Theluge export ah America in alhaa huras thah huttuvaanan: Iran | Mihaaru\nއީރާނުގެ ނައިބް ރައީސް އިޝާގު ޖަހަންގީރީ ތެހެރާނުގައި ވާހަކަ ދައްކަވަނީ. --ފޮޓޯ:އޭޕީ\nތެލުގެ އެކްސްޕޯޓަށް އެމެރިކާ އިން އަޅާ ހުރަސްތައް ހުއްޓުވާނަން: އީރާން\n02 ޖުލައި 2018 - 10:332comments\nތެހެރާން (ޖުލައި 2) - އީރާނުގެ ތެލުގެ އެކްސްޕޯޓް ހުއްޓުވަން އެމެރިކާ އިން ކުރަމުންދާ މަސައްކަތް ނާކާމިޔާބުކޮށްލާނެ ކަމަށް ތެހެރާނުން ބުނެފި އެވެ.\nއީރާނުގެ ނައިބް ރައީސް އިޝާގު ޖަހަންގީރީ ވަނީ ބައިނަލްއަގުވާމީ ތެލުގެ ބާޒާރުގައި އީރާނުގެ މަގާމު ސައުދީ އަރަބިއާ އަށް ނުހޯދޭނެ ކަމަށް ވިދާޅުވެފަ އެވެ.\n"އީރާނުގެ ތެލުގެ އެކްސްޕޯޓަށް އެމެރިކާ އިން ކުރިމަތި ކުރާ ހުރަސްތައް ހުއްޓުވާނަން. އީރާނުގެ ސަރުކާރުގައި ވެސް ޕްލޭނެއް އެބައޮތް. ﷲ އިރާދަކުރެއްވިއްޔާ އީރާނުން ބޭނުންވާ ވަރަށް ތެޔޮ ވިއްކޭނެ ކަމުގެ އުއްމީދު ބޮޑު،" ރަސްމީ ޓީވީން ދުރަށް ދެއްކި އިގްތިސާދީ އިވެންޓެއްގައި ޖަހަންގީރީ ވިދާޅުވި އެވެ.\nއެމެރިކާ އިން ދަނީ މި އަހަރުގެ ނޮވެމްބަރު4ވަނަ ދުވަހުގެ ފަހުން އީރާނާ އެކު ތެލުގެ ވިޔަފާރި ކުރާ ކުންފުނިތަކާ ދެކޮޅަށް ފިޔަވަޅު އެޅުމަށް މަސައްކަތް ކުރަމުންނެވެ. އެމެރިކާ އިން އެންމެ ބޮޑަށް ޓާގެޓްކޮށްފައިވާ ގައުމަކީ އިންޑިއާ އެވެ. ޗައިނާ އަށް ފަހު އީރާނުން އެންމެ ގިނައިން ތެޔޮ ގަންނަ ގައުމަކީ އިންޑިއާ އެވެ.\nއީރާނުގެ ތެލުގެ އެކްސްޕޯޓް ހުއްޓުވުމަށް ފަހު މާކެޓުން މަދުވާ ބައި އިތުރު ކުރުމަށް އެމެރިކާގެ ރައީސް ޑޮނަލްޑް ޓްރަމްޕް މިހާރު ވަނީ ސައުދީ ރަސްގެފާން ސަލްމާންގެ އަރިހުން އެދިވަޑައިގެންފަ އެވެ. ޓްރަމްޕް އެދިވަޑައިގެންނެވި ގޮތަށް ސައުދީން މިހާރު ވަނީ ދުވާލަކު ދެ މިލިއަން ފީފާ ތެޔޮ އިތުރަށް އުފައްދަން އެއްބަސްވެފަ އެވެ.\nޖަހަންގީރީ ވިދާޅުވީ އެމެރިކާ އިން މަސައްކަތް ކުރަނީ އީރާނުގެ ކޯޓާ ދަށްކޮށްފި ނަމަ ތެލުގެ މާކެޓަށް ބަދަލެއް އަޔަނުދިނުމަށް ކަމަށެވެ. އަދި ތެޔޮ އުފައްދާ މިންވަރު އިތުރު ކުރަން ސައުދީ އަރަބިއާގެ ކިބައިން އެމެރިކާ އާދޭސް ކުރީ އެ ބޭނުމުގައި ކަމަށް ވެސް ޖަހަންގީރީ ވިދާޅުވި އެވެ.\n"އެ މަގްސަދުގައި އީރާނަށް ގެއްލުންދޭ މަސައްކަތް ކުރާ ކޮންމެ ގައުމަކުން އެ ދަނީ އީރާނަށް ވަރަށް ބޮޑަށް ޣައްދާރުވަމުން. އެ ޣައްދާރުވުމުގެ އަގު ކޮންމެވެސް ދުވަހަކުން އަދާކުރަން ޖެހޭނެ،" ޖަހަންގީރީ ވިދާޅުވި އެވެ.\nރަޝިޔާ އަށް ފަހު އެންމެ ބޮޑު ގޭހުގެ ރިޒާވް ވަނީ އީރާނުގަ އެވެ. އަދި ހަތަރު ވަނަ އަށް އެންމެ ބޮޑު ތެޔޮ ސަޕްލަޔަރަކީ ވެސް އީރާނެވެ.\nއީރާނުގެ ތެލުގެ އެކްސްޕޯޓް އެމެރިކާ އަށް ނުހުއްޓުވޭނެ: މިނިސްޓަރު\nގަލްފުގެ ތެޔޮ ހުއްޓުވާނެކަމުގެ އިޝާރާތެއް އީރާނުން ދީފި


މިނިސްޓްރީ އޮފް ހޯމްއެފެއާޒްކަމުގެ މަގާމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހު މިރޭ އައްޝައިޚް އިމްރާން ޢަބްދުﷲ ޢައްޔަންކުރައްވާ މަގާމުގެ ފަތްކޮޅުދެއްވައިފިއެވެ......\nއާދެ! މިއަދަކީ މިއަހަރުގެ ޖުމްހޫރީ ދުވަހެވެ. މީލާދީން 1943 ވަނަ އަހަރުގެ އޭޕްރީލް މަހުގެ7ވަނަ ދުވަހު، ރާއްޖޭގައި އޭރު ހުންނެވި ރަދުން އައްސުލްޠާން ޙަސަން ނޫރައްދީނާއި ބޮޑުވަޒީރު އަލްއަމީރު މުޙަންމަދު ފަރީދު ދީދީ އާއި ދެބޭފުޅުން އެއްފަހަރާ އިސްތަޢުފާ ދެއްވިއެވެ.\nމިއަހަރުގެ ޤައުމީ ދުވަހުގެ ޕްރޮގްރާމްތައް ފެށިގެން ކުރިއަށް އެބަދެއެވެ. ޤައުމީ ދުވަސް މިއަހަރު ރަސްމީގޮތުން ފާހަގަކުރަމުން ގެންދަނީ ތިލަދުންމަތީ ދެކުނުބުރި އުތީމުގައެވެ. އުތީމުގައި ޤައުމީ ދުވަހުގެ ޕްރޮގްރާމްތައް ފެށުނީ މިއަދު ހެނދުނު 6:00 ގައި ބޭއްވުނު ދިދަ ނެގުމުގެ ރަސްމިއްޔާތުންނެވެ.\nއާދެ! މިއަދަކީ މިއަހަރުގެ ޤައުމީ ދުވަހެވެ. ޤައުމީ ދުވަސް ރާއްޖޭގައި ފާހަގަ ކުރަމުންދަނީ ރަބީޢުލްއައްވަލް މަހުގެ 1 ވަނަ ދުވަހުއެވެ. ދުނިޔޭގެ ކުރިއަރާފައިވާ ކޮންމެ ޤައުމެއްގައިވެސް ކުލަގަދަގޮތެއްގައި ޤައުމީ ދުވަހުގެ ގޮތުގައި ދުވަހެއް ފާހަގަކުރެއެވެ.


FAM ah 65 Million Rf ge budget eh\nއެފްއޭއެމްއަށް 65 މިލިއަން ރުފިޔާގެ ބަޖެޓެއް\nއާންމުދަނީގެ ގޮތުގައި ލިބޭނެ މިންވަރު - 62،346،854.40\nހަރަދުވާނެ ކަމަށް ލަފާ ކުރެވޭ މިންވަރު - 65،318،451.90\nޑެފިސިޓް - 2،971،597.50\nއެފްއޭއެމްގެ މި އަހަރުގެ ބަޖެޓްގެ ގޮތުގައި 65 މިލިއަން ރުފިޔާގެ ބަޖެޓެއް އެފްއޭއެމްގެ އަހަރީ ކޮންގްރްސްއިން ފާސްކޮށްފި އެވެ.\nއެފްއޭއެމްގެ ހަރަދުގެ ގޮތުގައި 65 މިލިއަން ރުފިޔާ ހަރަދު ވާނެ ކަމަށް ލަފާ ކޮށްފައި ވީނަމަވެސް، އާންމުދަނީގެ ގޮތުގައި ލިބޭނެ ކަމަށް ލަފާ ކޮށްފައި ވަނީ 62 މިލިއަން ރުފިޔާ އެވެ.\nއެހެން ކަމުން އެފްއޭއެމް ބަޖެޓަކީ 2.9 މިލިއަން ރުފިޔާގެ ދަރަނި ބެޖެޓެކެވެ.\nއެފްއޭއެމްއަށް ތަފާތު އަށް ދާއިރާއަކުން އާންމުދަނީ ލިބޭނެ ކަމަށް ބަޖެޓްގައި ލަފާ ކޮށްފައި ވެއެވެ. އެންމެ ބޮޑު އާންމުދަނީއެއް ލިބޭނެ ކަމަށް ލަފާ ކޮށްފައި ވަނީ، ދުނިޔޭގެ ފުޓްބޯޅައިގެ މައި އިދާރާ (ފީފާ) އިންނެވެ. އެހީގެ ގޮތުގައި ފީފާއި 27 މިލިއަން ރުފިޔާ ދޭނެ ކަމަށް އަންދާޒާ ކޮށްފައި ވެއެވެ.\nއެފްއޭއެންއަށް އާންމުދަނީ ލިބޭނެ ގޮތުގެ ތަފުސީލު ---\nފީފާގެ އެހީއަށް ފަހު ދެން އެންމެ ބޮޑު އާންމުދަނީއެއް ލިބޭނެ ކަމަށް އަންދާޒާ ކޮށްފައި ވަނީ ސްޕޮންސަރުންގެ ފަރާތުންނެވެ. ސްޕޮންސާޝިޕްގެ ގޮތުގައި 14 މިލިއަން ރުފިޔާ ލިބޭނެ ކަމަށް އަންދާޒާ ކޮށްފައިވެ އެވެ.\nޔޫތު މިނިސްޓްރީން ނުވަތަ ސަރުކާރުގެ ފަރާތުން ލިބޭނެ ކަމަށް އަންދާޒާ ކޮށްފައި ވަނީ 7.6 މިލިއަން ރުފިޔާ އެވެ. އޭޝިއާގެ ފުޓްބޯޅަ އިދާރާ އޭއެފްސީން ލިބޭނެ ކަމަށް އަންދާޒާ ކޮށްފައި ވަނީ 3.8 މިލިއަން ރުފިޔާ އެވެ. ޑޮނޭޝަންގެ ގޮތުގައި ތިން މިލިއަން ރުފިޔާ ލިބޭނެ ކަމަށް އަންދާޒާ ކޮށްފައި ވެއެވެ.\nއެފްއޭއެމް ބަޖެޓްގެ ހުލާސާ\nއެފްއޭއެމްގެ ހަރަދު ހިނގާނެ ގޮތުގެ ތަފްސީލު އަދި ޑެފިސިޓްގެ މިންވަރު ---\nއެފްއޭއެމުގެ ބަޖެޓުން އެންމެ ބޮޑު ހަރަދެއް ހޭދަ ކުރުމަށް ހަމަޖެހިފައި ވަނީ ޓެކްނިކަލް ޑިވްލަޕްމެންޓަށެވެ. ޓެކްނިކަލް ޑިވްލަޕްމެންޓަށް 14 މިލިއަން ރުފިޔާ އެވެ.\nދެން އެންމެ ބޮޑު ހަރަދެއް ހިންގާނެ ކަމަށް ލަފާ ކޮށްފައި ވަނީ އެފްއޭއެމުން ހިންގާ ޕްރޮޖެކްޓްތަކަށެވެ. ޕްރޮޖެކްޓްތަކަށް 11 މިލިއަން ރުފިޔާގެ ހޭދަ ވާނެ ކަމަށް ލާފާ ކޮށްފައި ވެއެވެ. އެފްއޭއެމްގެ ހިންގުމަށާއި އިދާރީ ހަރަދުތަކަށް 10 މިލިއަން ރުފިޔާ ހަރަދު ވާނެ ކަމަށް އަންދާޒާ ކޮށްފައި ވެއެވެ.


JP havaalukohdheyn Riyaz edhunu: Qasim\nޖުމްހޫރީ ޕާޓީގެ ލީޑަރު ގާސިމް އިބްރާހިމް (މ) އަދި ޖޭޕީން ވަކިވެވަޑައިގެން ރިޔާޒް އާއި ނާޒިމް -- އަވަސް ފޮޓޯ\nޖުމްހޫރީ ޕާޓީ ހަވާލުކޮށް ދެއްވުމަށް ތިމަރަފުށީ ދާއިރާގެ މެންބަރު އަދި މޯލްޑިވްސް ނެޝަނަލް ޕާޓީ (އެމްއެންޕީ) އުފެއްދެވުމުގައި އިސްކޮށް ހުންނެވި އަބްދުﷲ ރިޔާޒު އެދިވަޑައިގެންނެވި ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެ އެވެ.\nނޫސްވެރިންނާއި މިއަދު ބައްދަލުކުރައްވާ ދެއްކެވި ވާހަކަފުޅުގައި ގާސިމް ވަނީ ކާނަލް މުހައްމަދު ނާޒިމް އާއި އަބްދުﷲ ރިޔާޒަށް ވަރަށް ބޮޑަށް ފާޑުވިދާޅުވެ ވާހަކަފުޅު ދައްކަވާފައެވެ. އަދި އަވަސްގެ ޓޯކް ޝޯއެއްގައި ބައިވެރިވެވަޑައިގެން ނާޒިމް ދެއްކެވި ވާހަކަތަކަށް ވަރަށް ބޮޑަށް ރައްދު ދެއްވިއެވެ.\nގާސިމް ވިދާޅުވީ މުހައްމަދު ނާޒިމް އާއި އަބްދުﷲ ރިޔާޒު މަޖިލީހަށް ހޮވައިދިނީ އެތައް މިލިއަން ރުފިޔާއެއް ހަރަދުކޮށްގެން ކަމަށެވެ. އަދި މިއަދު ޖުމްހޫރީ ޕާޓީ ދޫކޮށް ދިޔައިރު އެ ފައިސާ އަނބުރާ ދެއްކެވިނަމަ ތަންކޮޅެއް ރަނގަޅުވީސް ކަމަށެވެ. ގާސިމް ވިދާޅުވި ގޮތުގައި 10 މިލިއަނެއްްހާ ރުފިޔާ އެ ދެ ގޮނޑި ހޯއްދެވުމަށް ހަރަދު ކުރެއްވިއެވެ. އަދި ނާޒިމް އާއި ރިޔާޒަކީ ޖުމްހޫރީ ޕާޓީއާ ގުޅޭގޮތުން ވާހަކަ ދައްކަވަން "މާ ތާހިރު" ދެ ބޭފުޅުން ނޫން ކަމަށް ވިދާޅުވިއެވެ.\n"ވަރަށް އިތުބާރު ކޮށްގެން އަޅުގަނޑު ހުރީ. އެހެން ނަމަވެސް ނޫސްތަކުން އެބަ ފެނޭ އަޅުގަނޑާ ދޭތެރޭ ވަރަށް ނިކަމެތިކޮށް ބަސް ބުނާ މަންޒަރު. ނަމަވެސް އެއީ އަޅުގަނޑު އެކަމާއި ކަންބޮޑުވެ ދެރަވާނެ ކަމެއް ނޫން،"\nގާސިމް ވިދާޅުވީ ޖުމްހޫރީ ޕާޓީން އެ ދެ ބޭފުޅުން ވަކިވެވަޑައިގެންނެވުމުގެ ކުރީން ޖުމްހޫރީ ޕާޓީ އެ ބޭފުޅުންނާއި ހަވާލުކޮށް ދެއްވުމަށް ރިޔާޒު އެދިވަޑައިގެންނެވި ކަމަށެވެ.\n"އޭނާ [އަބްދުﷲ ރިޔާޒު] އަޅުގަނޑު ގާތު ބުނި ތިމަންނާމެންނާ ޕާޓީ ހަވާލު ކުރާށޭ،"\nމިދިޔަ ދެ އަހަރު ޖުމްހޫރީ ޕާޓީ އޮތީ ސިޔާސީ އެއްވެސް މަސައްކަތެއް ނެތި "ނިދާފައި" ކަމަށާ ޖުމްހޫރީ ޕާޓީއަކީ ސިޔާސީ މަސައްކަތް ކުރުމުގެ ފުރުސަތު ކުޑަ ޕާޓީއެއް ކަމަށް އެ ޕާޓީގެ ޕާލިމަންޓަރީ ގުރޫޕްގެ ކުރީގެ މެންބަރު އަދި މޯލްޑިވްސް ނެޝަނަލް ޕާޓީ (އެމްއެންޕީ) ގެ އެއް ފައުންޑާ މުހައްމަދު ނާޒިމް ވިދާޅުވި ވިދާޅުވުމަށްވެސް ގާސިމް ރައްދު ދެއްވިއެވެ.\nގާސިމް ވިދާޅުވީ ނާޒިމް ވިދާޅުވި ފަދައިން ޖުމްހޫރީ ޕާޓީ އޮތީ "ނިދާފައި" ކަމަށާ ނަމަވެސް ނާޒިމަށްވެސް އަދި ރިޔާޒަށްވެސް ޖުމްހޫރީ ޕާޓީ ނޫނީ ގުޅިވަޑައިގަންނަވަން ފެނިވަޑައިނުގެންނެވި ކަމަށެވެ. އަދި އެ ޕާޓީން ޓިކެޓް ހޯދައިގެން ނޫން ގޮތަކަށް މަޖިލީހަށްވެސް ވަޑައިނުގެންނެވުނު ކަމަށެވެ. އެފަދަ ބޭފުޅުން ކޮންމެ ފަދަ ވާހަކައެއްވެސް ދައްކަވާފާނެ ކަމަށް ވިދާޅުވިއެވެ. އަދި ޖުމްހޫރީ ޕާޓީއާ އެ ދެ ބޭފުޅުން ގުޅިވަޑައިގެންނެވީ އެމަނިކުފާނު ވިދާޅުވެގެން ނޫން ކަމަށް ވިދާޅުވިއެވެ. ގާސިމް ވިދާޅުވީ ޖޭޕީ ނިދާފައި އޮތް ކަމަށް ނާޒިމް ވިދާޅުވިއިރު އެ ޕާޓީގެ އެއްވެސް ބައްދަލްވުމެއްގައި ނާޒިމް އާއި ރިޔާޒު ބައިވެރިވެވަޑައިގެންފައި ނެތް ކަމަށެވެ. ބައްދަލްވުންތަކުގެ ހާޒިރީވެސް ގާސިމް ހިއްސާ ކުރެއްވިއެވެ.\nއޭގެ ފަހުން ގާސިމް ވިދާޅުވީ ޖުމްހޫރީ ޕާޓީ ސައިލެންޓްކޮށް އޮންނަން ޖެހެނީ އެ ޕާޓީ ހަރަކާތްތެރިވާން ފަށައިފިނަމަ ކޮންމެ ސަރުކާރަކުންވެސް އެމަނިކުފާނާއި ޖުމްހޫރީ ޕާޓީއަށް ދެމުންދާ ގެއްލުންތަކާއި ގުޅިގެން ކަމަށެވެ.\n"ކޮންމެ ބޭފުޅަކަށްވެސް ވެރިކަން ހޯދާ ދިނިމާ އަޅުގަނޑު ޖަލަށްލާ. އަޅުގަނޑުގެ އަނބިދަރިންނަށް ގޯނާ ކުރޭ،" ގާސިމް ވިދާޅުވިއެވެ.\nއަދި ވިދާޅުވީ ޖުމްހޫރީ ޕާޓީއަކީ އެންމެ ފުރުސަތު ބޮޑު ޕާޓީ ކަމަށާ އެކަން މިހާތަނަށް އެ ޕާޓީން ސާބިތުކޮށްދީފައިވާނެ ކަމަށެވެ. ސަރުކާރުތަކުން މަތީ މަގާމުތައް ހޯދާދީ ކުރިއަށްދާން އެންމެ ގިނަ ފުރުސަތު ތަނަވަސްކޮށް ދިން ޕާޓީއަކަށް ޖުމްހޫރީ ޕާޓީ ވާނެ ކަމަށްވެސް ވިދާޅުވިއެވެ.


Majileehuge majoriy alun hoadhaanan: Falah | Mihaaru\nހިތަދޫގައި ޕީޕީއެމުން މިއަދު ހަވީރު ބޭއްވި ރެލީގައި މެމްބަރު ފަލާހް ވާހަކަ ދައްކަވަނީ.\nއިދިކޮޅުން ގެންނަ ހަ މެންބަރުންނާ އެކު މަޖިލީހުގެ މެޖޯރިޓީ އަލުން ހޯދާނަން: ފަލާހް\n23 ފެބުރުއަރީ 2018 - 18:27 60 comments\nރައްޔިތުންގެ މަޖިލީހުގެ މި ދައުރުގެ ޖަލްސާތައް ފެށުމާއެކު ވެރިކަން ކުރާ މައި ޕާޓީ ޕީޕީއެމުން މަޖިލީހުގެ މެޖޯރިޓީ އަލުން ހޯދާނެ ކަމަށާއި އިދިކޮޅުގައި ތިއްބެވި ބައެއް މެމްބަރުން ވެސް މިހާރު ގެނައުމުގެ މަސައްކަތް ކުރަމުން އަންނަ ކަމަށް އިނގުރައިދޫ ދާއިރާގެ މެމްބަރު އިބްރާހީމް ފަލާހް ވިދާޅުވެއްޖެ އެވެ.\n"މަގޭ ގައުމާ، މަގޭ ދީނާ ނުކުޅެއްޗޭ" ގެ ނަމުގައި ޕީޕީއެމުން އައްޑޫ ހިތަދޫގައި މިހާރު ކުރިއަށް ގެންދާ ކެމްޕޭން ރެލީއެއްގައި އޭނާ ވިދާޅުވީ މަޖިލީހުގެ މެޖޯރިޓީ އަލުން ހޯދާނީ އިދިކޮޅުން ގެންނަ ހަ މެމްބަރުންނާ އެކުގައި ކަމަށެވެ.\n"ވަރަށް ރީތިކޮށް އެބަ ވިދާޅުވޭ އަޅުގަނޑުމެންނަނަށް މަޖިލީހުގެ މެޖޯރިޓީ ގެއްލިއްޖޭ. ނޫން. އަބަދު ވެސް އަޅުގަނޑުމެންގެ ޕާޓީގެ ލީޑަރުން ވިދާޅުވާހެން އިދިކޮޅު ބޭފުޅުންނަށް މަޖިލީހުގެ މެޖޯރިޓީ އޮންނާނީ ޖަލްސާތައް ނޯންނަ އިރު،" އޭނާ ވިދާޅުވި އެވެ. "[އެކަމަކު] މަޖިލީހުގެ ދައުރު ފެއްޓުމާ އެކު މެޖޯރިޓީ އޮންނާނީ ޕީޕީއެމްގައޭ."\nޕީޕީއެމުން އައްޑޫގައި މިއަދު ކުރިއަށް ގެންދާ ހަރަކާތުގެ ތެރެއިން. ފޮޓޯ/ ކިޔުންތެރިއެއް\nފަލާހް ވިދާޅުވީ "ކުރިއަށް އޮތް މަހެއްހާ ދުވަހުގެ ތެރޭގައި އިދިކޮޅުން ހަ މެމްބަރަކު ޕީޕީއެމަށް ދަމައި ގެންނާނެ" ކަމަށެވެ.\nއޭނާ ވިދާޅުވީ މިހާރުގެ ރައީސް އަބްދުﷲ ޔާމީންގެ ސަރުކާރު ދިފާއުކުރުމުގައި ޕީޕީއެމްގެ މަޖިލިސް މެމްބަރުން ދެމި ތިއްބެވީ އެ މަނިކުފާނަކީ ގާނޫނުތަކާއި ގަވައިދުތަކަށް ބޯލަނބާ ބޭފުޅަކަށްވާތީ އެވެ.\n"އެއީ ހިކުމަތްތެރި، ހިތްވަރު ގަދަވެރިއަކަށްވާތީ އަޅުގަނޑުމެން އެ މަނިކުފާނާ އެކު ތިބެނީ. އަދި ތިބޭނީ ވެސް އެ މަނިކުފާންގެ ފަހަތްޕުޅުގައި،" ފަލާހް ވިދާޅުވި އެވެ.\nއިތުރު ލިޔުންތައް ސ. ހިތަދޫ އައްޑޫ ޕީޕީއެމް ޕީޕީއެމް ކެމްޕޭން ޕީޕީއެމް ޕާލަމެންޓްރީ ގުރޫޕް ރައްޔިތުންގެ މަޖިލިސް މަޖިލީހުގެ މެމްބަރުން އިދިކޮޅު ފަރާތްތައް ދިވެހި ސަރުކާރު\nއެންޓި ޑިފެކްޝަން ބިލަށް އައްޑޫ ޝަރީފް ތާއީދުކޮށްފި


America Ah Aadhayaai Hilaaf Baarugadha Thoofaaneh Araifi - Vaguthu\nއެމެރިކާ އަށް އާދަޔާއި ހިލާފު ބާރުގަދަ ތޫފާނެއް އަރައިފި\nފާއިތުވި 150 އަހަރުގެ ތެރޭގައި އެމެރިކާ އަށް އަރާ އެންމެ ބާރުގަދަ ތޫފާން އެމެރިކާގެ ފްލޮރިޑާ އަށް އަރައިފިއެވެ.\n"މައިކަލް" ގެ ނަން ދީފައިވާ ތޫފާނަކީ އެންމެ ގެއްލުން ބޮޑު ތޫފާނަށް ވެގެން ދާނެ ކަމަށް ކުއްލި ހާލަތުގައި އެހީތެރިކަން ފޯރުކޮށް އެޖެންސީގެ ވެރިޔާ ވަނީ ވިދާޅުވެފައެވެ.\nކެޓަގަރީ-4 ގެ ތޫފާންގައި ފްލޮރިޑާ އަށް ވަނީ 145 މޭލަށް މިހާރު ވެސް ވައި ޖެހިފައެވެ. އަދި 155 މޭލަށް ވައި ގަދަވާނެ ކަމަށް ވަނީ ލަފާ ކުރެވިފައެވެ.\n"ގެތަކުގެ ފުރާޅުތައް ވެއްޓި، އެތައް ގެއެއް ސުންނާފަތިވެގެން ދާނެ މަންޒަރު ފެންނާނެ." ކުއްލި ހާލަތުގައި އެހީތެރިކަން ފޯރުކޮށްދޭ އެޖެންސީގެ ވެރިޔާ ގްރަހަމް ވިދާޅުވިއެވެ.\nގަދަ ވައިގެ ސަބަބުން މިހާރު ވެސް އެތައް ގަހެއް ވެއްޓެމުން ދާއިރު، ކުރިއަށް އޮތް ގަޑިތަކުގައި އިތުރު ގަސްތައް ވެއްޓި މަގުތަކުން ދަތުރު ނުކުރެވޭނެ ހާލަތައް ކަންތައްތައް ދާނެ ކަމަށް ވެސް ވަނީ ލަފާކޮށްފައެވެ.\nމީގެ އިތުރުން ގަދަ ވައިގެ ސަބަބުން ކަނޑު ގަދަވެ ފްލޮރިޑާ އަށް 14 ފޫޓްގެ އުސް ރާޅު އަރާނެ ކަމަށް ވެސް މޫސުމާއި ބެހޭ އިދާރާ އިން ހާމަ ކުރެއެވެ.\nއެމެރިކާގެ ނޭޝަނަލް ހަރިކޭން ސެންޓަރުން ބުނީ ތޫފާން ފްލޮރިޑާ އަށް އަރާފައި ވާއިރު ތޫފާނުގެ ބާރު އަދި އިތުރަށް ވަރުގަދަ ވަމުން އަންނަ ކަމަށެވެ.\n"ތޫފާން މައިކަލް މިހާރު ވަނީ ފްލޮރިޑާ އަށް އަރާފައެވެ. ތޫފާން ފްލޮރިޑާގެ ތެރެއިން ދަތުރު ކުރަމުން ދާއިރު އަދި އިތުރަށް ދަނީ ބާރުގަދަ ވަމުންނެވެ. މިއީ އިންތިހާ ދަރަޖައަށް ނުރައްކާތެރި ތޫފާނެކެވެ." ނޭޝަނަލް ހަރިކޭން ސެންޓަރުން ބުންޏެވެ.\nއެމެރިކާގެ ރައީސް ޑޮނަލްޑް ޓްރަމްޕް ވެސް ވަނީ ތޫފާނުން ރައްކާތެރިވެ ތިބުމަށް ރައްޔިތުންނަށް ގޮވާލާފައެވެ. އަދި ތޫފާންގެ ސަބަބުން ލިބުނު ގެއްލުންތައް ބަލާލަން އަންނަ އާދީއްތަ ނުވަތަ ހޯމަ ދުވަހު އެމެރިކާގެ ހުޅަނގަށް ދަތުރު ކުރާނެ ކަމަށް ޓްރަމްޕް ވަނީ ބުނެފައެވެ.\nއޮކްޓޯބަރ 10, 2018 23:26\nއޮކްޓޯބަރ 11, 2018 07:42\nއެއްވެސް މީހަކު މަރެއް ނުވޭތަ؟


Miskiy saafukuree ishthihaarakah noon: Mane | Mihaaru\nމިސްކިތް ސާފުކުރީ އިޝްތިހާރަކަށް ނޫން: މާނޭ\n30 ނޮވެމްބަރ 2018 - 09:41 1 comment\nލިވަޕޫލުގެ މިސްކިތެއްގެ ފާހާނާ ސާފުކުރުމުގައި އަމަލީ ގޮތުން ބައިވެރިވީ ދެއްކުންތެރިންކަމުގެ ގޮތުން ނޫން ކަމަށް ލިވަޕޫލުގެ ފުޓްބޯޅަ ޓީމުގެ ސެނެގޯލް ފޯވާޑް ސަޑިއޯ މާނޭ ބުނެފި އެވެ.\nމީގެ ދެ މަސް ކުރިން ސޯޝަލް މީޑިއާގައި އާންމުވި ވީޑިއޯ އިން ފެންނަ ގޮތުގައި މާނޭ އާއި އެހެން ފިރިހެނަކު ލިވަޕޫލްގައި ހުންނަ އަލް-ރަހްމާ މިސްކިތުގެ ފާހަނަ ސާފުކުރުމުގައި އުޅެ އެވެ. މާނޭ ވަނީ ދާދި ފަހުން އެ ވީޑިއޯގެ ކަން ހިނގައިދިޔަ ގޮތް މީޑިއާ އަށް ހިއްސާކޮށްފަ އެވެ.\n"އަހަންނަކީ މުސްލިމެއް. ފަސް ވަގުތު އަހަރެން ނަމާދުކުރަން. ހުރިހާ ވަގުތަކު ވެސް އަހަރެން އިސްކަންދެނީ މިސްކިތުގައި ކުރަން. އެ ފަހަރު (ވީޑިއޯ ނެގި ފަހަރު) އަހަންނާ މިސްކިތުން ދިމާވީ ގާނާގެ މީހެއް. އޭނާ އަކީ އަހަރެންގެ ރައްޓެއްސެއް. އަހަރެން އޭނާ ގާތުގައި އެދުނީ އަހަންނާ އެކު ގެޔަށް އަންނަން. އެކަމަކު އޭނަ މިސްކިތު ފާހާނަ ސާފުކުރަން ބުނީމަ އަހަރެން އޭނައާ ބައިވެރިވެލީ،" ފްރާންސްގެ މީޑިއާ އަކަށް ދިން އިންޓަވިއުއެއްގައި މާނޭ ބުންޏެވެ.\nލިވަޕޫލްގެ ފޯވާޑް ސަޑިއޯ މާނޭ މިސްކިތް ސާފުކުރާ ވީޑިއޯ.\nއޭނާ ބުނީ މިސްކިތް ސާފު ކުރަން އުޅުނު ވަގުތުގައި އެތަނަށް އައި އެހެން މީހަކު އެ މަންޒަރުތައް ވީޑިއޯ ކުރި ކަމަށާއި އެ ވީޑިއޯ އެއްވެސް ވަރަކަށް ސޯޝަލް މީޑިއާގައި ބޭނުންނުކުރަން އެދުނު ކަމަށެވެ.\n"އަހަރެން އޭނާ (ވީޑިއޯ ކުރި މީހާ) ގާތުގައި އެދުނިން އެ އިންޓަނެޓަށް ނުލަން. އެ ޔަގީންކަން ވެސް އޭނާ ދިން. އެކަމަކު އެ ސޯޝަލް މީޑިއާގައި ދައުރުވާން ފެށުމުން އެންމެން ހީކުރީ އަހަރެން އިސްތިހާރެއް ކުޅުނު ކަމަށް. އެކަމަކު އެއީ ހަގީގަތެއް ނޫން،" މާނޭ ބުންޏެވެ.\nފުޓްބޯޅައިގައި މާނޭގެ ކާމިޔާބީގެ ސިއްރަކީ އޭނާގެ ނަޒަރުގައި އޭނާ އަމިއްލަ ނަފްސަށް ކުރާ އިތުބާރު ކަމަށާއި އެކަން ދެމެހެއްޓެނީ އަބަދުވެސް ކޮންމެ ކަމެއް އިހުލާސްތެރިކަމާ އެކު ކުރާތީ ކަމަށް ބުންޏެވެ.\nމާނޭ އަކީ އޭނާގެ އުފަން ގައުމު ސެނެގޯލްގެ ކުޑަކުދިންނަށް ގިނަ އެހީތަކެއް ވެފަ އެވެ. އެ ގޮތުން ކުދިންނަށް ކިޔަވައިދޭ ސްކޫލުތަކަށް ކޮންމެ އަހަރަކު އޭނާ ޗެރިޓީގެ ގޮތުގައި އެތައް ފައިސާއެއް ހަދިޔާކުރެ އެވެ. އަދި މިދިޔަ ސީޒަނުގެ ޗެމްޕިއަންސް ލީގުގެ ފައިނަލަށް ލިވަޕޫލް ދިއުމުން އޭނާ ވަނީ އެ ގައުމުގެ ގިނަ ކުޅުންތެރިންނަށް ލިވަޕޫލްގެ ޖޯޒީ ހަދިޔާކޮށްފަ އެވެ.\nއިތުރު ލިޔުންތައް ލިވަޕޫލް\n18 hours ago 95\n19 hours ago 106\n20 hours ago 27


BREAKING NEWS: Ithuru 2510 Meehun Fassivejje - Vaguthu\nކޮވިޑް ފުލޫ ކްލިނިކެއްގައި ސުންކު ނަގަނީ -- ވަގުތު އިމޭޖްސް: އަހުމަދު އަޝްހާދު އަބްދުﷲ\nމިއަދު ރާއްޖެ އިން އިތުރު 2510 މީހުން ކޮވިޑް-19 އަށް ފައްސިވެއްޖެއެވެ.\nމިއަދު މުޅި ރާއްޖެ އިން 7061 މީހުން ކޮވިޑަށް ޓެސްޓް ކުރިއެވެ. މިއަދު ކޮވިދަށް ޓެސްޓް ކުރި މީހުންގެ ތެރެއިން %35.55 މީހުން ކޮވިޑަށް ފައްސިވިއެވެ. މިއަދު މާލޭ ސަރަހައްދުން 3372 މީހުން ކޮވިޑަށް ޓެސްޓް ކުރިއެވެ. އޭގެތެރެއިން ފައްސިވީ %36 މީހުންނެވެ.\nރާއްޖެ އިން ކޮވިޑް ޖެހުނު މީހުންގެ ތެރެއިން 1683 މީހަކު މިއަދު ވަނީ ކޮވިޑުން ރަނގަޅު ވެފައެވެ. ނަމަވެސް މިހާރު ކޮވިޑް ޖެހިފައި ތިބި މީހުންގެ އަދަދު 17777 އަށް އަރައެވެ. ކޮވިޑް ބަލި މީހުންގެ އަދަދު އިތުރުވަމުން ދިޔަ ނަމަވެސް ކޮވިޑް ޖެހިގެން ހޮސްޕިޓަލްގައި އެޑްމިޓް ކޮށްފައިވާ މީހުންގެ އަދަދު މިއަދު ވަނީ މަދުވެފައެވެ. މިހާރު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ދަނީ 49 މީހުންނަށެވެ. މިއަދަކީ ފާއިތުވި ފަސް ދުވަސް ތެރޭގައި ހޮސްޕިޓަލްގައި އެޑްމިޓް ކޮށްފައިވާ ބަލި މީހުންގެ އަދަދު އެންމެ މަދުވި ދުވަހެވެ.\nފާއިތުވި އެއްހަފްތާގެ ތަފާސް ހިސާބުތަކަށް ބަލާއިރު ބެލެވެނީ ރާއްޖެ އިން ކޮވިޑަށް ފައްސިވާ މީހުންގެ އަދަދު އެއްވަރެއްގައި މިހާރު ހިފެހެއްޓެމުން ދާކަމަށެވެ. ނަމަވެސް ކޮވިޑްގެ ހާލަތައް އަންނަ ބަދަލު މުޅިން ޔަގީން ވާނީ އަދި ކުރިއަށް އޮތް ދެތިން ދުވަހުގެ އަދަދުތައް ކަށަވަރު ވުމުންނެވެ.\nޖެނުއަރީ 28, 2022 23:25\nތިޔަ އަދަދާއި ކޮވިޑްބަލިޖެހޭ މީހުން ދިމާވާނެ އެއްވެސް ގޮތެއް އެބަ އޮތްތަ؟


Vagu loa thah launch thakaa dhimaa ah, verin goiy husvejje! | Mihaaru\nރިޕޯޓް / ވައްކަމާއި ފޭރުން\nވަގު ލޯތައް ލޯންޗުތަކާ ދިމާއަށް، ވެރިން ގޮތް ހުސްވެއްޖެ!\nފާއިތުވި ދޮޅު މަސް ތެރޭގައި 15 ވަރަކަށް ލޯންޗުން ވައްކަން ކޮށްފައިވާ ކަމަށް ލޯންޗު ގެންގުޅޭ ފަރާތްތަކުން ބުނޭ. ބައެއް ލޯންޗުތަކުން އިންޖީނު ނޫން ހުރިހާ އެއްޗެއް ވެސް ވަގަށް ނަގާފައި އެބަހުރި.\nސްޕޯޓްސް ފިޝިންއަށް ބޭނުން ކުރާ ލޯންޗަކުް ވައްކަންކޮށްފައި: ގިނަ ލޯންޗުތަކުން ނަގަނީ މީޓަރު --\n15 ޖޫން 2021 - 07:00\nސްޕޯޓްސް ފިޝިން އަށް ދާ މުހައްމަދު ސައްޖާހު ހޮނިހިރު ދުވަހުގެ ރޭ އޭނާގެ ލޯންޗުގައި ދަަތުރެއް ކޮށްފައި، ލޯންޗު އެޅީ ވިލާ ކޮލެޖާއި މެރީ ބްރައުންއާ ދެމެދު އޮންނަ ފައްތިޔާތައް ބާއްވާ ސަރަހައްދުގަ އެވެ. ގެއަށް ދިޔަ އިރު ލޯންޗުގެ ހުރިހާ ސާމާނެއް ހަމަ ނަމަވެސް، އަނެއް ދުވަހު ފަތިހު ލޯންޗަށް އަރާ ބަލައިލި އިރު ލޯންޗުގެ އިންޖީނުގެ ރިމޯޓެއް ނެތެވެ. އޭގެ އިސްކުރުތައް ނައްޓާލައިގެން ބަޔަކު ނުވަތަ މީހަކު އޭތި ވަގަށް ގެންދިޔައީ އެވެ.\nސައްޖާހުގެ ލޯންޗުގެ ރިމޯޓު ވަގަށް ނެގީ އެ ލޯންޗުގެ މީޓަރު ވަގަށް ނެގިތާ ދެ ހަފްތާ ވަރު ފަހުންނެވެ.\nސައްޖާހުގެ އިތުރުން ސްޕޯޓްސް ފިޝިން އަށް ދާ ބައެއް މީހުން ބުނާ ގޮތުން އެ މީހުން ގެންގުޅޭ ޒާތުގެ ލޯންޗުތަކުން އަގުބޮޑެތި ސާމާނު ވަގަށް ގެންދިޔުން މިހާރު ވަރަށް އާންމުވެއްޖެ އެވެ. އެކެއްގެ ލޯންޗުން ވައްކަމެއް ކޮށްފިއްޔާ އެ މީހުންގެ ވައިބާ ގްރޫޕުތަކުގައި އެ ވާހަކަ ދައްކަ އެވެ. އެހެންވެ މި މައްސަލައާ މެދު އެ މީހުން ވަރަށް ބޮޑަށް ކަންބޮޑުވެ އެވެ.\n"މިހާރު"އާ ވާހަކަ ދެއްކި ސްޕޯޓްސް ފިޝިން ލޯންޗުތަކުގެ ވެރިން ބުނި ގޮތުގައި ވައްކަން ކޮށްފައި ހުންނަނީ ދަންވަރު މަގުމަތީގައި މީހުން ނޫޅޭ ވަގުތުތަކުގަ އެވެ. އެގޮތުން ކޮވިޑާ ހެދި ކާފިއު ހިންގި ދުވަސްވަރާއި ރޯދަ މަހުގެ ތެރޭގައި ވައްކަންތައް އިތުރުވިކަން އެ މީހުން ފާހަގަ ކުރި އެވެ. އަދި ފާއިތުވި ދޮޅު މަހެއްހާ ދުވަހުގެ ތެރޭގައި ވައްކަން އިތުރުވި ކަމަށް ވެސް އެ މީހުން ބުނެ އެވެ.\n"ދެތިން ދުވަހެއް ނުދާނެ އެއްޗެއް ނުގެއްލޭ،" ސައްޖާހު ބުންޏެވެ.\n"މިދިޔަ ރޯދަ މަސް ތެރެ އެއީ [ވައްކަމުގެ] ރެކޯޑެއް. ދޮޅު މަސް ތެރޭ ހަމަ ގުނައިގެން އެކި މީހުންގެ ލޯންޗުތަކުން 10 ވަރަކަށް ކޮމާންޑް ލިންކު [ލޯންޗު ރިމޯޓު] ވަގަށް ނަގައިފި."\nލޯންޗު ވެރިންނަށް ބޮޑެތި ގެއްލުން\nފާއިތުވި ދޮޅު މަސް ތެރޭގައި 15 ވަރަކަށް ލޯންޗުން ވައްކަން ކޮށްފައިވާ ކަމަށް ލޯންޗު ގެންގުޅޭ ފަރާތްތަކުން ބުންޏެވެ. އެންމެ ގިނައިން ވަގަށް ގެންގޮސްފައި ހުރީ ލޯންޗުތަކުގެ މީޓަރެވެ.\nމީޓަރަކީ އިންޖީނުތަކުގެ ޕެޓްރޯލާއި ސްޕީޑު ހުރި ވަރު ފަދަ މައުލޫމާތުތައް ދައްކައިދޭ އެއްޗެކެވެ. އެއީ ފަސޭހައިން ނައްޓާލެވޭ އަދި އަގުބޮޑުކޮށް ވިއްކާލެވޭނެ އެއްޗެކެވެ. އޭގެ އަގު އުޅެނީ 17،000-18،000ރ. އާ ދެމެދުގަ އެވެ. އާދައިގެ އިސްކުރު އަނބުރާ ކަށިގަނޑެއް ބޭނުންކޮށްގެން ވެސް އޭތި ނައްޓާލެވިދާނެ އެވެ.\nލޯންޗުތަކުގައި ހަރު ކުރާ މީޓަރެއްގެ ސްކްރީނެއް: ގިނަ ލޯންޗުތަކުން ނަގަނީ މީޓަރު --\nނަމަވެސް، މީޓަރުގެ އިތުރުން، ބުރަ މަސައްކަތް ކޮށްގެން ނޫނީ ނައްޓާނުލެވޭ ފަދަ ރިމޯޓު ސެޓާއި، ޖީޕީއެސް އާއި، ބުރަފަތި ވެސް ވަގަށް ގެންގޮސްފައި އެބަ ހުއްޓެވެ.\n"މީތަރުތަކާއި، ކަބަޑުތަކުގައި ހުންނަ ތަކެއްޗާ، ބައެއް ދުވަސް ދުވަހު ގިއަރާއި، ބައެއް ދުވަސް ދުވަހު ބުރަފަތި. އިންޖީނު ނުގެންދާކަން އެކަނި،" ލޯންޗެއްގެ ވެރިއެއް ކަމަށްވާ މުހައްމަދު ޝިފާޒު ބުންޏެވެ.\nމީގެ ދެތިން މަސް ކުުރިން ޝިފާޒުގެ ލޯންޗުން ދެ ފަހަރެއްގެ މަތިން ޖީޕީއެސް ސެޓު ވަނީ ވަގަށް ގެންގޮސްފަ އެވެ. އޭނާ ބުނި ގޮތުގައި އޭގެ އެއްޗެއްގެ އަގު 15،000ރ. އަށް ވުރެ ބޮޑުވާނެ އެވެ.\nސްޕޯޓްސް ފިޝިންގައި އުޅޭ ބައްސާމް އަބްދުﷲގެ ދެ ލޯންޗަކުން ވެސް މީގެ މަހެއްހާ ދުވަސް ކުރިން ވައްކަން ކޮށްފައިވެ އެވެ. އޭނާގެ ކުޑަ ލޯންޗު ރަޖިސްޓްރީ ކޮށް ނުނިމެނީސް އޭގެ ފެން ޕަމްޕު ވަގަށް ނެގީ އެވެ. އެއީ 2000-3000ރ.އާ ދެމެދުގެ އަގު ހުރި އެއްޗެކެވެ. ބައްސާމްގެ އަނެއް ލޯންޗުން 17،000ރ.ގެ ދެ މީޓަރު ވަގަށް ނެގި އެވެ. އަދި 4000ރ. ގެ ޓޫލް ސެޓެއް ވެސް ވަގަށް ނެގި އެވެ. އޭނާ ބުނީ އެކަމުން ވަރަށް ބޮޑު ގެއްލުމެއްވި ކަމަށެވެ.\nޕާޓްސް ގަނެ ވިއްކާ ނެޓްވޯކެއް؟\nސްޕޯޓްސް ފިޝިން ލޯންޗެއްގައި އުޅޭ އަބްދުﷲ ޝިހާދު ބުނީ ވައްކަން ކޮށްފައި ހުރި ގޮތަށް ބަލާއިރު އެކަން ކުރަނީ ލޯންޗުތަކުގެ ސާމާނު ދަންނަ މީހެއް ކަމަށް ބެލެވޭ ކަމަށެވެ. އެއީ އެއްވެސް އެއްޗަކަށް ގެއްލުމެއް ނުދީ އެކަން ވަރަށް މޮޅަށް ކޮށްފައި ހުންނާތީ އެވެ.\n"އެ ނަގަނީ މި މަސައްކަތް އެނގޭ ދަންނަ މީހެއް. އެއީ އެއްވެސް ޑެމޭޖެއް ނުކޮށް، ނައްޓަން ޖެހޭ ގޮތަށް އިސްކުރުތައް ނައްޓައިގެން، އެތި ވެސް ހަލާކު ނުކޮށް، ކޭބަލްތައް ވެސް ބުރި ނުކޮށް، ރީއްޗަށް ނައްޓާފައި ހުންނަނީ،" ޝިހާދު ބުންޏެވެ.\nލޯންޗެއް ރިމޯޓަކީ ފަސޭހައިން ނައްޓާލެވޭ އެއްޗެއް ނޫނެވެ. ސައްޖާހު ލޯންޗުތަކުގައި އުޅޭތާ 15 އަހަރުވީ އިރު ވެސް އަދިވެސް އޭނާއަށް ރިމޯޓު ނައްޓާކަށް ނޭނގެ އެވެ. އެކަމަކު، ދަންވަރު އޭނާގެ ލޯންޗުން ރިމޯޓު ވަގަށް ނެގި މީހަކު އެކަން ކޮށްފައި ހުރީ ސީޓުތަކާ އެއްޗެހީގެ ދަށުން ވަޔަރުތައް ނަގައި ޕްލަގުތަކުން އުފުރައިގެން ގެންދިޔައީ އެއަށް ގެއްލުމެއް ނުވާ ގޮތަށެވެ.\n"ސީދާ ކަން ކުރަން އެނގޭ މީހަކަށް ނޫނީ ނޭނގޭނެ އޭތި ނައްޓާކަށް. މަ ވެސް ގާތްގަނޑަކަށް 15 ވަރަކަށް އަހަރުވެއްޖެ މިކަމުގެ ތެރޭގައި އުޅޭތާ. އަދިވެސް މަށަކަށް ނޭނގޭ އޭތި އުފުރާކަށް،" ސައްޖާހު ބުންޏެވެ.\nމީގެ ދެ ދުވަސް ކުރިން ލޯންޗަކުން ބުރަފައްޗެއް ވަގަށް ނަގައިގެން ބަނދަރުމަތީގައި އުޅުނު ކަމަށް ބުނާ މީހަކު އަތުލައިގަނެ އޭނާ ފުލުހުންނާ ހަވާލު ކުރި އެވެ. އެކަމަކު ސައްޖާހު ބުނީ އެ މީހާ މިހާރު ދޫކޮށްލާފައިވާ ކަމަށެވެ.\nDuring this lockdown we’ve been at home while these thugs are ripping apart the equipments on our vessels. There has been more than5incidents already (from the boats that I know) If the authorities can’t police the area let us go and police it ourselves. pic.twitter.com/Cp4PoYsNnJ\n— Riya (@ariyax) June 13, 2021\nލޯންޗުތަކުން ވައްކަން ކުރާތީ ޓްވިޓާގައި ކަންބޮޑުވުން ފާޅު ކުރި މީހެއް --\nވައްކަމުގެ ސަބަބުން ގެއްލުންވީ މީހުންގެ ތުހުމަތުގެ އިނގިލިތައް އަމާޒުވާ އެއް ބަޔަކީ ފަޅު ތެރޭގައި އަޅާފައި ހުންނަ ގަލްފް ކްރާފްޓް ލޯންޗުތައް ބަލަހައްޓަން ބައިތިއްބާފައި ތިބޭ ބިދޭސީންނެވެ. އޭގެ ކޮންމެ ލޯންޗެއްގައިހެން މަދުވެގެން ބިދޭސީއަކު ބަހައްޓާފައި ހުރެ އެވެ. އެ މީހުން ނިދަނީ ވެސް، އަދި ކައި ބޮއި ހަދަނީ ވެސް އޭގަ އެވެ.\nބައެއް ލޯންޗު ވެރިން ގަބޫލުކުރާ ގޮތުގައި ވައްކަން ކުރާ މީހުން އެކަން ކުރަނީ އެ ބިދޭސީންގެ އެހީތެރިކަމާ ވެސް އެކު އެވެ. ވަގަށް ނަގާ ސާމާނު ވިއްކަނީ އެ ބިދޭސީންނަށް ކަމަށާއި ދެން އެ މީހުން އެ ތަކެތި އެހެން މީހުންނަށް ވިއްކަނީ ކަމަށް އެ މީހުން ތުހުމަތު ކުރެ އެވެ.\nއެ ތުހުމަތަށް ބާރު ލިބުނީ އެގޮތަށް ލޯންޗެއްގައި އުޅޭ ބިދޭސީއެއްގެ ފޯނުން މި ފަހުން ވަގަށް ނަގާފައި ހުރި ގިނަ އަދަދެއްގެ ސާމާނުގެ ފޮޓޯ ފެނުމުންނެވެ.\n"އެ މީހުން އެ އެއްޗެހި ގަނެގެން އެ މީހުން އެބަ ވިއްކާ ތިލަފުއްޓަށާއި، މާލެތެރެއަށާއި، ރަށްރަށާއި ތަންތަނަށް،" އިބްރާހިމް ރަޝީދު (ލޯންގޭ) ބުންޏެވެ.\nވަގަށް ނަގާފައިވާ މީޓަރުތައް ވަރަށް ކުޑަ އަގެއްގައި ބްލެކް މާކެޓުގައި ވިއްކަ އެވެ. ބައްސާމްގެ ލޯންޗުން ވައްކަން ކުރުމުން އޭނާ މީޓަރެއް ގަންނަން ރަށު ތެރެއިން މަސައްކަތް ކުރުމުން، 2500ރ. އަށް މީޓަރެއް ވިއްކަން އުޅުނު މީހަކާ ދިމާވި ކަމަށް އޭނާ ބުންޏެވެ. އެ އަގުގައި ވިއްކަން އުޅުނު މީހާ ފަހުން އަގު ކުޑަކުރަމުން ގޮސް 1000ރ. އަށް ކުޑަ ކުރި ނަމަވެސް، އެއީ ވައްކަން ކޮށްގެން ހޯދި އެއްޗެއް ކަމަށް ބެލެވޭތީ ބައްސާމް އޭތި ނުގަނެ އެވެ.\n"ފުލުހުންގެ ފަރާތުން އެއްބާރުލުމެއް ނުލިބޭ"\nވަގަށް ސާމާނު ގެންގޮސްފައިވާ ބައެއް ލޯންޗުތަކުގެ ވެރިން ބުނީ ފުލުހަށް މައްސަލަ ހުށަހެޅި ނަމަވެސް، އެއްވެސް ކުރިއެެރުމެއް ނުލިބޭ ކަމަށެވެ. މައްސަލަަ ހުށަހެޅުމުން ލޯންޗަށް އަރައި، ފިންގާ ޕްރިންޓު ކޮޅަކާއި ބަޔާން ނަގާލާފައި ފުލުހުން ދަނީ އެވެ. އެކަމަކު، އޭގެ ފަހުން ފުލުހުންގެ އެއްވެސް ހަަބަރެއް ނުވާ ކަމަށް އެ މީހުން ބުނެ އެވެ.\nލޯންގޭ ބުނި ގޮތުގައި، ރޯދަ މަހުގެ ކުރީކޮޅު އޭނާގެ ލޯންޗުން ވައްކަންކޮށްގެން މައްސަލަ ހުށަހެޅި އެވެ. ނަމަވެސް، ބަޔާން ނަގާލަން އައުމަށް ފަހު ފުލުހުން އެ މައްސަލައިގައި އަދިވެސް ގުޅާ ވެސް ނުލާ ކަމަށް އޭނާ ބުންޏެވެ. ބައްސާމް ވެސް ބުނީ އެހެންނެވެ.\n"ޕޮލިހުން އަރާފައި ފިންގާ ޕްރިންޓު ނަގާލާފައި، ހަބަރެއް ވާނަމަ ކިޔާލައިފަ އެ ނިމުނީ. އެ ފަހުން ގުޅާ ނުލާ،" ބައްސާމް ބުންޏެވެ.\nލޯންޗަކުް ވައްކަންކޮށްފައި: ގިނަ ލޯންޗުތަކުން ނަގަނީ މީޓަރު --\nއަދުނާން އަބްދުލްހަމީދު ބުނީ، ކުރިން ވެސް ވައްކަމުގެ މައްސަލަތައް ހުށަހަޅައިގެން ފުލުހުންނަށް އެ މައްސަލަތައް ބެލިފައި ނުވާތީ އޭނާގެ ލޯންޗުގެ މީޓަރު ވަގަށް ނެގުމުން ފުލުހުންނަށް މައްސަލަ ހުށަ ނާޅާ ކަމަށެވެ. ފުލުހުން މައްސަލަ ބަލައި އިންސާފު ހޯދައިދޭނެ ކަމަށް އޭނާ އުންމީދެއް ނުކުރެ އެވެ.\nފުލުހުންގެ މީޑިއާ އޮފިޝަލަކު ވިދާޅުވީ، ލޯންޗުތަކުން ވައްކަން ކުރާ މައްސަލަތައް ފުލުހުންނަށް ހުށަހަޅާ ކަމަށެވެ. އަދި އެފަދަ މައްސަލަތައް ބަލާ ކަމަށް އޮފިޝަލު ވިދާޅުވި އެވެ. ނަމަވެސް، އާދައާ ހިލާފަށް އެފަދަ މައްސަލަތައް ގިނަ ކަމަށް ފާހަގަ ނުކުރެވޭ ކަމަށް ވެސް ވިދާޅުވި އެވެ.\nކުރިއަށް އޮތްތަނުގައި ލޯންޗުތަކުން ވައްކަން ކުރުމުގެ މައްސަލަތައް މަދު ކުރަން ލޯންޗުތައް އަޅާ ސަރަހައްދުގައި ވީހާ ވެސް ގިނަ ކެމެރާ ހަރު ކުރުމަކީ ކޮންމެހެން ކުރަން ޖެހޭ ކަމެއް ކަމަށް ބައެއް ލޯންޗުތަކުގެ ވެރިން ދެކެ އެވެ.\n"ސިޓީ ކައުންސިލުން ޖެހޭ އެތާނގައި ކެމެރާ ހަރުކުރަން. އެއީ އަހަރެމެން ކުލި ދައްކައިގެން އެތާ ލޯންޗު ބާއްވާފައި އޮންނާތީ،" އަދުނާން ބުންޏެވެ.\nކުށްކުރުން ފުލުހުން ވައްކަމާއި ފޭރުން ނައިޓް ފިޝިން ގޭމް ފިޝިން\n34 ކޮމެންޓް, 23 ރިއެކްޝަންސް\n"މީޓަރަކީ އިންޖީނުތަކުގެ ޕެޓްރޯލާއި ސްޕީޑު ހުރި ވަރު ފަދަ މައުލޫމާތުތައް ދައްކައިދޭ އެއްޗެކެވެ. އެއީ ފަސޭހައިން ނައްޓާލެވޭ އަދި އަގުބޮޑުކޮށް ވިއްކާލެވޭނެ އެއްޗެކެވެ. އޭގެ އަގު އުޅެނީ 17،000-18،000ރ. އާ ދެމެދުގަ އެވެ. އާދައިގެ އިސްކުރު އަނބުރާ ކަށިގަނޑެއް ބޭނުންކޮށްގެން ވެސް އޭތި ނައްޓާލެވިދާނެ އެވެ." މިގޮތަށް އިސްތިހާރު ކޮށްގެން ޑްރަގު ވެސް އާއްމުވީ.\nމީީ އަޖައިބެއްފަދަ ބަޔަކު އުޅޭ ޤައުމެއް، ހުރިހާ ޕްލެޓްފޯމެއްގައި ކޮރަޕްޝަން، ވައްކަން، ޖިންސީ ގޯނާކުރުން، މަސްތުވާތަކެތި ބޭނުންކުރުން، ރާބުއިން، ގެވެށިއަނިޔާ، މިފަދަ ވާހަކަތައް ނުދައްކާއިރެއް ނާދޭ، އެންމެ މަޖާކަމަކީ މިވާހަކަތައް ދައްކާ މީހުންގެ ތެރޭގައި މިކަންކަމުގަ އުޅޭމީހުން ހިމެނޭތީ، އަދި އެއީވެސް ހަމަ "ބޮޑެތި" މީހުން. ދެން މިއިންކަމަކަށް ހައްލެއް ނާންނަ ވާހަކަ މި ދެެކެވެނީ، ކިހިނެއް ޙައްލުވާނީ؟\nލޯންޗްފަހަރާ ބެހޭ ކަންކަން އެހާ މޮޅަށް އެނގޭ މީހަކުވިއްޔާ ލޯންޗް އެއްޗެހި މަރާމާތުކޮށްދިނުމުގެ މަސައްކަތުގަވެސް އުޅޭނެކަމަށް ލަފާކުރެވެނީ. އެމަސައްކަތްކުރާ މީހަކަށް ވަރަށް ފައިދާވާނެ މަރާމާތުކޮށްދޭއިރު ނުއަގުގަ ހޯދާފަ ހުންނަ ތަކެތި އަޅުވައިގެން އެއަށް އަގެއް ނަގާލާފަ ރިޕެއަރކޮށްލަން.\nލޯންޗް ބަލަހައްޓާލުމުގެ ގޮތުން ކުޑަ އުޖޫރައެއްދީފަ އޭގަ ނިދާލާނެ ދިވެއްސަކުވެސް ހަމަ ނުވަނީތަ؟ އެއީ ނުކުރެވޭވަރުގެ ޖޮބެއްތަ؟\nވައްކަމޭ ކިޔައި ގިނަ ދިވެހިން އަނގަ ހުޅުވަން ލަދުގަންނަންޖެހޭނެ. ނު އަނގުގަ ތަކެތި ގަންނާތީ ވަގުން ވައްކަންކޮށްގެން ވިއްކަން ދަނީ. ކޮންމެ މީހަކަށްވެސް އިނގޭނެ އެ ގަންނަ އެއްޗަކީ އެހާ ހެޔޮއަގެއްގަ ލިބޭނެ އެއްޗެެއް ނޫންކަމާ ވިއްކަން އުޅޭ ގިނަމީހުންގެ ހާލަތު. ތިޔަބުނާ ލޯންޗުތައް އަޅާފަ ހުންނަ ދިމާލަކީ އަބަދުވެސް ލޯންޗުތަކުގަ މީހުން ތަނެއް. ގޭ ބަންދުގައޭ ބުނެވިދާނެ ކޮންމެ މީހަކަށްވެސް.\nތީހަމަ ކުރުވާ ކަންތައް އެހެންޏާ ފަހެމީ ހާދަހާވާ ބޮޑުގައުމެކޭ ދޯ!!!!!\nމޭޔަރ.....މިކަމަށް ހައްލެއް ބޭނުން.\n"މީޓަރަކީ ފަސޭހައިން ނައްޓާލެވޭ އަދި އަގުބޮޑުކޮށް ވިއްކާލެވޭނެ އެއްޗެކެވެ. އޭގެ އަގު އުޅެނީ 17،000-18،000ރ. އާ ދެމެދުގަ އެވެ. އާދައިގެ އިސްކުރު އަނބުރާ ކަށިގަނޑެއް ބޭނުންކޮށްގެން ވެސް އޭތި ނައްޓާލެވިދާނެ އެވެ." މިއޮތީ ހަބަރުގަވެސް މިކަން ކުރަންވީގޮތް ކިޔާދީފަ ނުން. ވަގުން އުޅޭނެ ހަބަރު ކިޔާމީހުންގެ ތެރޭގައިވެސް އެމީހުންނަށް އައިޑިއާއެއް ތިދެވެނީ.. ދެން މިކޮމެންޓް ނުޖަހާނީކީ ނޫން އޮފެންޑްވެގެން\nކޮންމެބަޔަކު ކޮންމެކަމެއްކުރިޔަސް މިސަރުކާރައް ކުރެވޭނެ މާބޮޑު ކަމެއްނެތް ވައްކަން ކުރާ މީހުން ހިމާޔައް ކުރުން ފިޔަވާ\nދީނަށް ފުރައްސާރަކުރާނެ. ވައްކަންތައް ހުއްޓުވާފައެއް ނެތް. ވަގުން ވައްކަމެއް ނުހުއްޓުވާނެ.\nކެނެރީގޭ ނަސީދު ބުއްޅަބޭ ހިމާޔަތް ކުރުން އެކަނި ފުލުހުންގެ ވާޖިބަކީ


މިކުރެވެނީ ކީއްކަން ނޭނގި ތިބެ ނަމަވެސް އިންސާނުންނަށް އަޅުކަން ކުރެވޭ ބައަކު އެބަ އުޅެއެވެ! އެއީ ބިރުހުރި ކަމެކެވެ!\nމުސްލިމުންގެ ނަމުގައި އުޅޭ ބައަކު މިހާރުވެސް އެމީހަކު ތާއީދުކުރާ، ލޯބިވާ މީހުން މަރުވުމުން މަހާނަހަދައި ޒީނަތްތެރި ކުރެއެވެ. ޒިޔާރަތް ހަދައެވެ. ތަޞްވީރުތައް ކުރަހައެވެ. އެތަންތަނާއި ތަކެއްޗަށް އިޙްތިރާމް ކުރުމުގެ ނަމުގައި އަޅުކަންވެސް ކުރެއެވެ.\nމިފަދަ މީހުން ޤިޔާމަތް ދުވަހު ވާހުށީ ﷲ ތަޢާލާ އެންމެ ނުރުއްސަވާ މީހުން ކަމުގައެވެ. ލައްނަތް ލެއްވިގެންވާ މީހުން ކަމުގައެވެ.\nމިކަން މިހެން އޮއްވައި އެމީހަކު ރުހޭ، ލޯބިވާ މީހުން ދިރިތިއްބައި އެމީހުންގެ ރުހުން ހޯދަންވެގެން އެމީހުންނަށް ތާއީދުކުރުމުގެ ނަމުގައި އެމީހުންނަށް އަޅުކަން ކުރެވޭ ބައަކު އެބަ އުޅެއެވެ. ﷲ ތަޢާލާގެ ޙުކުމްފުޅުތައް ބަހައްޓާފައި އެފަދަ މީހުން ބުނާ ގޮތަށް ކަންތައް ކުރާ ބައަކު އުޅެއެވެ.\nއެފަދަ މީހުން ރުއްސަންވެގެން އެމީހުން ބުނާ ކަންކަން ކުރަން އުޅެން ހަދައިގެން ވަގުތުފާއިތުވެގެންދާއިރު ނަމާ ނުކުރެވޭ މީހުން އެބަ އުޅެއެވެ! ފަޤީރުންނަށް ޞަދަޤާތް ނުކޮށް އެމީހުން ރުއްސަން އެމީހުން ބުނާ ކަންކަމަށް ހޭދަކުރާ މީހުން އެބަ އުޅެއެވެ! އެމީހުން ހަމައެކަނި ނުކުރާ ކަމަކީ އެމީހުންގެ ނިތްކުރިން އެބައަކަށް ސަޖިދަ ނުކުރުމެވެ. ނަމަވެސް ހިތަށް ބަލައިފިނަމަ ތިބެނީ އަޅުވެތިވެ ސަޖިދަވެސް ކޮށްގެންނެވެ. އެމީހުން ބުނާ ކަންކަން ކުރަން އުޅެން ހަދައިގެން ނަމާދު ނުކުރެވި ދިއުން މިކަމުގެ ހެއްކަކަށް ފުދޭނެއެވެ!\nމަރުވުމުންވެސް ދިރިހުއްޓައިވެސް ﷲ ނޫން ފަރާތަކަށް އަޅުވެތިވެވުމަކީ ބިރުހުރިކަމެކެވެ. މި ޙަދީޘްފުޅަށް ވިސްނައި ބިރުވެތިވާށެވެ!\n"Whenapious person amongst them (among the religious groups) dies they buildaplace of worship on his grave, and then decorate it with such pictures. They would be the worst of creatures on the Day of judgment in the sight of Allah."\nSahih Muslim 528


ނޭދެން ވަކިވާކަށް (ނުވަވަނަބައި) – Esfiya – Dhivehi Vaahaka Site\n- by InaaSh - 80- October 11, 2018\nނޫރްއަށް ބާރަށް އަހައިލެވުނު އިރުގައި ދެލޯ ބޮޑުކޮށްލެވުނެވެ.\nމާހިލް ތަކުރާރު ކޮށްލިއެވެ. ނޫރް ކުޑަކޮށް ވިސްނާލުމަށްފަހު އާއެކޭ ބުނެލީ އިތުރުއެހެން ގޮތެއް ނުވިސްނުނީމައެވެ. ނޫރް ފާހަނައިން ނިކުތީ ނިދަންލާ ހެދުންހިފައިގެނެވެ. ނޫރް އިސްޖަހައިލައިގެން އައިއިރުގައި ހުރީ ލަދުގަނެފައިކަން ނަގައިގަންނާކަށް މާހިލްއަށް އުނދަގުލެއް ނުވިއެވެ. ނޫރް އައިސް ހުއްޓުމުން ވެސް މާހިލްއަށް ހުރެވުނީ ބަލާށެވެ.\n“ސޯ….ލޯމަރައިލައިގެންތަ ޗޭންޖް ކޮށްދެންވީ؟….އެކަމް ޓަޗް ނުކޮށް ނުވާނެ އިނގޭ…..”\nމާހިލްގެ ޖުމްލައިން ނޫރްއިތުރަށް ލަދުގަތުން ނޫންކަމެއްނުވިއެވެ. ނޫރް ހަމައެކަނި މަޑުމަޑުން ހޫމް ލައްވާލީއެވެ. ނޫރް ލަދުގަނެފައި ހުންނަ އިރު މާހިލްއަށް ވަރަށް ކަމުދެއެވެ. ނަމަވެސް އިތުރަށް ނޫރް ލަދުގަންނަވާކަށް މާހިލްއަކަށް ނުކެރުނެވެ. މާހިލް ލޯމަރައިލަމުން ނޫރްއަށް އެހީވަންފެށިއެވެ. ވަރަށް އުދަގުލުން އެކަންވެސް ކޮށްނިމިއްޖެއެވެ. މާހިލް ލޯހުޅުވައިލީ ނޫރް ހުޅުވިއަސްހެވޭ ބުނީމައެވެ. އިރުކޮޅަކުން ދޮރުގައި ޓަކިޖެހި އަޑުއިވިގެން މާހިލް ގޮސް ދޮރުހުޅުވައިލި އިރުގައި ޝާމާ ޖޫސްތަށްޓެއް ހިފައިގެން ހެވިފައި ހުއްޓެވެ.\n“އަހާ….ނިދަންތަ ތިއުޅެނީ….ދަރިފުޅު މިބޯލައިގެން ނިދާ އިނގޭ…..ރަގަނޅުތަ މިހާރު؟….”\nޝާމާއައިސް ނޫރްގެ ބޮލުގައި ފިރުމައިލީ އެހެންނާވެސް ފިރުމާލާހާ ލޯބިންނެވެ.\n“މަންމަ މިހާރު އަޅުގަނޑަށްވުރެ ނޫރްދެކެ މާ ލޯބިވޭ ދޯ؟…”\nމާހިލް ތުންދަމައިލަމުން ބުނެލިގޮތުން ނޫރްއާއި ޝާމާކައިރިއަށް ވަރަށް ހިނިއައެވެ.\n“މަންމަގެ ދެކުދިން ދެކެވެސް މަންމަ ވަރަށް މޯބިވޭ….”\nޝާމާ މާހިލްއާއި ނޫރްގައި ކުޑަކޮށް ބައްދާލަމުން ބުނެލިއެވެ. ދުވަސްތަށް ހަލުވި ކަމާއިއެކު ފާއިތުވަމުންދިޔައެވެ. ނޫރްގެ އަތްރަނގަޅުވުމުން މިހާރު ޕްލާސްޓަރ ވެސް ނަގައިފިއެވެ. މާހިލްވެސް އޮފީހަށް ނިކުންނަން ފެށީ ނޫރްގެ ހާލު އެއްކޮށް ރަގަނޅުވުމުންނެވެ. އެދުވަހު ހަބަރެއް ވީފަހުން މުނާޒްގެ އެއްވެސް ހަބަރެއްނުވެއެވެ. އެހެންވެ އެކަމާއި ދޭތެރޭގައި ނޫރްއެއް ނުވިސްނައެވެ. ކޮޓަރީގައި އެއްޗެހި ފަތްޖަހަން އިން ނޫރްގެ ފޯނު ރިންގުވުމުން ބަލައިލިއިރު ގުޅަނީ ރާއިންނެވެ.\n“ދޮންތާ…..އަހަންނަށް ކޯސް ލިބިއްޖެ…..”\nނޫރްއަށް ހަލޯއޭވެސް ނުބުނެވެނީސް ރާއިން ވާހަކަ ދައްކަންފެށިއެވެ.\n“އެހެންތަ….الحمد لله….ކޮންއިރަކުން ކޯސްފެށެނީ……”\nނޫރްވެސް ވަރަށް އުފާވިއެވެ.\n“ނެކްސްޓް ވީކްގަ…..މޮމް މެންއެބަ ކިޔާ އެކޮޅަށް ޗޭންޖް ވާ ވާހަކަ ކޯސްނިމެންދެން…..އަހަރުމެން ދެމީހުން ނެތީމަ ވަރަށް ފަޅުވާނެއޭ ކިޔާފަ…”\n“ތީ ވަރަށް ރަގަނޅު ގޮތެއް…މޮމްމެންވެސް ހިތްހަމަ ޖެހޭނެ އެއްނު އޭރުންދޯ….”\nވަރަށްގިނަ އިރު ވާހަކަ ދެއްކުމަށްފަހު ނޫރް ފޯނު ބޭއްވީ ވަރަށް ހިތްހަމަ ޖެހިފައި އިދެއެވެ. ނޫރް ފޫހިވާ ވަގުތު ތަކުގައި މިހާރު ކުރާކަމަކީ ޤްރުޢާން ކިޔެވުމެވެ. ހުސްވަގުތު ތަކުގައި ދަރުސްއެޑުއެހުމަކީވެސް މިހާރު އާދަވެފައި ވާކަމެކެވެ. ޝާމާއާއި އެކީގައި ގޭގެ އެކިކަންތައްތައް ކުރަންވެސް ނޫރް އުޅެނީ ނިކަންކުރާހިތުންނެެވެ. މިހާރު ޝާމާގެ މަސައްކަތުން ނޫރްއަށް ކުޑަކޮށް ކައްކަންވެސް ދަސްވެއްޖެއެވެ. ޝާމާ ހުންނަނީ ނޫރްއާހެދި ފިދާވާން ތައްޔާރަށެވެ.\nކޮޓަރީގައި ސޯފާގައި އިން ނޫރް ސިއްސައިގެންގޮސް ބަލާލިއިރުގައި ޝެޒާބހެވިފައި ހުއްޓެވެ.\nނޫރް ތެދުވިގޮތަށް ޝެޒާގައި ބައްދާލިއިރު އުފާވެފައި ވާވަރު މޫނުމަތިންވެސް ހާމަވަމުންދިޔައެވެ. ނޫރް މާހިލްއާއި އިންފަހުން ޝެޒާއާއި ދިމާމިވީ އަދިކިރިޔާއެވެ. ނޫރް އިންތަނާހެން ޝެޒާގެ ބައްޕަގެ ރަށަށް ދާންޖެހުނީއެވެ. ާއޭގެ ފަހުންއަދި މާލެއެއީއެވެ.\n“ހެހެ….މިސްޑްޔޫ…..ސޯ ހައު އިޒް މެރިޑްލައިފް….ދެންމެ މަދާއިންލޯ އާ ދިމާވި…..ވާއު ވަރަށް ނައިސް އިނގޭ ރޫމް….”\nޝެޒާ އެކޮޓަރިއަށް އައީ އަލަށްކަމުން ކޮޓަރީގެ އެކިތަންތަނަށް ނަޒަރު ހުއްޓަމުން ވާހަކަ ކުރިއަށްގެންދިޔައެވެ.\n“މާހިލް ރަގަނޅުތަ؟….ކަމެއް ވަންޔާ ޝެއާ ނުކޮށް ނުހުންނަށްޗޭ….އަމް އޯލްވޭސް އެވެއިލަބަލް އިނގޭ…..”\nޝެޒާ ރަގަނޅަށް ކޮޓަރިއަށް ބަލާލުމަށްފަހު އައިސް ނޫރްކައިރީގައި އިށީނެވެ.\n“الحمد لله…މާހިލް ކަހަލަގެ ފިރިއެއް ލިބޭނީ ވަރަށް ނަސީބުގަދަ މީހަކަށް….މިގޭ އެންމެންވެސް ވަރަށް ރަނގަޅު….”\nނޫރްގެ ބަސްމަގު ހުރިގޮތުން މިވީ ކުޑަދުވަސްކޮޅުގެ ތެރޭގައި ނޫރްއަށް އައިސްފައި ހުރި ބަދަލު ޝެޒާއަށް ފާހަގަ ކުރެވިގެންދިޔައެވެ.\n“އޯއެމްޖީ…..ނޫ ހާދަ ޖޭންޖްއޭ މިހާރު…..”\nޝެޒާއިނީ ގަބޫލުކުރަން ދަތިވެފައެވެ. ނޫރް ހިނިތުންވެލަމުން ހުރިހާ ވާހަކައެއް ޝެޒާއަށް ކިޔާދިނެވެ.\n“އަމް ސޯހެޕީ ފޯޔޫ..”\nނޫރް ޝެޒާއަށް މުނާޒްގެ ވާހަކަވެސް ކިޔާދިނެވެ.\n“އިހަށް މާހިލްއަށް އެއްވެސް ވާހަކަ ކިޔާދޭނެކަމެއް ނެތް….ހީ އިޒްއިން ޖެއިލް…އެވާނީ ނޫރް ބިރުގަންނަވާލަން އޭނަކުރި ކަމަކަށް…..އަޅާނުލާ….”\nޝެޒާދިޔައީ ނޫރްކައިރީގައި ވަރަށް ގިނައިރު ވާހަކަ ދައްކަންއިނުމަށް ފަހުގައެވެ. ނޫރް އިންތިޒާރު ކުރަމުންދިޔައީ މާހިލްގެއަށް އަންނާނެ އިރަކަށެވެ. އެހެންނާ އަބަދުވެސް ހަވީރު ގެއަށް އަންނަ މީހާ އިރުއޮއްސުނުއިރުވެސް ހަބަރެއްނުވެއެވެ. މާހިލްއަށް ގެއަށް އާދެވުނީ ރޭގަނޑު ދިހައެއްވެސް ޖެހިފަހުންނެވެ. ގެއަށް ވަދެގެން އައި މާހިލްގެ ދެލޯ ހޯދަމުން ދިޔައީ ނޫރްއެވެ.\n“ތިވަރަށް ނުހޯދިއަކަސް އެބަ އެގެއޭ ކާކު ކަންތި ހޯދަނީ….ނޫރްވީ ކޮޓަރީގަ….ދަރިފުޅު އާދޭތޯ ވަރަށް އިންތިޒާރު ކުރި…..”\nކާގެއިން ނިކުތް ޝާމާއަށް މާހިލްފެނުމުން ބުނެލިއެވެ.\n“މިއަދު ވަރަށްވެސް ބިޒީ ދުވަހެކޭ….އެހެންވެ ލަސްވީ….”\n“އާދޭ ކާން ދަރިފުޅާ….”\nކާގޭގައި ކާންއިން އާމިނަތު މާހިލްއަށް ކާންގޮވީ މާހިލްއަދި ނުކާކަން އިނގޭތީއެވެ.\n“ނޫނޭ ތިއްތާ….ފަހުންކާނީ….ތިއްތަ ކާލާ….”\nސިޑިންއަރައިގެން ދިޔަ މާހިލްއަށް ބަލާލަމުން ދެފަރާތަށް ބޯހޫރާލަމުން އާމިނަތު ކެއުމާއިގެން ކުރިއަށްދާންފެށިއެވެ.\nނަވީލްކާގެއަށް އައިސްވަނީ މަޑުމަޑުން ބަޑުގައި އަތްހާކާލަމުންނެވެ.\n“މަމް މީ ޓޫ…..”\nނުއުމާންވެސް އައިސް ކާމޭޒު ކައިރީގައި އިށީނެވެ.\n“މަންމަގެ ދެ ޕްރިންސް….ހިނގާ އަވަހާ ކާން…..”\nކޮޓަރީގެ ދޮރުހުޅުވާލި މާހިލްއަށް ލިބުނީ ކުށްލި ހައިރާންކަމެކެވެ. ހުޅުވާލި ދޮރު އެހާމެ އަވަހާ ލައްޕާލަމުން މާހިލް ހިނގައިގަތީ ތިރިއަށްދިއުމަށެވެ.\n“ކޮބާ ނޫރް؟…ކާކު ކޮޓަރީގަ އެހުރީ؟…ފަހަތުން ފެނުނީމަ ނޭންގުނު….ނޫރް ނެތް ފެންނާކަށް…..”\nމާހިލް ދެއްކިވާހަކަ އަޑުއަހަންހުރި ޝާމާގެ ހިނިގަނޑު ފަޅައިގެންދިޔައެވެ.\nނުއުމާންއާއި ނަވީލްއަށްވެސް ހީގަނެވުނީ ކެއްނުކުރެވިގެންނެވެ.\n“ކިހިނެއްވީ؟….ކީއްވެ އެންމެން ހެނީ…..”\nމާހިލްހުރީ ވާނުވާ ނޭންގިފައެވެ.\n“ސީރިއަށްލީ ދޮންބޭ ޔުއާ ސޯ ފަނީ……ކޮޓަރީގަ ހުރި ކުއްޖާއަށް އިނގޭނެ ދޮންބެދައްތަ ވީތަން….ގޮސް އަހާބަލަ…..”\nނުއުމާން އެވަރުންވެސް ކޮންމެހެން ބުނާކަށް ނޫޅުނެވެ. މާހިލް އެންމެންގެ މޫނަށް ބަލާލުމަށްފަހު އަނެއްކާވެސް މިސްރާބުޖެހީ ކޮޓަރިއާއި ދިމާއަށެވެ. ޝާމާ ވެސް ހީލަހީލަ ހުއްޓެވެ. މާހިލްގޮސް އަނެއްކާވެސް ކޮޓަރީގެ ދޮރުހުޅުވާލުމުން އެކުއްޖާ ފަސްއެބުރި ބަލާލިއެވެ. މާހިލްހުރީ ހައިރާންވިވަރުން ބުނާނެ އެއްޗެއްވެސް ނޭންގިފައެވެ. ނޫރްހުރީ ގަޔަށް ވަރަށްދޫ ގަދަފެހި ކުލައެއްގެ އަބާޔާ ހެދުމެއްގައެވެ. އިސްޓާކީންޔަށް ވެސް އަރާފައިވާއިރު ކަޅުކުލައެއް ޝޯލްއެއް ވަނީ އަޅައިފައިއެވެ. ނޫރް ހީވަނީ ހަމަ އަރަބިކުއްޖެއް ހެންނެވެ. ނޫރް މާހިލްއަށް ހިނިތުންވެލިއެވެ.\nމާހިލްގެ ދުލުން ފުރަތަމަވެސް ބޭރުވީ މިބަހެވެ.\nއަނެއްކާވެސް މާހިލްއަށް ބުނެވުނެވެ. މާހިލްއައިސް ނޫރްގެ އަތުގައި ހިފައިލިއެވެ.\n“މާޝަﷲ….މިހާރު އަހަރެންގެ ވައިފީ ހާދަ ލޯތްބޭ…..”\nމާހިލް ބަލާވަރުން ނޫރްލަދުން އިސްޖަހައިލިއެވެ. މާހިލް މަޑުމަޑުން މާހިލްގެ އަތް ނޫރްގެ އުނަގަނޑުގައި ވަށައިލަމުން އަދިވެސް ނޫރްއާއި ކައިރިވެލިއެވެ. މާހިލް މަޑުމަޑުން ނޫރްގެ ކޯތާފަތުގައި ބޮސްދިނުމަށްފަހު ކޮށްލިކަމަކުން ނޫރްއަަށް ދެލޯމަރާލެވުނެވެ. އަދި ބޭއިހްތިޔާރުގައި މާހިލް ލައިގެންހުރި ގަމީސްއަތަށް ބޮޑިކޮށްލެވުނެވެ. މާހިލް ދުރުވެލުމުން ނޫރްލަދުން މާހިލްގެ މޭމަތީގައި ބޯއަޅައިލިއެވެ.\n“ނޫ….އަހަރުމެން މެރީ ކުރިތާ ވަންމަންތަށް ވުރެން ގިނަދުވަސް ވަނީ މި މިހާރު…މިވީ ދުވަސްކޮޅުގެ ތެރޭގައި ނޫއަށްބވަރަށް ޗޭންޖެސް އައިއްސި ކަން އިނގޭ….الحمد لله…..ނޫއަށް ހެއުވިސްނުން ދެއްވީތީ އަހަރެން ވަރަށް އުފާކުރަން….”\n“ނޫގެ ހުރިހާކަމެއް ވަރަށް ގާތުންއަހަރެން ބެލިން….ނޫއަށް އައިއްސަ ތިހުރި ޗޭންޖެސް ފެނުނީމަ އަހަރެން ވަރަށް އުފާވޭ…..ނޫ އަބަދުވެސް ތިހެން އަހަރެން ގާތުގަ ހުރެދެއްޗޭ…..ދުވަހަކުވެސް ނޭދެން ވަކިވާކަށް…..”\nމާހިލް ނޫރްގަޔާއި ދުރުކޮށްލަމުން ނޫރްގެ ނިތަށް ބޮސްދިނެވެ. ނޫރްގެ ދެލޯ ފެންކަޅިވެފައި ވާތަންފެނި އަނެއްކާވެސް މާހިލް ނޫރްގެނައިސް ގަޔާލައި ބޮޑިކޮށްލިއެވެ. މާހިލްގެ އަމަލުތަށް ހުންނަ ގޮތުން ނޫރްދެކެ ލޯބިވާހެން ހީވެއެވެ. ނުބުނި ކަމުގައި ވިއަސްވެސް ނޫރްއަށް ވެސް މާހިލްދެކެ ލޯބިވެވުނު ތާ ކިތަށްމެ ދުވަހެކެވެ. މާހިލް ނޫރްގެ ކަރުނަތަށް ފުހެލަދިނީ ނިކަން ލޯބިންނެވެ.\n“މައި ކިއުޓް ވައިފީ….އައިހޭވް ގިވެންޔޫ ޓައިމް…..”\nދެން މާހިލް ބުނެލި ޖުމްލައިން ނޫރްގެ ފައިން ވާގިދޫނުވީހަމަ ކިރިޔާއެވެ. އެރޭގެ ބާކީ ވަގުތުތަށް ހޭދަވެގެން ދިޔައީ މާހިލްއާއި ނޫރްގެ މުޅި ދިރިއުޅުން ބަދަލުކޮށްލާފައެވެ. އާ ފެށުމަކާއި އާ ހަދާންތަކަކާއި އެކުގައެވެ. އާ އިހްސާސްތަކަކާއި އެކީގައެވެ. ހެދުނު ހޭލި ނޫރްގެ މޫނުމަތިން ފެންނަމުން ދިޔައީ އުފާވެރިކަމެވެ. ނޫރްކައިރީގައި ނިދާފައި އޮތް މާހިލްއަށް ނޫރް ބަލައިލީ ހިނިތުންވުމަކާއި އެކީގައެވެ. މާހިލް ހޭލަންވާއިރަށް ނޫރްގޮސް ސައިހަދާ ނިންމާލިއެވެ. ބަދިގެއަށް ވަދެގެންއައި ޝާމާވެސް ހައިރާންވީ ނޫރް ހުރިހާކަމެއް ނިންމާލައިފައި ހުރީމައެވެ.\n“އަހާ ދަރިފުޅާ ހާދަ ބުރަކޮށްލާގެން…..”\n“މަންމާ އާދޭ ސައިބޯން…..ބައްޕަ ކޮބާ ތޯ؟…”\n“ބައްޕަ އެބައާދޭ…..ދަރިފުޅު ސައިނުބޯނަންތަ؟…”\n“ލައްބަ މާހީ އާ އެކީގަ……”\nފަހަތުން އިވިގެންދިޔަ މާހިލްގެ އަޑާއިއެކު ނޫރް ލަދުން އިސްޖަހައިލިއެވެ.\nޝާމާއިންދާ އެފަދަ ގޮތަކަށް މުހާތަބު ކުރުމުން ނޫރްއަދި މާބޮޑަށް ލަދުގަންނަ ގޮތްވިއެވެ. އެހެންވެ މާހިލްއާއި ދިމާއަށް ބަލައިލީ ދެލޯ ބޮޑުކޮށްލަމުންނެވެ.\nމާހިލްއައިސް އިށީނީ ނޫރްއަށް ސަޅި ހިނިތުންވުމެއް ހަދިޔާ ކުރުމަށްފަހުގައެވެ. ޝާމާ އިނީ މާހިލްއާއި ނޫރްގެ ގާތް ގުޅުންފެނި ވަރަށް ހިތްހަމަޖެހިފައެވެ. އާއިލާގެ އެންމެން ހެން އެގަޑީގައި ސައިބޯން އައިސް އިށީނެވެ. އެންމެން އެކީގައި ސައިބޮއި ނިންމާލިއިރު ފެންނަނީ އުފާވެރިކަމެވެ. ކޮޓަރީގައި އޮފީހަށް ދާން ތައްޔާރުވަންހުރި މާހިލްގެ ނަޒަރު ސީދާވެފައި ހުރީ ސޯފާގައި ފޯނާ ކުޅެލަ ކުޅެލައި އިން ނޫރްއަށެވެ.\n“ނޫ….މި ޓައި ރަގަނޅު ކޮށްލަދެން އާދެބާ ނިކަން…..މިކަން ވާގޮތެއް ނުވި މިއަދަކު….”\nނޫރް ފޯނުބާއްވާލަމުން އައިސް މާހިލްގެ ޓައިީ ރަގަނޅު ކޮށްލަދެން ފެށިއެވެ.\n“ރާއިންމެން މާދަން ފުރާތީވެ އެބަ އާދޭ އަހަރެން ބަލާ…..އޯކޭ ދޯ ދިޔައަސް ވެސް؟….އެން މާހިލްއަށް ވެސް އިންވައިޓް ކުރާށޭ ބުނި ލަންޗަށް….އާދެވޭނެތަ؟….”\n“ޔުއަރ ސޯ ކިއުޓް ލަވް…..ދެން ނޫގެ މަމްމެން ކައިރިއަށް ދާން ޕާމިޝަން ބޭނުންވޭތަ؟….ނޫ ހަމަ ބޭނުން އިރަކު ދާންވީ…..އިންޝާ ﷲ…ފޯ ލަންޗް އައިވިލްބީ ދެއާ…..”\n“ބައިދަވޭ…..މާހިލްއޭ…..ގައިމު މިއަދު އަޑު އިވުނު ކުއްޖަކު މާހީއޭ ބުނި އަޑު….”\nނޫރް ލަދުން އިސްޖަހައިލަމުން ދާންހިނގާގަތެވެ. ނޫރްއަށް ހުއްޓެން މަޖްބޫރުވީ މާހިލް ފަހަތުން އައިސް އަތުގައި ހިފައިލުމުންނެވެ. މާހިލް ނޫރްގައި ފަހަތުން ބައްދާލަމުން ނޫރްގެ ކޮޑުގައި ދަތްދޮޅި އަޅުވައިލިއެވެ.\n“ވަރަށް އުފާވި އިނގޭ ނޫ މާހީ އޭ ކީމަ…..އިޓް މީންސް ނޫއަށް ވެސް މި ރިލޭޝަން ވަރަށް ސްޕެޝަލް އޭ މިހާރު…..ތެންކިޔޫ ސޯމަޗް….ފޯ މޭކިން މީ ދަ ހެޕިއެސްޓް މޭން އިންދަ ވޯލްޑް….”\nމާހިލް އޮފީހަށް ދިޔައީ ނޫރްގެ ގެއަށް ލުމަށްފަހުގައެވެ. ނޫރްހުރީ މަންމަ މެންނާއި ވަކިވާން ޖެހޭތީވެ ވަރަށް ދެރަވެފައެވެ. ރިޔާޒްއާއި ނާހިދާވެސް ފެންކަޅިވީ ނޫރްއާއި ދުރަށްދާން ޖެހޭތީއެވެ. ޢެދުވަހު މެންދުރުގެ ކެއުމުގައި މާހިލްވެސް ބައިވެރިވިއެވެ. އަނެއްދުވަހުގެ ފަތިހު މާހިލްއާއި ނޫރް ދިޔައީ ރިޔާޒްމެން ފުރުވަން އެއާޕޯޓަށެވެ. އަނިލްގެ އާއިލާވެސް އެއާޕޯޓަށްއައެވެ.\n“ހިތް ހެޔޮ ކުރާތި އިނގޭ ރިޔާ…..”\nއަނިލް ރިޔާޒުގައި ބައްދާލަމުން ބުނެލިއެވެ.\n“ޑޯންޓް ވޮރީ އެބައުޓް ނޫރް…..އިންޝާ ﷲ….ނޫރް ރަގަނޅަށް ބަލާނަން….”\nޝާމާގެ ވާހަކަތަކުން ރިޔާޒުއާއި ނާހިދާ ވަރަށް ހިތްހަމަޖެހުނެވެ.\n“ރާން….ބަސްއަހާގެން ރަގަނޅަށް ކިޔަވަށްޗޭ…..އަލް މިސްޔޫ…..”\n“އަލް މިސްޔޫ މޯ ސިސީ…..”\nނޫރް ރާއިންގައި ބައްދާލިއިރުވެސް ދެލޯ ފެންކަޅިވާގޮތް ވިއެވެ. ރާއިންވެސް ހުރީ ވަރަށް ދެރަވެފައެވެ. ރިޔާޒްއާއި ނާހިދާގައި ބައްދާލި ނޫރްއަށް މިފަހަރު ރަގަނޅަށްވެސް ރޮވުނެވެ. ރިޔާޒްއާއި ނާހިދާ ނޫރްއަށް އެތަށް ނަސޭހަތެއް ދިނެވެ. ރިޔާޒްމެން ފުރުމުން ނޫރްއަދި މާދެރަވެ ރޮވޭގޮތްވިއެވެ. އެހެންކަމުން ގެއަށްދިއުމުގެ ބަދަލުގައި މާހިލްދިޔައީ ނޫރްގޮވައިގެން ކާރު ދުއްވައިލާށެވެ.\n“ނޫ ތިހެންދެރަވެފަ އިންނަންޔާ އަހަރެންވެސް ކިހާ ދެރަވާނެ….ސްމައިލް ޕްލީޒް ލަވް…ޝެޒާ ކައިރިއަށް ގެންގޮސްދެންތަ….އޭރުން މޫޑް ރަގަނޅު ވެދާނެ…..”\n“ނޫން އަހަރެން ފަހުން ހަވީރުގަޑީގަ ޝެޒްކައިރިއަށް އައިސްފާނަން…..އިހަށް ހިނގާގެއަށް…..ޑޯންޓް ވޮރީ…..”\n“ލަވް ބޭނުން ގޮތެއް…..ހިނގާ ދަމާ އެހެންވީމަ…..”\nނޫރް ބޯޖަހައިލިއެވެ. އެދުވަހު ހަވީރު ނޫރް ޝެޒާގެ ގެއަށް ދިޔައީ ހިނގާލާއިފައެވެ. ޝެޒާގެ ގެ މާހިލްމެންގެ ގެއާއި އެހާދުރު ނޫންކަމުން ހިނގާލައިފައި ދިޔުން އެއީ މާބޮޑު ކަމަކަށް ނުވިއެވެ. ޝެޒާއާއި އެކީގައި ވަގުތުކޮޅެއް ހޭދަކޮށްލެވުމުން ނޫރްހުރީ ވަރަށް ހިތްހަމަ ޖެހިފައެވެ. ނޫރް ގެއަށް ދާން ނިކުތީ ރޭގަނޑުވެސް ވީފަހުންނެވެ. ގެއަށް ދިއުމަށްޓަކާ ގޯޅިއެއް އަޅައިލި ނޫރް ފަސްއެބުރި ބަލައިލީ މީހަކު ނޫރްގެ ނަމުންގޮވާލިއަޑު އިވުނީމައެވެ. ނަމަވެސް ފަސްއެބުރި ބަލާލި ނޫރްދިޔައީ ސިއްސައިގެންނެވެ. ވަގުތުން މުޅި މީހާ ދާހިތްލާ ފޯވިއެވެ. މުނާޒުހުރީ ނޫރްގައި ޖެހޭ ނުޖެހޭ ހިސާބުގައި ނުލަފާ ގޮތަކަށް ހެވިފައެވެ.\nވިންދު ލޯބިން ޖެހި ހިތެއްގައި (2)\nJazakillah khairan 🙂\nAhsalamu alaikum all So here is the ninth part…. next part saturdayga insha allah😊\nYay…munaz is back….cant wait for next part…. btw story hama v salhi igay 😊\nHi noor lobi….did u miss me… 😉\nstory hama v salhi..keep up the good work\nV salhi igey. ….I want nxt part tomorrow. ..OK dhn Saturday vias I will wait\nJazakillah khairan…yes insha allah saturdayga 😊\nMeenage Eyna says:\nMaa sha allah meena haadha molhey\n👏👏 Ekam Saturday eyyy 😞 nuvaane thikameh, Heyo nuvaane maadhamaa up kohla dhee\nJazakillah khairan 😊 insha allah next part saturdayga\nAlhey.. inaash noor n maahil dhurukh nulahchey..\nBTW one of the best story I have ever read.. ❤❤❤\nNooney munaz aharen mihaaru thikahala myheh mathin handhaan kuraakah beynumeh noon. Alhamdhulillah ahannah heyo visnun dhehvaifi.. 😇\nNoor ah Heu wisnun dhehwias wes… aharenge nethey heu wisnuneh… 😈\nVisnun ragalhu kurey vaguthu faaithu nuvanys\nStory v habeys igay… waiting for next part 🙂\nAlheyy Munaz ves hama evaguthu tha anan ves egunee😒\nThis is the best story .\noh no???? mahil aadheba noor salaamaih kuran..this part is osm…luv it…vv curious nxt part kiyaahithun hureveniki nun mihaaru\nWow..hama vr reethi..saabas thi kuraa hiyy varakah..😃👌👏👏👏 whn next part???\nnoor and maahil durunukurachey ingey.\nmaashaa allah story nice varah.can’t wait for next part. inaash keep it up ingey\nKobaatha ten vana part kiyahithun meenee mihaaru kehmaduvefaa\nI’m so sorry readers… next part ehen dhuwahakun up kohladheynan insha allah..eeya aai miadhu varah wes busy wegen wahaka liyeve gotheh nuwi.. so sorry once again….insha allah l’ll upload it soon.. 😊\nCan’t wait for the next part 😂😂 v salhi


ރައްޔިތުން ވޯޓުދެއްވީ ރައިސްއަށް ޖެންސުންކުރުވާކަށް ނޫން- ރޮޒެއިނާ އާދަމް - DhiDaily\nރައްޔިތުން ވޯޓުދެއްވީ ރައިސްއަށް ޖެންސުންކުރުވާކަށް ނޫން- ރޮޒެއިނާ އާދަމް\nމިހާރު ވެރިކަން ކުރާ ޕާޓީ އެމްޑީޕީ އަށް ރައްޔިތުން ވޯޓު ދެއްވީ އަކީ އިދިކޮޅު ހެދިގެން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަށް ޖެއްސުން ކުރުވާކަށް ނޫންކަމަށް އައްޑޫ މީދޫދާއިރާގެ މެމްބަރު ރޮޒެއިނާ އާދަމް ވިދާޅުވެއްޖެއެވެ.\nރޮޒެއިނާ ކުރެއްވި ޓްވީޓެއްގައި އިތުރަށް ވިދާޅުވީ އެމް.ޑީ.ޕީއަށް ވެރިކަން ދިނުމަށްފަހު ރައީސް އިބްރާހިމް މުހައްމަދު ސޯލިހް ނިސްބަތްވާ ޕާޓީއަށް މަޖިލީހުން 65 ގޮނޑިދިނީ އުނދަގުލަކާއި ނުލައި މެނިފެސްޓޯގައި ހުރިކަންކަން ގާއިމްކުރުމަށް ކަމަށެވެ. އަދ މިހާރު މިވަނީ ބޮޑުވަރު ކަމަށާއި އިދިކޮޅު ޕާޓީ ހެދިގެން ރައީސް މުހައްމަދު ސޯލިހް އަށް ޖެއްސުން ކުރައްވާކަށް ނޫންކަމަށެވެ.\nއެމްޑީޕީގެ ބައެއް ކަންތައް ހިނގާ ގޮތުން އެ ޕާޓީގެ ތެރޭގައިވެސް މިވަނީ ދެބަސްވުންތައް އުފެދެން ފަށާފައެވެ. އެގޮތުން ސަރުކާރުގެ ތެރެއިން ސަރުކާރުގެ އިސް މަގާމުތަކުގައި ތިއްބަވާ އެ ޕާޓީއަށް ނިސްބަތްވާ ބޭފުޅުންގެ މެދުގައި އެކި މައްސަލަތަކުގައި ޚިޔާލުތަފާތުވުންތައް އުފެދި ބަހުގެ ހަމަލާތައް ރައްދުކުރައްވާ މަންޒަރު ފެނިގެން ދިޔައެވެ.\nއަދި އޭގެ އިތުރުން މިނިސްޓރަ ފައްޔާޒު ގެ އިތުބާރު ނެތްކަމުގެ ވޯޓެއް ނަގައި މަގާމުން ދުރުކުރައްވަން މަޖިލީހުގެ ރައިސް ހުށައަޅުއްވާފައިވާތީ އެކަމާއި ގުޅިގެންވެސް ބައެއް މެމްބަރުންގެ މެދުގައި ވަނީ ޚިޔާލުތަފާތުވުންތަކެއް އުފެދިފައެވެ.


Ballistic nuclear missile ufadhaathee Iran ah inzaaru\nއިރާނުގެ މިސައިލެއް ކަމަށްވާ ޝަބާބް 3\nއދ.ގެ ސެކިއުރެޓީ ކައުންސިލްގެ އެންގުމާ ހިލާފަށް އިރާނުން ބެލިސްޓިކް ނިއުކިލިއާ މިސައިލް ތައްޔާރުކުރާތީ ޔޫރަޕްގެ ތިން ގައުމަކުން އިރާނަށް ފިޔަވަޅު އަޅާނެ ކަމަށް ބުނެ އިންޒާރު ދީފި އެވެ. އިންޒާރު ދިން ތިން ގައުމަކީ ފްރާންސް، ޖަރުމަންވިލާތް އަދި އިނގިރޭސިވިލާތެވެ. މީގެ ތެރެއިން އިނގިރޭސިވިލާތަކީ އިރާނާ ވަރަށް ބޮޑަށް ގުޅުން ގޯސްވެފައިވާ ގައުމެކެވެ.\nމިތިން ގައުމު ރަމްޒު ކޮށްދޭ އެމްބެސެޑަރު މިހާރު ވަނީ އިރާނުން ނިއުކިލިއާ މިސައިލް އުފައްދާ މައްސަލައިގައި ކަންބޮޑުވުން ފާޅުކޮށް އދ.ގެ ސެކިއުރެޓީ ކައުންސިލަށް ސިޓީ އެއް ފޮނުއްވާފަ އެވެ. އެ ސިޓީގައި ބުނެފައިވަނީ އިރާނުގެ ސަރުކާރުން ބެލިސްޓިކް ނިއުކިލިއާ މިސައިލް އުފައްދަމުން ދަނީ 2015 ވަނަ އަހަރު ހެދި ނިއުކިލިއާ އެއްބަސްވުމާ ހިލާފަށް ކަމަށެވެ. އެހެންކަމުން އިރާނަށް އިތުރު ފިޔަވަޅުތަކެއް އަޅައި ދިނުމަށް އެދޭ ކަމަށް ސިޓީގައި ވަނީ ބުނެފަ އެވެ.\nމީގެ އިތުރުން ޔޫރަޕްގެ އެ ތިން ގައުމުން ވަނީ އިރާނުގެ އިގްތިސޯދަށް އަދި މުދާ އެތެރެކުރަން ހުޅުވާލާފައިވާ ޔޫރަޕުގެ ކަނޑުގެ މަގުތައް އިރާނަށް ބަންދުކުރަން ޖެހިދާނެ ކަމަށް ބުނެފަ އެވެ. އެމެރިކާއިން އަޅާފައިވާ ފިޔަވަޅުތަކުގެ ސަބަބުން މިހާރު ވެސް އިރާނުގެ އިގްތިސޯދު ހަލާކުވެ ކާބޯތަކެތި އަދި ބޭސް ލިބުމަށް ވަނީ ދަތިވެފަ އެވެ. މީގެ އިތުރުން ޔޫރަޕިއަން ޔޫނިއަން (އީޔޫ)އިން އަޅާފައިވާ ފިޔަވަޅުތަކުގެ ސަބަބުން އިރާނަށް ޔޫރަޕްގެ ކަނޑުގެ ސަރަހައްދުން ތެޔޮ އެކްސްޕޯޓް ކުރުން މަނަލެވެ.\nއިރާނުން އަލަށް ނިއުކިލިއާ މިސައިލް އުފައްދާ ކަމަށް ޔޫރަޕުން ތުހުމަތު މިކުރީ، ގައުމުތަކުން އަޅާފައިވާ ފިޔަވަޅުތައް އުވާލައި، ގެއްލުމުގެ ބަދަލު ދޭނަމަ ނިއުކުލިއާ އުފެއްދުން ހުއްޓާލާނެ ކަމަށް އިރާނުން ބުނެފައިވަނިކޮށެވެ. ޔޫރަޕްގެ ތުހުމަތާ ގުޅިގެން އިރާނުގެ ސަރުކާރުން އަދި އެއްވެސް ވާހަކައެއް ނުދައްކަ އެވެ.\nޔޫރަޕުން ތުހުމަތުކުރާ ގޮތުގައި އިރާނުން އުފައްދާ ބެލިސްޓިކް ނިއުކިލިއާ މިސައިލަށް ދީފައިވާ ނަމަކީ ޝަބާބް ތިނެކެވެ. އިރާނުން ވަނީ މީގެ ކުރިން ވެސް މި ސީރިސްގެ ނިއުކިލިއާ މިސައިލްތަކެއް އުފައްދާ ގައުމުތަކަށް ބިރު ދައްކަން މަސައްކަތްކޮށްފަ އެވެ.\nއިނގިރޭސިވިލާތް ނިއުކްލިއަ ފްރާންސް + އީރާން ޖަރުމަން


އީގަލްސްއިން ފަހަތުން އަރައި ޔޫވީ ބަލިކޮށްފި\nތާވަލުގެ ހަތްވަނައިގައި އީގަލްސް އޮތީ އަށް ޕޮއިންޓާއެކު\nޔޫވީ އަތުން އީގަލްސް މޮޅުވީ 3-2 ނަތީޖާއަކުން\n29 ޖެނުއަރީ 2021 | ހުކުރު 00:46\nއީގަލްސް އާއި ޔޫވީ ބައްދަލުކުރި މެޗުގެ ތެރެއިން: މި މެޗުން އީގަލްސް މޮޅުވީ 3-2 ން\nދިރާގު ދިވެހި ޕްރިމިއާ ލީގުގައި ބުރާސްފަތި ދުވަހުގެރޭ ކުޅުނު މެޗުން ކުލަބު އީގަލްސްއިން ފަހަތުން އަރައި ޔުނައިޓެޑް ވިކްޓަރީ (ޔޫވީ) ބަލިކޮށްފިއެވެ.\nގައުމީ ފުޓްބޯޅަ ދަނޑުގައި ކުޅުނު މެޗުން އީގަލްސް މޮޅުވީ ފަހަތުން އަރައި 3-2 ނަތީޖާއަކުންނެވެ.\nމި މެޗުގެ ފުރަތަމަ ހާފުގައި ދެ ޓީމުގެ ފަރާތުންވެސް ހަމަހަމަ ކުޅުމެއް ފެނިގެންދިޔައިރު، މެޗުގެ 27 ވަނަ މިނެޓުގައި އީގަލްސްގެ މިޑްފީލްޑަރު އިމްރާން ނަޝީދު (އިންމަ) ވަނީ ޔޫވީގެ ގޯލަށް ނުރައްކާތެރި ހަމަލާއެއް ފޮނުވާލާފައެވެ. އެކަމަކު އޭރިއާ ތެރޭގައި ހުހަށްހުރެ އޭނާ ފޮނުވާލި ހަމަލާ އަމާޒުވީ ގޯލުގެ ހުރަސް ދަނޑިއަށެވެ.\nމި މެޗުގައި އެންމެ ފުރަތަމަ ލަނޑު ޖަހާ ލީޑު ނެގީ ޔޫވީންނެވެ. އެގޮތުން ފުރަތަމަ ހާފުގެ އިތުރު ވަގުތުގައި މި ލަނޑު އެ ޓީމަށް ކާމިޔާބުކޮށްދިނީ ފޯވާޑް އަޙްމަދު ނިޒާމެވެ. އެކަމަކު ދެވަނަ ހާފުގައި އީގަލްސްއިން ވަނީ ތިން ލަނޑު ޖަހާ އެ ޓީމު ކޮޅަށް ނަތީޖާ އަނބުރާލާފައެވެ. އެގޮތުން ދެވަނަ ހާފު ފަށައިގެން ހަތްވަނަ މިނެޓުގައި އީގަލްސްއަށް ނަތީޖާ އެއްވަރުކޮށްދިނީ ޑިފެންޑަރު ހިސާމް ސަލީމް (ކޮކީ) އެވެ.\nއަދި އޭގެ ފަހުންވެސް އީގަލްސްއިން ފުލުފުލުގައި ޔޫވީގެ ގޯލަށް ނުރައްކާކުރިއިރު، މެޗުގެ 61 ވަނަ މިނެޓުގައި ހަސަން ރާއިފް އަޙްމަދު (ހަންނަ) ގެ އެހީތެރިކަމާއެކު ފޯވާޑް މުޙައްމަދު ނާއިމް ވަނީ އީގަލްސްއަށް ލީޑު ނަގާދީފައެވެ. އަދި އޭގެ 10 މިނެޓު ފަހުން ބިދޭސީ މިޑްފީލްޑަރު އޮސާމާ އަންބާރު ވަނީ އީގަލްސްއަށް ލީޑު ފުޅާކޮށްދީފައެވެ.\nއީގަލްސްއިން މެޗުގައި ލީޑު ފުޅާކުރި ނަމަވެސް، އޭގެ ފަހުން ޔޫވީން ވަނީ އެ ޓީމުގެ ކުޅުން ރަނގަޅުކޮށް އީގަލްސްގެ ގޯލަށް ނުރައްކާކޮށްފައެވެ. އެގޮތުން އެ ޓީމުން ފަރަގު ކުޑަކޮށްފައިވަނީ މެޗު ނިމެން އަށް މިނެޓަށް ވެފައި ވަނިކޮށެވެ. މި ލަނޑު އެ ޓީމަށް ކާމިޔާބުކޮށްދިނީ ބިދޭސީ މިޑްފީލްޑަރު އަނަޓޯލީ ވްލަޝީޗޭފެވެ.\nމި މެޗަށްފަހު ވާހަކަ ދައްކަމުން އީގަލްސްގެ އެސިސްޓަންޓް ކޯޗު މުޙައްމަދު ނިމާދު (ނިމާ) ބުނީ މެޗުގައި ކުޅުންތެރިން ދެއްކި ކުޅުމަށް ތާރީފު ހައްގު ކަމަށާއި، ފަހަތުން އަރައި ޔޫވީ ބަލިކުރެވުން އެއީ ލީގުގައި ކުރިއަށް ދިޔުމަށް ލިބުނު ހިތްވަރެއް ކަމަށެވެ.\nއަދި ޔޫވީގެ ކޯޗު އިހުސާން އަބްދުލް ޣަނީ (ސާންތި) ބުނީ މި މެޗުން ބަލިވީ ލީޑު ލިބުނު ހިސާބުން ކުޅުންތެރިންނަށް ފަސޭހަކޮށްލެވުމުން ކަމަށެވެ. އަދި ކުރިއަށް އޮތް ތަނުގައި މިފަދަ ގޯސްތައް މަދު ކުރުމަށް ވިސްނާނެ ކަމަށްވެސް އޭނާ ބުންޏެވެ.\nޔޫވީ އަތުން ހޯދި މޮޅާއެކު އީގަލްސް އޮތީ ތާވަލުގެ ހަތްވަނައިގައި ކުޅުނު އަށް މެޗުން ލިބުނު އަށް ޕޮއިންޓާއެކުއެވެ. އަދި ހަވަނައިގައި އޮތް ސުޕަ ޔުނައިޓެޑް ސްޕޯޓްސް (ސަސް) އަށްވެސް އަށް މެޗުން ލިބިފައިވަނީ އަށް ޕޮއިންޓެވެ. އެކަމަކު ސަސްގެ ކުރީގައި އޮތީ ލަނޑުގެ ތަފާތުންނެވެ. އަދި އީގަލްސް އަތުން ބަލިވި ޔޫވީ އޮތީ ތާވަލުގެ ފުލުގައި އަށް މެޗުން އެންމެ ތިން ޕޮއިންޓާއެކުއެވެ.


ސާކް ގައުމުތަކުގައި ކޮވިޑް-19ގެ ހާލަތު9– Mikal News\nސާކް ވަކިވަކި ގައުމުތަކުގެ ކޯވިޑް19 ޓްރެންޑް، ހަފުތާގެ ޖުމްލައިން. 16 މެއި 2020\nސާކް (ސައުތު އޭޝިއަން އެސޯސިއޭޝަން ފޯ ރީޖަނަލް ކޯޕަރޭޝަން) ގައުމުތަކުގައި ކޮވިޑް-19ގެ އާލަމީވަބާގެ ހާލަތު ބަޔާންކުރުމަށް ކުރިޔަށް ގެންދެވޭ ހަފުތާ ރިޕޯޓުގެ9ވަނަ ބައި ހިއްސާކުރަމެވެ. ފާއިތުވި ހަފުތާގައި ވެސް ވަނީ ސާކްގެ ގިނަ ގައުމުތަކުން ކުރިޔަށްގެންދިޔަ ލޮކްޑައުން ނުވަތަ ފުރަބަންދުގެ ހާލަތު ކުރިޔަށް ގެންގޮސްފައެވެ. ގިނަ ގައުމުތަކުގައި ފުރަބަންދު ގެ މުއްދަތު ނިމޭނީ މި މޭމަހުގެ ފަހު ހަފުތާގައެވެ. ޕާކިސްތާނުން ވަނީ ލޮކްޑައުން އުވާލީ ނިކަމެތި ފަގީރުންގެ ހާލަތު ގޮސްވަމުންދާތީ ކަމަށް ޕްރައިމް މިނިސްޓަރ އިމްރާން ޚާނު ހާމަކުރައްވަމުންނެވެ. ނަމަވެސް ގިނަ ގައުމުތަކުން އަންނަނީ ފުރަބަންދަށް ބައެއް ލުއިތަކެއް ދެމުންނެވެ.\nސާކް ގައުމުތަކުގައި ކޯވިޑް19 ގެ ޓްރެންޑް ގްރޫޕް 1، ޖުމްލަ އަދަދުތައް. 16 މެއި 2020\nފާއިތުވި ހަފުތާ ނިމުނު އިރު ސާކްގެ ގައުމުތަކުން ބައްޔަށް ޕޮޒިޓިވްވި މީހުންގެ އަދަދު މިއުޅޭނީ އެއިގެ ކުރީ ހަފުތާއަށް ވުރެ %50 އިތުރުވެފައެވެ. އަދި ބަލީގައި %2.6 މީހުން މަރުވެފައިވާއިރު ރަނގަޅުވެފައި ވަނީ %30 މީހުންވެ. ބަލީގައި ނާޒުކު ހާލަތަށް ގޮސްފައި ވަނީ އެންމެ %0.12 މީހުން ކަމަށް ރިކޯޑުތަކުން ދައްކައެެވެ.\nނަމަވެސް އާބާދީގެ ނިސްބަތުން ބަލާއިރު ބައްޔަށް ޕޮޒިޓިވް މީހުން އެންމެ ގިނައީ ދިވެހިރާއްޖެ އާއި ޕާކިސްތާނުގައެވެ. އެގޮތުން އެންމެ ދަށް އިންސައްތައެއްގައި އޮތީ ނޭޕާލާއި ބޫޓާނެވެ.\nސާކް ގައުމުތަކުގައި ކޯވިޑް19 ގެ ޓްރެންޑް ގްރޫޕް 2، ޖުމްލަ އަދަދުތައް. 16 މެއި 2020\nމިއަދު 16 މެއި، ހޮނިހިރު ދުވަހާއި ހަމަޔަށް ސާކްގެ ގައުމުތަކުން ބަލިޖެހިފައިވާ މީހުންގެ ޖުމްލަ މިވަނީ 101315 އިން 148641 އަށް އިތުރު ވެފައެވެ. އެއިގެ ތެރެއިން 44141 މީހުން (%29.7) މީހުން ބަލިން ރަނގަޅުވެފައި ވެއެވެ. އަދި ބަލީގައި 3920 މީހުން މަރުވެފައި ވެއެވެ. އެއީ %2.64 މީހުންނެވެ.\nމުޅިދުނިޔޭގެ އަދަދުތަކަށް ބަލާއިރު 4.57 މިލިޔަން މީހުންނަށް ބަލި ޖެހިފައިވާއިރު ބަލީގައި މަރުވެފައި ވަނީ3ލައްކަ5ހަހާއެއްހާ މީހުނެވެ. އަދި ބަލި ރަނގަޅުވެފައި ވަނީ 1.7 މިލިޔަން މީހުނެވެ. މިބަލީގެ ވެކްސިނެއް ނޫނީ ފަރުވާއެއް އަދިވެސް ހޯދިފައި ނުވާއިރު ބަލީގެ ސަބަބުން ދުނިޔޭގެ ގިނަ ގައުމުތަކެއްގެ އިގުތިސާދަށް ބޮޑެތި ގެއްލުންތަކެއް އަންނަނީ ވަމުނެވެ.\nސާކް ގައުމުތަކުގައި ކޮވިޑް-19 ގެ ހާލަތު، 16 މެއި 2020\nމުޅި ދުނިޔެއިން އެންމެ ގިނަ މީހުނަށް މިބަލި ޖެހިފައިވަނީ އަދިވެސް އެމެރިކާއިން އިންނެވެ. އެގައުމުން 1.46 މިލިޔަނަށް ވުރެ ގިނަ މީހުނަށް މިބަލި ޖެހިފައިވާ އިރު އެގައުމުން 87 ހާހަށްވުރެ ގިނަ މީހުން ބަލީގައި މަރުވެފައި ވެއެވެ. ދެ ލައްކައަށް ވުރެ ގިނަ މީހުން ބައްޔަށް ފައްސިވެފައިވާ ގައުމުތަކުގެ ތެރޭގައި ހިމެނެނީ އެމެރިކާގެ އިތުރުން ސްޕޭން، ރަޝިއާ، ޔުކޭ، އިޓަލީ އަދި ބްރެޒިލްއެވެ. އެއިގެ ފަހަތުން އެއްލައްކައަށް ވުރެ ގިނަމީހުންނަށް ބަލިޖެހިފައިވާނީ ފްރާންސް، ޖަރުމަން، ތުރުކީ އަދި އީރާން އެވެ. އެންމެ ހަލުއި ސްޕީޑުގައި މިހާރު މީހުން ބަލިޖެހެމުން ދަނީ ރަޝިއާގައެވެ. އޭޝިއާއިން އިރާނާއި އިންޑިިއާ އަދި ޗައިނާ އަދި ދެކުނު އެމެރިކާގެ ޕެރޫއިން 80 ހާހަށްވުރެ ގިނަ މީހުން ވަނީ ބައްޔަށް ޕޮޒިޓިވް ވެފައެވެ. މިބަލީގައި އެންމެ ގިނަ މީހުން މަރުވަފައިވާ އެމެރިކާ ގެ އިތުރުން ދެވަނައަށް އިނގިރޭސިވިލާތް ދެން އިޓަލީ އަދި ސްޕެއިނެވެ.\nސާކް ގައުމުތަކުގެ ތަފުސީލް ނަމްބަރުތަކަށް ބަލާއިރު އެންމެ ބޮޑު އާބާދީ ހިމެނޭ އިންޑިއާގެ އަދަދުވަނީ 35 ހާހުން 57 ހާހުން ގޮސް 83 ހާހުން މަތީގައެވެ. ފާއިތުވި3ހަފުތާއަށް ބަލާއިރު ޕާކިސްތާނު ވަނީ 17 ހާހުން 26 ހާހުން 37 ވުރެ މައްޗަށް ގޮސްފައެވެ. އެއާއެކު ފާއިތުވި ހަފުތާގައި ބަންގްލާދޭޝްއިން 10 ހާހެއް ހާމީހުން އިތުރުވެފައިވާއިރު އަފުޣާނިސްތާނުން ވެސް ވަނީ7ހާހެއްހާ މީހުން އިތުރު ވެފައެވެ. އަދިވެސް އެންމެ މަދުން ބައްޔަށް ޕޮޒިޓިވް މީހުން ހިމެނޭ ބޫޓާން، ނޭޕާލް އަދި ސްރީލަންކާގައެވެ. މަގައުމުތަކުަގއި ވެސް ފެތުރޭ ނިސްބަތް އަދި އަންނަނީ އިތުރު ވަމުންނެވެ.\nސާކް ގައުމުތަކުގައި ކޯވިޑް19 ގެ ހާލަތު، ޖުމްލަ އަދަދުތައް. 16 މެއި 2020\nސާކް ގައުމުތަކުގައި އަދި އަންނަނީ ބަލިޖެހޭ މިންވަރު އިތުރު ވަމުންނެވެ. ޕީކަށް ދާނެކަމަށް ބެލެވެނި މި މެއި މަސްނީމޭ ފަހުންނެވެ.\nފާއިތުވި ހަފުތާގައި ދިވެހިރާއްޖެއިން ވަނީ ގިނަބަޔަކު ބައްޔަށް ޕޮޒިޓިވް ވެ ސްރީލާންކާއަށް ވުރެ ވެސް މައްޗަށް ޖެހިލާފައެވެ. ސްރީލަންކާ 689 އިން 824 އިން 925އަށް ދިޔައިރު ދިވެހި ރާއްޖެއިން ވަނީ 481 ން 734 ން 1020 އަށް މަތިވެފައެވެ. ނޭޕާލް 59 ން 102 ން 267 އަށް އަދި ބޫޓާނުން ވެސް ވަނީ7އިން 21 އަށް އިތުރުވެފައެވެ. ބަލިގައި މާީހަކު މަރުނުވެ ވަނީ ނޭޕާލާއި ބޫޓަނުން އެކަންޏޭވެ.\nދިވެހިރާއްޖޭގައި މިބަލީގެ މީހުންގެ އަދަދު ފާއިތުވި ދެހަފުތާގައި ވެސް މިވަނީ ނިސްބަތުން ބޮޑުތަން އިތުރުވެފައެވެ. އެއީ ފާއިތުވި ހަތަރު ހަފުތާގައި 28 އިން 83ން 129ން 481ން 734 އަށް އިތުރު ވެފައި ވުމުންނެވެ. ފާއިތުވި ހަފުތާގައި ވަނީރާއްޖެއިން އިތުރު މީހަކު ބަލީގައި މަރުވެ ޖުމްލް މަރުގެ އަދަދު4އަށް އަރާފައެވެ. މިހާތަނަށް ރާއްޖޭއިން 49 މީހަކު ބަލިން ރަނގަޅުވެފައި ވެއެވެ.\nރާއްޖޭގައި ތިބީ ބަލީގެ 352 ދިވެހީންނާއި 532 ބަންގްލާދެޝް މީހުންނާއި 99 އިންޑިއާ މީހުންނާއި ނޭޕާލު 13، އިޓަލީގެ 11، ޕާކިސްތާނުގެ 3، ސްރީލަންކާ 5، އަދި ޔޫރަޕުގެ ގައުމުތަކުން4މީހުންނެވެ. އެއީ ޖުމްލަ 668 ބިދޭސީން ނުވަތަ %65 މީހުންނެވެ. މާލޭގެ އިތުރުން ރާއްޖޭގެ އުތުރުން ހއ. އަތޮޅާއި ނ. އަތޮޅުގެ އިތުރުން ކ.ތުލުސްދޫ އާއި ހިންމަފުށިން ވަނީ ބައްޔަށް ޕޮޒިޓިވް މީހުން ވެފައެވެ.\nސާކް ގައުމުތަކުގައި ކޯވިޑް19 ގެ ހާލަތު، 16 މެއި 2020\nގުޅުންހުރި މައުލޫތައް:ކޯވިޑް19, ސާކް ގައުމުތައް\nސާކް ގައުމުތަކުގައި ކޮވިޑް-19ގެ ހާލަތު 8


Raajje aai Lanka ah ves muhimmee India kanduge hamajehun: Raees | Mihaaru\nސްރީލަންކާގެ ބޮޑުވަޒީރު ރަނިލް ވިކްރަމަސިންހަ މިއަދު މާލެއަށް ވަޑައިގެންނެވުމުން ރައީސް އިބްރާހީމް މުހައްމަދު ސޯލިހު އެމަނިކުފާނަށް މަރުހަބާ ވިދާޅުވަނީ.\nރާއްޖެ އާއި ލަންކާ އަށް ވެސް މުހިއްމީ އިންޑިއާ ކަނޑުގެ ހަމަޖެހުން: ރައީސް\n02 ސެޕްޓެމްބަރ 2019 - 14:092comments\nރައީސް އިބްރާހިމް މުހައްމަދު ސޯލިހްގެ ދައުވަތަކަށް ލަންކާގެ ބޮޑުވަޒީރު ރަނިލް ވިކްރަމަސިންހަ ރާއްޖެ އަށް މިއަދު ފެއްޓެވި ދަތުރުފުޅުގައި، ރައީސް އޮފީހުގައި ދެ ބޭފުޅުން ދެއްވި ގުޅިފައިވާ ބަޔާނުގައި ރައީސް ވިދާޅުވީ، ސުލްހަ މަސަލަސްކަމާއި އަމާންކަމާއި ތަރައްގީ އާއި ކުރިއެރުން ހޯދުމުގައި ގިނަ ގައުމުތައް ގުޅިގެން މަސައްކަތް ކުރުމަކީ ރާއްޖޭން ގަބޫލުކުރާ އުސޫލު ކަމަށެވެ. އެގޮތުން، ލަންކާގެ އިތުރުން ދުނިޔޭގެ އެހެން ގައުމުތަކާއި ރާއްޖެއާ ދެމެދު އޮތް ގުޅުންތައް އަލުން ބަދަހިކުރަން މަަސައްކަތް ކުރަން މި ސަރުކާރު އޮތީ ތައްޔާރަށް ކަމަށް ވެސް އެމަނިކުފާނު ވިދާޅުވި އެވެ.\n"އިންޑިއާ ކަނޑުގެ ސަރަހައްދުގައި ސުލްހަ އާއި ހަމަޖެހުން ދެމެހެއްޓުމަކީ ރާއްޖެ އާއި ސްރީ ލަންކާގައި ވެސް ސުލްހަ އާއި ހަމަޖެހުން ދެމެހެއްޓުމަށް ކޮންމެހެން ބޭނުން ކަމެއް،" ރައީސް އިބްރާހިމް މުހައްމަދު ސޯލިހް ވިދާޅުވި އެވެ.\nއެމަނިކުފާނު ދެން ވިދާޅުވީ، ރާއްޖޭގައި މާދަމާ ފަށާ އިންޑިއަން އޯޝަން ކޮންފަރެންސަކީ މި ސަރަހައްދުގައި ސުލްހަ އާއި ހަމަޖެހުން ދަމަހައްޓަން ލިބޭ އެހީތެރި ކަމަކަށް ވާނެ ކަަމަށެވެ.\nލަންކާގެ ބޮޑުވަޒީރު ރަނިލްއާ އެކު ކުރެއްވި މަޝްވަރާތަކާ ބެހޭ ގޮތުން، ރައީސް އިބްރާހިމް މުހައްމަދު ސޯލިހް ވިދާޅުވީ، މޫސުމަށް އަންނަ ބަދަލުތަކުން ލިބޭ ގެއްލުން ކުޑަކުުރުމަށް ކުރާ މަސައްކަތާއި ޓެރަރިޒަމްގެ ނުރައްކަލުން ރައްޔިތުން ސަލާމަތް ކުރުމަށް މަަސައްކަތް ކުރުމާ ބެހޭ ގޮތުން މަޝްވަރާ ކުރައްވާފައިވާ ކަމަށެވެ.\n"މި ސަރަހައްދުގައި އަދި މި ސަރަހައްދުން ބޭރުގައި ވެސް ޓެރަރިޒަމާ ހަނގުރާމަ ކުރުމާއި ހައްދުފަހަނައަޅައި ދިއުން ހުއްޓުވުމަށްޓަކައި އެހެން ގައުމުތަކާ ގުޅިގެން މަސައްކަތް ކުރަން ބޮޑުވަޒީރާއި އަޅުގަނޑު މަޝްވަރާ ކުރިން،" ރައީސް ވިދާޅުވި އެވެ.\nގުޅިފައިވާ ބަޔާނުގައި ބޮޑު ވަޒީރު ރަނިލް ވިދާޅުވީ، ލަންކާ އާއި ރާއްޖެއާ ދެމެދު އޮތް ގުޅުން ކޮންމެ ދުވަހަކު ވެސް އަންނަނީ އިތުރަށް ބަދަހިވަމުން ކަމަށާއި އެ ގުޅުން ބަދަހި ކުރަނީ ދެ ގައުމުގެ ރައްޔިތުން ކަމަށެވެ. ރާއްޖެ އާއި ލަންކާ ގުޅިގެން މަސައްކަތް ކޮށް، ތަޖުރިބާ ހިއްސާ ކުރެވޭނެ ގިނަ ދާއިރާތަކެއް އެބަހުރި ކަމަށް ވެސް އެމަނިކުފާނު ވިދާޅުވި އެވެ. އަދި ވިދާޅުވީ، ރާއްޖޭގެ ތަރައްގީ އަށް އެހީވުމަށްޓަކައި ލަންކާ އަށް ކުރެވޭނެ ކަންތައްތަކެއް އެބަހުރި ކަމަށާއި އެފަދަ ހުރިހާ ކަމަކާ ބެހޭ ގޮތުން ވެސް ރައީސް އިބްރާހީމް މުހައްމަދު ސޯލިހާ މަޝްވަރާ ކުރައްވާފައިވާ ކަަމަށެވެ.\nރަނިލް ވިދާޅުވި ގޮތުގައި، ރާއްޖޭގައި ސިއްހީ ދާއިރާގެ މީހުން ތަމްރީން ކުރާ އިންސްޓްޓިއުޝަނެއް ގާއިމް ކުރަން ލަންކާ އިން އެހީތެރިކަން ދޭނެ އެވެ. އަދި އެ ގައުމަށް ދިވެހިން ދަތުރުކުރުމުގައި ހުރި ދަތިތައް ނައްތާލައި މިހާރަށް ވުރެ ފަސޭހަ އިންތިޒާމެއް ހަމަޖައްސަން ވެސް ދެބޭފުޅުން މަޝްވަރާ ކުރެއްވި އެވެ.\n"ލަންކާ އިން ރާއްޖޭގެ ދަރިވަރުންނަށް މަތީ ތައުލީމުގެ ފުރުސަތު ދިނުމުގެ އިތުރުން މަތީ ތައުލީމު ދޭ މުއައްސަސާތައް ރާއްޖޭގައި އުފެއްދުމާ ބެހޭ ގޮތުން މަޝްވަރާ ކުރެވުނު. އަޅުގަނޑުމެންގެ ސަރުކާރު އޮތީ ތައްޔާރަށް އެ މަގުސަދު ހާސިލުކުރުމުގައި ރައީސް ސޯލިހަށް އެހީތެރިވާން،" ރަނިލް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހާއި ބޮޑުވަޒީރު ރަނިލްގެ ގުޅިފައިވާ ބަޔާނަށް ފަހު ރާއްޖެ އާއި ލަންކާއާ ދެމެދު ތަފާތު ދާއިރާތަކުން އެއްބާރުލުން ދިނުމުގެ އެއްބަސްވުންތަކުގައި ސޮއިކުރެއްވި އެވެ.\nރަނިލްގެ އަރިހުގައި ލަންކާ ސަރުކާރުގެ މަތީ ފެންވަރުގެ ވަފުދެއް ވެސް ބައިވެރިވެ އެވެ. މާދަމާ ފަށާ އިންޑިއަން އޯޝަން ކޮންފަރެންސްގައި އެ ބޭފުޅުން ބައިވެރިވަޑައިގަންނަވާނެ އެވެ.\nއިންޑިއަން އޯޝަން ކޮންފަރެންސް 2019 ކުރިއަށް ގެންދާނީ މާދަމާ އިން ފެށިގެން ދެ ދުވަހުގެ މުއްދަތަށް ޕެރަޑައިސް އައިލެންޑް ރިސޯޓްގަ އެވެ. އެ ކޮންފަރެންސްގައި 35 ގައުމަކުން ބައިވެރިވާނެ އެވެ. އޭގެ ތެރޭގައި 16 ގައުމެއްގެ މިނިސްޓަރުންނާއި 10 ގައުމެއްގެ އިލްމުވެރިން ބައިވެރިވާނެ އެވެ. ކޮންފަރެންސްގައި މަޝްވަރާ ކުރާނެ ކަންތައްތަކުގެ ތެރޭގައި ސަލާމަތީ ގޮތުން ގައުމުތަކަށް ހުރި ގޮންޖެހުންތައް ހިމެނެ އެވެ.\nއިތުރު ލިޔުންތައް ސްރީ ލަންކާ ރައީސް އޮފީސް ޓެރަރިޒަމް ސެކިއުރިޓީ ރައީސް އިބްރާހިމް މުހައްމަދު ސޯލިހް ރާއްޖެ-ލަންކާ ނޭޝަނަލް ކައުންޓަ ޓެރަރިޒަމް ސެންޓަރު


Dhathikameh nethi india in mihaaru fiyaa ethere kureveyne: Foreign ministry - One Online\nމާރުކޭޓުގައި ފިޔާ -- ވަން ފޮޓޯ: މުހައްމަދު އައުޒަމް\nދަތިކަމެއް ނެތި އިންޑިއާއިން މިހާރު ފިޔާ އެތެރެ ކުރެވޭނެ: ފޮރިން މިނިސްޓްރީ\nދަތިކަމެއް ނެތި އިންޑިއާއިން މިހާރު ރާއްޖެއަށް ފިޔާ އެތެރެ ކުރެވޭނެ ކަމަށް ފޮރިން މިނިސްޓްރީން ބުނެފިއެވެ.\nފޮރިން މިނިސްޓްރީން މިރޭ ކުރި ޓުވީޓެއްގައި ބުނީ، އިންޑިއާއިން ރާއްޖެއަށް ފިޔާ އެތެރެކުރުމުގައި ދިވެހި ވިޔަފާރިވެރިންނަށް ކުރިމަތިވަމުންދިޔަ މައްސަލަތައް ހައްލުކުރެވިފައިވާ ކަމަށެވެ. އަދި ދަތިކަމެއް ނެތި މިހާރު އިންޑިއާއިން ރާއްޖެއަށް ފިޔާ އެތެރެ ކުރެވޭނެ ކަމުގެ ޔަގީންކަން ސަރުކާރުންވަނީ ދީފައެވެ.\nރާއްޖެއަށް ފިޔާ އެތެރެ ކުރަނީ އިންޑިއާއިންނެވެ. ދާދިފަހުން އިންޑިއާއަށް ކުރި ވިއްސާރައިގައި އެގައުމުގެ ދަނޑުތަކަށް ލިބުނު ގެއްލުންތަކާއި ގުޅިގެން، އިންޑިއާއިން ބައެއް ގައުމުތަކަށް ފިޔާ ދޫކުރުން ހުއްޓާލިއެވެ. ނަމަވެސް ފޮރިން މިނިސްޓްރީން ބުނެފައިވަނީ ރާއްޖެއަށް ދީފައިވާ ކޯޓާ ބާތިލުކޮށްފައިނުވާ ކަމަށެވެ.\nފޮރިން މިނިސްޓްރީގެ އިތުރުން އެސްޓީއޯއިން ވެސް މިއަދު ބުނެފައިވަނީ، ފިޔާ ލިބުމުގައި ކުޑަ ދަތިކަމެއްހުރި ނަމަވެސް، ދެ ދުވަސް ތެރޭގައި ފިޔާ އާ ޝިޕްމަންޓުތައް ލިބޭނެ ކަމަށެވެ. އަދި މިރޭ ވައިގެ މަގުން ވެސް ފިޔާ ޝިޕްމަންޓެއް ލިބޭނެ ކަމަށް އެސްޓީއޯއިން ބުނެއެވެ.\nމިހާރު ބާޒާރުގައި ފިޔާ ކިލޯއެއްހުރީ، 45 ރުފިޔާ އާއި 50 ރުފިޔާއާ ދެމެދުގެ އަގުތަކެއްގައެވެ. މީގެކުރިން ފިޔާ ކިލޯއެއް އާންމުކޮށް 10 ރުފިޔާއަށް 15 ރުފިޔާއަށް ލިބެން ހުރެއެވެ.\nގުޅޭ ޓެގު އިންޑިއާ ފޮރިން މިނިސްޓްރީ އެސްޓީއޯ\nހުޅުމާލެ މެޑިކަލް ފެސިލިޓީގައި ސިއްހީ އާލާތްތައް ހަރުކޮށް ނިންމައިފި\nމާދަމާ ރޭ ހިފާ ހަނދުކޭތައާ ގުޅިގެން ކޭތަ ނަމާދުކުރުން މެންދަމު 12:15 ގައި\nއާމްދަނީ އާއި ހިލޭ އެހީގެ ގޮތުގައި ލިބުނީ ހަ ބިލިއަން ރުފިޔާ، ހަރަދުކުރީ ދިހަ ބިލިއަން ރުފިޔާ: ފިނޭންސް\nތަރައްގީގެ އެޖެންޑާއާ ގުޅޭގޮތުން ރައީސް ސޯލިހާއި ރައީސް ނަޝީދު މުލިޔާގޭގައި މަޝްވަރާ ކުރައްވައިފި\nރާއްޖޭގައި ކޮވިޑު ޖެހުނު އިތުރު ހަތަރު މީހުން ރަނގަޅުވެ ބަލީން ފަސޭހަވީ މީހުންގެ ޖުމުލަ 648 އަށް


Dhuvaafaru Health Center Dhoshah Bayaku Evve Nuruhun Faalhu kuranee | ungoofaaru.com\nބަނޑޭރިގަނޑު/ޚަބަރު/ދުވާފަރު ހެލްތު ސެންޓަރު ދޮށަށް ބަޔަކު އެއްވެ ނުރުހުން ފާޅުކުރަނީ\nމުނާޒު މުޙައްމަދު 29 ޖުލައި 2021\n0 654 މިނެޓެއް ނުވަނިސް ކިޔާލެވޭ\nރ. ދުވާފަރު ހެލްތު ސެންޓަރު ދޮށަށް ގިނަ ބަޔަކު އެއްވެ ނުރުހުން ފާޅުކުރަން ފަށައިފިއެވެ. އުނގޫފާރު.ކޮމް އަށް މަޢުލޫމާތު ލިބިފައިވާ ގޮތުގައި އެއްވެފައިވާ މީހުން ނުރުހުން ފާޅު ކުރަމުން ދަނީ ދުވާފަރުގެ ކޮވިޑްގެ ހާލަތު އިތުރަށް ގޯސްވެފައިވާ މައްސަލާގައެވެ.\nދުވާފަރުން ކޮވިޑް-19 ޖެހިގެން4ވަނަ މީހަކު މިރޭ ވަނީ ނިޔާވެފައެވެ.\nއުނގޫފާރު.ކޮމް އަށް މަޢުލޫމާތު ދިން މީހަކު ބުނި ގޮތުގައި ދުވާފަރު ހެލްތު ސެންޓަރު ދޮށަށް ގިނަ ބަޔަކު އެއްވެ މުޒާހަރާ ކުރަމުން ދަނީ މިއަދު ކޮވިޑް-19 ގައި ނިޔާވި މީހާއަށް ފަރުވާ ދިނުމުގައި ކަމާ ބެހޭ ފަރާތްތަކުން އިހުމާލުވެފައިވާ މައްސަލައަކާ ގުޅިގެންނެވެ.\nދުވާފަރުން މިހާތަނަށް 500 އަށް ވުރެ ގިނަ މީހުން ވަނީ މި ބައްޔަށް ފައްސިވެފައެވެ.\n(އިތުރު ތަފްސީން އަންނަނީ)


ކަސްޓޯޑިއަލް ސުޕަރވިޝަން ކޯހުގެ ތިން ބެޗެއް މާލޭ ޖަލުގައި ފަށައިފި\nސަރޓިފިކެޓް 1 އިން ކަސްޓޯޑިއަލް ސުޕަރވިޒަން ކޯސް ކުރިއަށް ދަނީ.\nމޯލްޑިވްސް ކަރެކްޝަނަލް ސަރވިސްއިން ޖަލުތަކުގައި މަސައްކަތްކުރާ އޮފިސަރުން ކުރިއެރުވުމުގެ ގޮތުން އޮފިސަރުންނަށް އަމާޒުކޮށްގެން ކަސްޓޯޑިއަލް ސުޕަރވިޝަން ކޯހުގެ 6،7އަދި 8 ވަނަ ބެޗް މާލޭ ޖަލުގައި އިއްޔެ ފަށައިފިއެވެ.\nމިކޯހަކީ ޖަލުތަކުގައި މަސައްކަތްކުރާ އޮފިސަރުންގެ ތެރެއިން ކޯޕްރަލް ރޭންކުން ދަށުގެ އޮފިސަރުންނަށް އަމާޒުކޮށްގެން ކުރިއަށް ގެންދާ ކޯހެކެވެ. ހަތަރު ހަފުތާގެ މުއްދަތަށް ކުރިއަށްގެންދާ މި ކޯހުގައި ކިޔަވައިދެއްވަނީ އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް)ގެ މުދައްރިބުންނެވެ.\nމިކޯހުގައި ޖަލުގެ މިނިމަމް އަދި މީޑިއަމް ސެކިއުރިޓީ ޔުނިޓްތައް އޮޕަރޭޓްކުރުމުގައި އަމަލުކުރަންވީ ގޮތްތަކާއި، ސެކިއުރިޓީ ނިޒާމް ދެމެހެއްޓުމުގައި އަމަލުކުރަންވީ ގޮތްތަކާއި، ޤައިދީންނަށް ދެވޭ އިނާޔަތްތަކާއި އަދި ޤައިދީންނަށް އިނާޔަތްތައް ދިނުމުގައި ޢަމަލުކުރަންޖެހޭ ގޮތްތަކާއި، ޔުނިޓްތަކުގައި ޑިއުޓީ އަދާކުރާ އޮފިސަރުން މެނޭޖްކުރާނެ ގޮތާއި، ޤަނޫނީ ގޮތުން ޤައިދީންނަށް ލިބިދޭ ހައްޤުތައް ކިޔަވައި ދިނުމަށް ވަނީ ހަމަޖެހިފައެވެ. އަދި ޤާނޫނީ ގޮތުން އޮފިސަރުންނަށް ލިބިދޭ ބާރުތަކާއި، ބާރުގެ ބޭނުންކުރާނެ ގޮތްތައްވެސް މި ކޯހުގައި ކިޔަވައިދެއްވާނެކަމަށް “އައިކޯސްޓް” އިން މައުލޫމާތު ދެއްވައެވެ.\nމީގެއިތުރުންވެސް “އައިކޯސްޓް” އިން ދަނީ އޮފިސަރުންނަށް އަމާޒުކޮށްގެން ތަފާތު ކޯސްތައް ރާވާ އަދި ހިންގަމުންނެވެ.


SunOnline: Ibra aa dhekolhah ihuthijaaju kuran thibi bayaku fuluhah haaziru koffi\nއިބުރާއާ ދެކޮޅަށް އިހުތިޖާޖު ކުރަން ތިބި ބަޔަކު ފުލުހަށް ހާޒިރުކޮށްފި\nމަންދު ކޮލެޖް ކުރިމަތީގައި މިއަދު ކުރި އިހުތިޖާޖުގައި ބަޔަކު ފުލުހުންގެ ވޭނަށް އަރުވަނީ -- ސަން ފޮޓޯ: މުޒަައްޔިން ނާޒިމް\nމަންދު ކޮލެޖުގެ ވެރިޔާ އަދި އެމްޑީޕީގެ ކުރީގެ ރައީސް އިބްރާހިމް އިސްމާއިލް (އިބުރާ) މީސް މީޑިއާގައި ދެއްކެވި ވާހަކަތަކަކާ ގުޅިގެން މަންދު ކޮލެޖު ކުރިމަތީގައި އިހުތިޖާޖު ކުރި ބަޔަކު ފުލުހަށް ހާޒިރުކޮށްފި އެވެ.\nއެ މައްސަލާގައި ފުލުހަށް ހާޒިރުކޮށްފައި ވަނީ ތިން މީހުންނެވެ. ފުލުހުންގެ މީޑިއާ އޮފިޝަލަކު ވިދާޅުވީ، އެމީހުން ހައްޔަރު ކޮށްފައިނުވާ ކަމަށާއި އެމީހުން އަމުރަށް ނުކިޔަމަންތެރިވުމުން ނަސޭހަތްތެރިވުމަށް ފުލުހަށް ހާޒިރު ކުރީ ކަމަށެވެ.\nއޮފިޝަލު ވިދާޅުވީ އެމީހުން ފުލުހަށް ހާޒިރު ކުރީ އެތަނުގެ ކުރިމަތީގައި ތިބުމުން ވަޒީފާއަށްދާ ފަރާތްތަކަށް އުނދަގޫވުމުގެ ސަބަބުން އެކަމުގެ ޝަކުވާ ފުލުހުންނަށް ހުށަހެޅުން، ނަސޭހަތްތެރިވުމަށް ކަމަށެވެ. މިހާރު އެމީހުން ވަނީ ދޫކޮށްލާފައިވާ ކަމަށް އޭނާ ވިދާޅުވި އެވެ.\nއެ ސަރަހައްދުގައި އިހުތިޖާޖު ކުރަމުން ދިޔަ ބަޔަކު ފުލުހުންގެ ވޭނަށް އަރުވާ މަންޒަރު ފެންނަ ވީޑިއޯއެއް ވެސް މިއަދު މީސް މީޑިއާގައި ވަނީ އާންމުވެފަ އެވެ.\nއެ އިހުތިޖާޖު ހިނގި ސަރަހައްދުގައި ހުރި "ސަން"ގެ ނޫސްވެރިޔަކު ބުނި ގޮތުގައި އެތަނުގައި އިހުތިޖާކު ކުރަމުން ދިޔައީ، އިބުރާ މީސްމީޑިއާގައި ދެއްކެވި ވާހަކަތަކަކީ ލާދީނީ ވާހަކަތަކެއް ކަމަށް ބުނެ އެކަމާ އޭނާއާ ދެކޮޅަށެވެ. އެމީހުން ކުރަމުން ދިޔައީ ހިމޭން އިހުތިޖާޖެއް ކަމަށް އޭނާ ބުންޏެވެ.\nއިބުރާ ވަނީ ރޭ ފުލުސް އޮފީހަށް ހާޒިރުކޮށްފަ އެވެ. ފުލުހުން ބުނީ އިބުރާ ހާޒިރު ކުރީ ހޭޓް ސުޕީޗާ ގުޅޭ ގޮތުން ކަމަށެވެ.\nފާމަސީގައި ޖިންސީގޯނާކުރި މީހާ ހައްޔަރުކޮށްފި


Heyriya | Gandu Maaloodhu Kiyun: Fuvahmulakuge Eveylaa Thaareekhun Baeh! - Vaguthu\nފުވައްމުލަކު ނެރެގަނޑޮ -- ވަގުތު އިމޭޖެސް: އިބްރާހިމް ޝާބިލް\n(ޏ. ފުވައްމުލައް ސިޓީ) ރާއްޖޭގެ އެންމެ ދެކުނުގައި އޮންނަ ދެ ސިޓީގެ ތެރެއިން ފުވައްމުލަކު ސިޓީއަކީ ފަހުރުވެރި ސަގާފަތެއް ލިބިފައިވާ ތަނެކެވެ. އާދަކާދައިގެ ގޮތުން ދިވެހިން އިހުގައި އުޅުނު ކަންކަން ދާދިފަހަކާ ޖެހެން ދެން އެއްޖީލުން އަނެއް ޖީލަށް ވާރުތަކޮށް ދިނުމުގައި މި ރަށު މީހުން ކުރި މަސައްކަތަކީ ފާހަގަކޮށްލެވޭ މަސައްކަތަކެވެ. އެކަމުން ދައްކުވައިދެނީ ކާބަފައިން ލޯތްބާއެކު ޖީލުތަކަށް ވާސިލްކޮށްދިން އަގު ބޮޑު އާދަކާދައެވެ.\nމި ސިޓީގެ އާދަކާދައިގެ ތެރެއިން ވަރަށް ފޯރިއާ އެކު ކޮށް އުޅުނު ކަމެއް އޮވެއެވެ. އެއީ ގަނޑު މާލޫދު ކިޔުމެވެ. މި ރަށުގެ އިސް ރަށްވެހިންނާ ވާހަކަދައްކާލުމުން އެނގެނީ އޭގެ ތެރެއިން ގިނަ މީހުންގެ ޅަ ދުވަސްވަރުގެ ހަނދާންތަކުގެ ތެރޭގައި މާލޫދު ކިޔުމުގެ އަޑު އަދިވެސް ހަރުލާފައި ހުރިކަމެވެ. އެތައް 100 އަހަރެއް ވަންދެން މެދު ނުކެނޑި، މި ރަށުގައި ކުދި ބޮޑު ގިނަ ބަޔަކު ގަނޑު މާލޫދު ކިޔާ އުޅުނު އިރު މިކަން ހުއްޓާލި ސީދާ ތާރީޚެއް ޔަގީންކޮށް ބުނަން އެނގޭ މީހަކު ނެތެވެ. ނަމަވެސް 1960 އާ ހަމައަށް ފުވައްމުލަކުގައި ގަނޑު މާލޫދު ކިޔުމުގެ ފޯރި ހިއްޕާލާފައި އޮތް އިރު، މި ރަށު މީހުން ކިޔައިދޭ ގޮތުން މިކަމުގައި ބައިވެރި ނުވާ މީހަކު މަދަކުން ނޫނީ ނުހުންނާނެއެވެ.\nގަނޑު މާލޫދު ކިޔަނީ ކޮން ދުވަސްވަރަކު؟\nވިޔަފާރިވެރިން އިހު ޒަމާނުގައި ވެސް ގިނަ އަދަކަށް ތިބި ފުވައްމުލަކަކީ ކޮޅުނބު ފަދަ ތަންތަނަށް ދާން ފަރިތަ ނެވި ކަމަށް ކުޅަދާނަ ބަޔަކު އުޅުނު ރަށެކެވެ. ކަނޑަށް ފަރިތަ ނެވިންނާއެކު ވިޔަފާރީގެ ބޭނުމަށް ކޮޅުނބަށް ގޮސް އުުނު އެތައް އޮޑިއެއް މި ސިޓީގައި އޭރު އޮތެވެ. މިގޮތަށް ފުވައްމުލަކުން ކޮޅުނބަށް ފުރާ ބޯޓު ފަހަރު މުދާ ބަރުކޮށްގެން ރަށަށް އަންނަނީ އިރުވައި ކުރީކޮޅެވެ. "ގަނޑު މާލޫދު" އިރުވައިގެ ކުރީކޮޅާ ދިމާކޮށް ބާއްވާ ސަބަބަކީ މިއީއެވެ. އެ ދުވަސްވަރަކީ ރަށަށް އަނބުރާ މުދާ ލިބި، ރަށު ތެރެ ތަނަވަސް، ތިޔާގި ދުވަސް ވަރަކަށް ވުމުން މި ދުވަސްވަރު ވެގެން ދަނީ އުފާވެރި ދުވަސްވަރަކަށެވެ. މިގޮތަށް އަންނަ ދޯނި ފަހަރު އަންނަނީ މާލޫދަށް ބޭނުންވާ ޖާފަތް ތައްޔާރުކުރަން ބޭނުންވާ ތަކެތިި ވެސް ހިފައިގެންނެވެ.\nފުވައްމުލައް -- ވަގުތު އިމޭޖެސް: އިބްރާހިމް ޝާބިލް\nމާލޫދުގެ ކެއުން: ފޯރި އާއި ވާދަވެރިކަމާއި އެކު ކުރި ކަމެއް\nގަނޑު މާލޫދުގެ އެންމެ ފޯރިގަދަ އެއްކަމަކީ ކެއްކުމެވެ. ދެ އަރިއަކަށް ބަހާލައިގެން ތައްޔާރު ކުރާ މި ކެއުން ތައްޔާރު ކުރަނީ މާދަޑި އަރި އާއި ފުނާޑު އަރިންނެވެ. މާދަޑު އަރީގައި ހިމެނެނީ ހޯދަޑު، މާދަޑު، ދަޑިމަގު އަދި ދިގުވާޑެވެ. ދެން އޮތް ފުނާޑު އަރީގައި ހިމެނެނީ ފުނާޑާއި، މިސްކިތްމަގު، މާލެގަން އަދި ދޫޑިގަމްއެވެ. މިގޮތަށް ކައްކާ ކެއްކުމުގެ ތެރެއިން ފެންނަނީ ލާމަސީލު އެކުވެރިކަމާއި ގާތްކަމެވެ.\nއެއް އަރިގެ މީހުން ކައްކާ ކެއުންތަކަށް އަނެއް އަރީގެ މީހުންނަށް ދައުވަތު ދިނުމާއި، ދެ އަރީގެ މީހުންގެ މެދުގައި މަޝްވަރާކޮށްގެން ކައްކާ ދުވަސް ނިންމައެވެ. މި ކެއުން އާއްމުކޮށް ކައްކަނީ ބުރާސްފަތިދުވަހުއެވެ. މާލޫދު ކިޔަނީ ހުކުރު ދުވަހު ކަމަށްވުމުންނެވެ. މިގޮތަށް ކައްކާއިރު މައި ކެއުމަކީ ބަތާއި ކުކުޅު ރިހައެވެ. އެ ކައުމާއި އެކު ދެ ވައްތަރެއްގެ ސަޓަންޏާއި ޕާޕަރު ވެސް ތައްޔާރު ކުރެއެވެ. ބޯން ތަައްޔާރު ކުރަނީ ފިނިފެން އަޅައިގެން ހަދާފައި ހުންނަ އިސްބަގޫލު ފަންޏެކެވެ.\nފުވައްމުލަކު އަރުފަންނެ ނެރެ / ވަގުތު އިމޭޖަސް : އިބްރާހިމް ޝާބިލް\nމައި ކެއުމަކަށް ކައްކަނީ ބަތާއި ކުކުޅު ރިހައެވެ. ފޮނި އެއްޗެއްސަށް ތައްޔާރުކުރަނީ ހަނޑުލު ބޮނޑިބަތާއި ސާގު ބޮނޑިބަތާއި ބާރުލީ ބޮނޑިބަތާއި ހަލުއިދާ އާއި ފުށުން ކައްކާ ކިރެވެ. ބުއިމަކަށް ހަދަނީ އިސްބަގޫލު ފަންޏެވެ. ފަނި ހަދަނީ ފިނިފެން އަޅައިގެން ވަރަށް މީރުކޮށެވެ. މީގެ އިތުރުން ފިޔާ ސަޓަންޏާއި ބިލިމަގު ސަޓަންޏާއި ޕާޕަރު ހުންނާނެއެވެ.\nކެއުން ތައްޔާރުކުރުމަށް ފަހު އެ ކެއުން އަޅާ ތައްޓަށް ކިޔަނީ "ކޭން" ތައްޓެެވެ. އެ ތަށި މައްޗަށް އޮމާންކޮށް ފުންޏެއްހެން ބަތް އެޅުމަށް ފަހު އެ ތަށި ލަނީ މަލާފަތަކަށެވެ. މި ކޭމުގެ މަތީގައި ދެ ބާވަތެއްގެ ބިސްގަނޑުތަކެއް ވެސް އަތުރައެވެ. ކެއުމަށް ތައްޔާރުކުރާ ކުކުޅުގެ މޭކުރަނޑި ހުންނަނީ ވަކިން މަތިޖެހި ތައްޓަކަށް ލުމަށް ފަހު ބިސްގަނޑުގެ ދަށަށް ލައިފައެވެ. މި ކެއުމާއެކު ގަރު ލޮބާއި ފޮނިވެސް ލިބެން ހުރެއެވެ. މި ކެއުން ފުރިހަމަވަނީ ދުވާ އެއްޗެއްސާއި އެކު ބިލެތް މަލާފަތް ތައްޔާރު ކުރަމުންނެވެ.\nމާލޫދު ހަރުގެ އަށް ގެންދާ ކެއުމުގެ ތެރިން ބޮޑުންނަށް ޚާއްސަކޮށް ގެންދާ ދެތިން ކެއުމަށް ކިޔާ އުޅެނީ "އިސް ކޭން" އެވެ. މާލޫދު ކިޔާ ފަސް ވަރަކަށް މީހުންނަށް ގެންދާ ކެއުމަށް ކިޔަނީ "ދަށު ކޭން" އެވެ. މީގެ އިތުރުން ގޭގެއިން ވެސް ކޭން ގެންނަ އިރު އެ ކެއުމަށް ދައުވަތު ދެނީ އަނެއް އަރީގެ މީހުންނަށް، ކޮންމެ ކެއުމަކަށް ހަ މީހުންނަށް ވާގޮތަށެވެ. ކެއުމަށް ފަހު ބާކީވާ އެއްޗެހި ގެންދަނީ ކައްކަން އެހީތެރިވި އަނެއް އަރީގެ މީހުންނެވެ.\nއެންމެ އިހު ޒަމާނުގައި މާލޫދު ކިޔާ އުޅުނީ އެކަމަށް ޚާއްސަކޮށްގެން ހަދާ މަދަރުސާއެއްގައި ކަމަށް ވީ ނަމަވެސް ފަހުން އައިސް މާލޫދު ކިޔުން އޮތީ މަދަރުސާއަށް ބަދަލުވެފައެވެ. މާލޫދު ކިޔާ ދުވަހު އަސުރު ނަމާދުން ފައިބައިގެން މާލޫދުގެ ދައުވަތު ލިބޭ މީހުންނާއި މައުލޫދު ކިޔާ މީހުން މާލޫދު ކިޔާ ސަރަހައްދަށް އެއްވެއެވެ. މާލޫދު ފަށާނީ ކެއުން ނިންމައިފައެވެ.\nސަލަވާތް ފާތިހާ އިން ފަށާ މި މާލޫދުގައި މާލޫދު ބުރިތަކާއި ޅެންބައިތައް ހިމެނެއެވެ. މި މާލޫދު ކިޔާ އުޅުނު މީހުން ބުނާގޮތުން އާއްމުކޮށް ކިޔާ އުޅެނީ ސުބުޙާނަ މައުލޫދާއި ބަރުޒަންޖީ މައުލޫދެވެ. މާލޫދު ކިޔަމުން ގޮސް މަގްރިބް ނަމާދު ވަގުތު ޖެހުމުން، ނަމާދަށް މެދު ކަނޑާލަނީ ސަލާމް ޅެންބައިންނެވެ.\nމަޢުރިބަށް ފަހު އަލުން ކިޔަން ފަށާ މާލޫދު ދެން މެދުކަނޑާ ލަނީ އިޝާ ނަމާދަށެވެ. އެއަށް ފަހު މެންދަމާއި ހަމައަށް މާލޫދު ކިޔުމަށް ފަހު، ދެން ގެއަށް ގޮސް ތައްޔާރުވެގެން އަނެއްކާވެސް ފަތިސް ވަގުތު ދަމު ކެއުމަށް މާލޫދު ކިޔާ މީހުން އާދެއެވެ. މާލޫދު ހުއްޓަނީ ހުކުރު ދުވަހު ހަވީރު ކަމަށް ވާއިރު މާލޫދު ނިންމުމަށް ފަހުވެސް އޮންނަނީ ކެއުމެކެވެ.\nމި ކެއުމަށް ކިޔަނީ "ހުއްޓާ ކޭން" އެވެ. މި ކެއުމުގައި ހިމެނެނީ ފޮނިކެއުމާއި، ހެދިމަހާއި، ހިކި ކުކުޅުގެ އިތުރުން ކަޅުސަޔެވެ.\nޖެނުއަރީ 24, 2021 11:28\nމާލޭގެ މަގުމަތިން މުސްކުޅި ބޭބެއަކު ހިނގާފަ ދަނިކޮށް ޒުވާ ކުދިބަޔަކު އެނހިއެވެ. ބޭބެ ކޮން ރަށެއް ހެއްޔެވެ؟ ބެބް ޖަވާ ބު ދިނެވެ. ބޭބެ ފޯއްމުލަކެވެ. ދުދިވެރިން އެނހިއެވެ. ދެން ބޭބެގެ އެހެން ތަންތަން ކޮންތަނެއް ހެއްޔެވެ؟ ދެން ބޭބެ ހިތްހަމަނުޖެހިގެން އެނބުރި ހިނގައްޖެއެވެ.\nޖެނުއަރީ 24, 2021 15:45\nމި ރާއްޖޭގައިިި ފުވައްމުލައް ނޫން ރަށެއް ނެތީތަ؟ ތިއަށްވުރެ މާރީތި ތާރީޚު އޮތް ރަށްރަށް މި ރާއްޖޭގައި ވޭ ! ބޯ ގޯސް ލިޔުމެއް!\nޖެނުއަރީ 27, 2021 05:50\nތިމާމީހާ އަށް ޖެހިފަ ހުރި ބައްޔެއްގެ ވާހަކަ ތިމާމީހާ އަމިއްލަ އަށް އެ ވާހަކަ ދެއްކޭނެއެވެ.\nޖެނުއަރީ 24, 2021 17:53\nމައުލޫދަކީ ދިވެހިންގެ ޖާހިލިއްޔަ ޒަނާނުގެ ތެރޭގައި އެމީހުން ހިންގަމުން ދިޔަ ޖާހިލު ބިދުވަވެރި ޢަމަލެއް !\nޖެނުއަރީ 26, 2021 03:49\nނީނާ ހަޖަމް ކުރުމުގެ މައްސަލައެއް ކުޑަކޮށް އެބައުޅޭ ދޯ! ފުވައްމުލަކު ތަފާތުވާނެ. ތަފާތު ރީތި ސަގާފަތަކާއި ސަޅި ތަފާތު ދިރިއުޅުމެއްގައި އުޅޭ ކޫލް ފައްކާ ރައްޔިތަކު އުޅޭ ރަށެއް. ވަގުތު ނޫސްވެރިން ކުރަމުންދާ މަސައްކަތް ސަޅި.


ޝެފް ނައްބެގެ "އަރބަނޭރޯ ސޯސް" ގަންނަ މީހުންގެ ކިއުއަށް...\nޝެފް ނައްބެގެ "އަރބަނޭރޯ ސޯސް" ގަންނަ މީހުންގެ ކިއުއަށް ނިމުމެއް ނެތް!\n100 ޕަސެންޓް ދިވެހި އުފެއްދުމެއް\nއެމްއެޗްއޭ، ސިފްކޯ، ނަޝީ ކޭކްސް އަދި އޯތެންޓިކް މޯލްޑިވްސް އިން ލިބެން ހުންނާނެ\nއަރބަނޭރޯ ސޯސް ތައާރަފު ކުރިފަހުން ވަރަށް ޑިމާންޑް ބޮޑުކަމަށް ބުނި\n7 ޑިސެންބަރ 2020 | ހޯމަ 23:07\nޝެފް ނައްބެގެ ގިތެޔޮ މިރުސް ސޯސް، އަނބު އަދި އަލަނާސި ފްލޭވާސް\nމުޅިން އަލަށް ރާއްޖެއަށް 13ކިލޯގެ ޖަޔަންޓް ބާގާ ތައާރަފު ކުރި މުހައްމަދު ނަބީލް އަކީ އެންމެންވެސް ދަންނަ ކުޅަދާނަ ޝެފެކެ އެވެ. ނަބީލްގެ ބިޔަ ބޮޑު ނުވަތަ، "ބާތްޑޭ ބާގާ" އާއި އެކު އޭނާގެ ނަން އިތުރަށް އާންމުންގެ ތެރޭގައި މަގުބޫލުވެގެން ދިއައެވެ. އަނެއްކާ ވެސް މިއޮތީ ނަބީލްގެ މުޅިން އައު އުފެއްދުމެކެވެ.\nތަފާތު ގިނަ ވައްތަރުތަކުގެ ރަހަތަށް ދިވެހިންނަށް ތައާރަފު ކޮށްދެމުން އަންނަ ކިވީ ބޭކަރސްގެ ވެރިފަރާތް، ނަބީލް ދަނީ އޭނާގެ ކެއްކުމުގެ ހުނަރުތަށް ފުޅާކޮށް، ގިނަ ވެރައިޓީ ތަކެއް ދިވެހިންނަށް ތައާރަފް ކޮށްދެމުން، ހަރުފަތަކަށްފަހު ހަރުފަތެއް ގިރާކުރަމުންނެ އެވެ. ބަދިގެ ތެރޭގެ އުނގެނުން ނިމުމަކަށް ނާންނަކަން ސާބިތުކޮށްދެމުން އަންނަ ނަބީލް ވަނީ ދާދި ފަހުން ދިވެހިންގެ ރަހަތަކާ ކުޅެލި އައު އުފެއްދުމެއް ތައާރަފު ކޮށްފައެވެ.\n"އަރބަނޭރޯ ސޯސް" ނަމަކަށް ކިޔާ މި "ހޮޓް ސޯސް" ނޫނީ ގިތެޔޮ މިރުސް ސޯސްގެ ތަފާތު ރަހަތައް ނުވަތަ "ފްލޭވާސް" ނަބީލް "އެކްސްޕެރިމެންޓް" ކުރަން ފެށީ، ފިހާރަތަކުން އެކި ބްރޭންޑް ތަކުގެ ލޮނުމިރުސް ފެނުނު ހިސާބުންނެވެ. އެހިސާބުން ތަފާތު ރަހައެއްގެ އަޖުމަ ދިވެހިންނަށް ދައްކާލަން އަމާޒު ހިފިއެވެ.\nއަދި މިހާ ތަނަށް ފްލޭވާޑް ސޯސްއެއް ތައާރަފު ވެފައި ނުވާތީ ނަބީލް ބޭނުންވީ އުފެއްދުންތެރި ރަހަތަކެއް ދިވެހި މަރކެޓަށް ތައާރަފު ކޮށްދޭށެވެ.\nނަބީލްއަށް، އެންމެން ހައިރާން ކޮށްލި ކާމިޔާބު ރެސިޕީ "ޕާފެކްޓް" ކުރެވުނީ މަހެއްހާ ދުވަސް ވަންދެން އެކި ރެސިޕީތައް ޓްރައި ކޮށް، އެތައް އުނދަގޫ ތަކާއި ކުރިމަތިވި ފަހުން ކަމަށް އޭނާ ބުންޏެވެ.\nއެކްސްޕެރިމެންޓް ސްޓޭޖުގައި މުޅި މީހާ ހަލާކުވެގެން އުޅުނީ، މިރުސް ކޮށާ، އިންގްރިޑިއެންޓުތައް ބްލެންޑް ކުރި އިރު މިރުސްތައް މޫނަށް ބުރާ. މިކަހަލަ ކަންތައް ދިމާވި ވަރަށް. އެއް މަސް ދުވަސް ވަންދެން ބެލިން އެކި އެކި ރެސިޕީ ހަދައި، ހުރިހާ ރަހަ ތަކެއް ފުރިހަމަ ރެސިޕީ އެއް ޕާފެކްޓް ކުރަން.\nމުހައްމަދު ނަބީލް، ކިވީ ބޭކާސްގެ ވެރިފަރާތް\nއެއް މަސް ދުވަހުގެ ބުރަ މަސައްކަތަށް ފަހު ނަބީލް ތައާރަފުކުރީ އަލަނާސި، އަނބު، އާފަލު އަދި ޕެއާސް ފްލޭވާސްއެވެ. އަންނަ އޯޑަރުތަކަށް ބަލާފައި އެންމެ ޑިމާންޑްބޮޑު ފްލޭވާތަކަކީ އަނބު އަދި އަލަނާސި "އަރބަނޭރޯ ސޯސް" ކަމަށް ޝެފް ބުނެއެވެ. އެހެންކަމުން ނަބީލް މިހާރު ތައްޔާރުކުރަނީ ހަމަ އެކަނި މި ދެ ވައްތަރެވެ.\nމި އުފެއްދުން އެންމެނަށްވެސް "ވަރަށް ބޮޑަށް" ކަމުދިޔަ ކަމަށް އޭނާ ބުނެ އެވެ. ނަބީލްއަށް މި ދަތުރުގައި އާއިލާ އަދި ރައްޓެހިންގެ ފަރާތުން ވަރަށް ބޮޑު އެއްބާރުލުމެއް ލިބުނެވެ.\nނަބީލް ބުނިގޮތުގައި ސޯސް ގަނެގެން ޓްރައި ކުރާ މީހުންގެ ފަރާތުން ވަރަށް ޕޮސިޓިވް ރެސްޕޮންސް ލިބެ އެވެ. ރަހަތައް "އައުޓް އޮފް ދިސް ވޯރލްޑް" އޭ ބުނެ ތައުރީފް ކުރާ މީހުންވެސް މަދެއްނޫން ކަމަށް ނަބީލް ބުނެ އެވެ.\nއިޓް ވޯސް އަ ބްލާސްޓް! އެންމެނަށްވެސް ވަރަށް ކަމުދިޔަ، އެންމެ ކައިރި ރައްޓެހިންނާ އާއިލާ މީހުންގެ ފަރާތުން ވަރަށް ސަޕޯޓު ލިބުނު. މި ސޯސް އަކީ ވަރަށް ކުޅި، ނުވަތަ "އެކްސްޓްރީމްލީ" ކުޅިކޮށް ކާހިތްވާ ކުދިންނަށް ވަރަށް ކަމުދާނެ ޕްރޮޑަކްޓެއް. ކުރިއަށް އޮތްތާގައި އިތުރު ފްލޭވާސް އިންޓްރޮޑިއުސް ކުރާނަން\n100 ޕަސެންޓް ދިވެހި މިރުސް ބޭނުން ކޮށްގެން އުފައްދާ "އަރބަނޭރޯ ސޯސް" ގެ އަލަނާސި އަދި އަނބު ފްލޭވާސް ނަޝީ ކޭކްސް، އެމްއެޗްއޭ، ސިފްކޯ އަދި އޯތެންޓިކް މޯލްޑިވްސް އިން ލިބޭނެ ކަމަށް ނަބީލް ބުނެއެވެ.\nނަބީލްގެ "އަރބަނޭރޯ ސޯސް" ޕްރޮމޯޓް ކޮށްދިނުމަށް ދާދި ފަހުން އޯތެންޓިކް މޯލްޑިވްސްގެ އިސްނެގުމަކަށް ވަނީ ހުޅުމާލޭގައި ފްރީ ސާމްޕްލިންގ އޮފަރެއް ހުޅުވާލާފައެވެ. ފްރީ ސާމްޕްލިންގް ލިބުނު ފަރާތްތަކުންވެސް ވަނީ ނަބީލްގެ އުފެއްދުމަށް ތައުރީފްކޮށް، ރަހަތަށް ވަރަށް ކަމުދިޔަ ކަމަށް ބުނެފައެވެ. ކާމިޔާބު ސާމްޕްލިންގ ބުރަކަށްފަހު ޝެފްގެ "އަރބަނޭރޯ ސޯސް" އޯޑަރު ކުރާ މިންވަރުވެސް ވަނީ އިތުރު ވެފައެވެ.\nއިތުރު ފްލޭވާސް ތައާރަފު ކުރުމުގެ ހިޔާލު ގެންގުޅޭކަމަށް ބުނުމަކީ ޝެފް ނަބީލްގެ "އަރބަނޭރޯ ސޯސް" ކަމުދިޔަ އެންމެނަށްވެސް ވަރަށް އުފާވެރި ހަބަރަކަށް ވާނެކަން ޔަގީނެވެ.\nމީގެ އިތުރުން ޝެފް ނަބީލް އަންނަނީ ސިއްހަތައް ފައިދާކުރާ ކެއުން އިޚްތިޔާރުކުރާ ފަރާތްތަކަށް "ނެޓްފްލިކްސް ފޯ ފުޑް"، ސަބްސްކްރިޕްޝަންގެ އުސޫލުން ޑަޔަޓް މީލް ޕްލޭނަށް އެކިކަހަލަ ޑިޝްތައް ޑިލިވާ ކޮށްދެމުންނެވެ.\nޝެފް ނައްބެގެ ސަބްސްކްރިޕްޝަން ޕެކޭޖު\nނަބީލްގެ މެނޫއިން ފާހަގަކޮށްލެވޭ އިތުރު ބެސްޓް-ސެލާސް އަށް ބަލާލާނަމަ، ލަޒާނިޔާ، ސްޕައިސީ މީޓްބޯލްސް ސްޕެގެޓީ، ފެޓުޗީނީ އަލްފްރެޑޯ، ކާބޮނާރާ، ކެނެލޮނީ، ރޯސްޓް ޗިކަން ހެރިސާ ފަދަ ޑިޝްތައް ހިމެނެއެވެ. ކިވީ ބޭކާސްގެ ޖަޕަނީސް، އިޓަލިއަން އަދި އެހެނިހެންވެސް ކުޒިންތަކުގެ ޑިޝްތައް އަވަސް ފުޑް އެޕުންވެސް އޯޑަރު ކޮށްލެވޭނެއެވެ.


BREAKING:3vana dhivehsaku positive vejje\nކޮވިޑް-19 އާ ގުޅިގެން މާލޭގައި ކުރިއަށް ގެންދިޔަ ޑްރީލްއެއް: ތިންވަނަ ދިވެއްސަކު ވަނީ ބައްޔަށް ޕޮޒިޓިވްވެފައި -- އަވަސް ފޮޓޯ: އަހުމަދު އަޝްހާދު\nކޮވިޑް-19 އަށް އިތުރު ދިވެއްސަކު ޕޮޒިޓިވް ވެފައިވާ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިއަދު ބުނެފި އެވެ.\nއެޗްޕީއޭއިން މިއަދު ބުނީ، ކޮވިޑް-19 އަށް އަލަށް ޕޮޒިޓިވްވެފައި ވަނީ ވެސް އިނގިރޭސި ވިލާތުން އެނބުރި އައި ދިވެއްސެއް ކަމަށާއި އޭނާ ރާއްޖެ އެނބުރި އައުމާއެކު އޭނާ ކަރަންޓީނު ކޮށްފައި ހުރީ، ރޯޔަލް އައިލެންޑް ރިސޯޓުގައި ކަމަށެވެ.\nއެ ބައްޔަށް ރާއްޖޭން ތިން ދިވެހިން މިހާތަނަށް ވަނީ ޕޮޒިޓިވްވެފަ އެވެ. އެ އެންމެންނަކީ ވެސް އިނގިރޭސިވިލާތުން އެނބުރި އައި މީހުންނެވެ.\nރާއްޖޭގައި ޖުމްލަ 18 މީހަކު ކޮވިޑް-19 އަށް ޕޮޒިޓިވްވެފައިވާއިރު، ތިން ދިވެހިން ފިޔަވައި އޭގެ ތެރޭގައި ހިމެނެނީ ހުސް ބިދޭސީންނެވެ. ނަމަވެސް، އެ މީހުންގެ ތެރެއިން މިހާތަނަށް 13 މީހަކު ވަނީ ބަލިން ރަނގަޅުވެފަ އެވެ.\nރާއްޖޭގެ އެންމެފަހުގެ މަޢުލޫމާތު -- އަވަސް ގްރެފިކްސް: އަބޯ\nމީގެ ކުރިން ޕޮޒިޓިވްވި ދެ ދިވެހިންނާ ކޮންޓެކްޓްވި 34 މީހަކު އެކަހެރިވުމަށް އަންގާފައިވާ ކަމަށް ސަރުކާރުން ވަނީ ބުނެފަ އެވެ.\nއެ ދެ މީހުން ވެސް ރާއްޖެ އައި ގޮތަށް ގެންދިޔައީ ކަރަންޓީނަށެވެ. މާލެއަށް ތެރެއަށް ގޮސްފައެއް ނުވެ އެވެ. ނަމަވެސް އެމީހުންނާ ކޮންޓެކްޓްވި މީހުން ހޯދައި، ޖުމްލަ 34 މީހަކު ވަނީ އެކަހެރިކޮށްފަ އެވެ. އެއީ ކޮން ބައެއް ކަމެއް ސަރުކާރުން ހާމައެއް ނުކުރެ އެވެ. ނަމަވެސް އޭގެ ތެރޭގައި އެ ދެ މީހުންނާ ކޮންޓެކްޓްވި އެއާޕޯޓްގެ މުވައްޒަފުން ހިމެނެ އެވެ.\nދެ ދިވެހިން ޕޮޒިޓިވްވި ފަހުން ސަރުކާރުން ވަނީ ކަރަންޓީނަށް ގެންނަ އެންމެން ވެސް އަލާމާތް ނުފެނުނު ނަމަވެސް ކޮވިޑް-19 އަށް ޓެސްޓް ކުރުމަށް ނިންމާފަ އެވެ.


Sushant drug naganikoh Shraddha aai Sara ah fenunu\nސުޝާންތު ސިންގް ރާޖްޕޫތުގެ މަރުގެ މައްސަލައިގެ ތެރެއިން ކުރި ފަޅައިގެން މިހާރު ބަލަމުންދާ ބޮލީވުޑް އެކްޓަރުން ޑްރަގް ބޭނުންކުރާ މައްސަލައިގައި އިންޑިޔާގެ ނާކޮޓިސް ކޮންޓްރޯލް ބިއުރޯ (އެންސީބީ) އިން މަޝްހޫރު ތިން ބަތަލާއަކާ ވަނީ ސުވާލު ކޮށްފަ އެވެ. އެންސީބީ އިން އިއްޔެ ސުވާލުކުރި ތިން ބަތަލާއިންގެ ތެރޭގައި ހިމެނެނީ ދީޕިކާ ޕަދުކޯން އާއި ޝްރައްދާ ކަޕޫރު އަދި ސާރާ އަލީ ޚާނެވެ. އަދި އޭގެ ކުރީ ދުވަހު ރަކުލް ޕްރީތު ސިންގް އާ ވެސް ސުވާލު ކޮށްފައި ވެއެވެ.\nދީޕިކާ އާ ފަސް ގަޑިއިރު ވަންދެން އެ އެޖެންސީގެ ފަސް މެންބަރަކު ވަނީ ސުވާލު ކޮށްފަ އެވެ. އޭނާ 2017 ގައި ހަދާފައިވާ ވަޓްސްއަޕް ގްރޫޕެއްގައި ޑްރަގުގެ މަޝްވަރާތަކެއް ކޮށްފައިވާއިރު އެ ގްރޫޕްގެ އެޑްމިން އަކީ ދީޕިކާ އެވެ. މި ގްރޫޕްގައި ދީޕިކާގެ މެނޭޖަރު ކަރިޝްމާ އާއި ސުޝާންތުގެ މެނޭޖަރު ޖާޔާ ވެސް ހިމެނެ އެވެ. ޑްރަގް އާ ބެހޭ ވާހަކަތަކެއް ދެކެވުނު ކަމަށް ދީޕިކާ އެއްބަސްވި ވެފައި ވެއެވެ.\nޝްރައްދާ އާއި ސާރާ އާ ސުވާލު ކުރުމުން އެ ދެ އެކްޓަރުން ވެސް ބުނެފައި ވަނީ ސުޝާންތު އާއެކު ކުޅުނު ފިލްމުތަކުގެ މަސައްކަތް ކުރި ދުވަސްވަރު ސުޝާންތު ޑްރަގް ނަގަނިކޮށް ފެނިފައިވާ ކަމަށެވެ.\nސުޝާންތު އާއެކު ސާރާ ވަނީ 2018 ގައި "ކެދާރްނާތު" ކިޔާ ފިލްމެއް ކުޅެފަ އެވެ. އަދި ޝްރައްދާ ވަނީ 2019 ގައި "ޗިޗޯރޭ" ކިޔާ ފިލްމެއް ސުޝާންތު އާއެކު ކުޅެފަ އެވެ.\nއެންސީބީން ކުރި ސުވާލުތަކަށް ޖަވާބު ދެމުން ސާރާ ބުނެފައި ވަނީ 2018 ގައި "ކެދާރުނާތު" ގެ މަސައްކަތް ކުރިއިރު އޭނާ އާއި ސުޝާންތު އާ ދެމެދު ވަރަށް ގާތް އަދި ހާއްސަ ގުޅުމެއް އުފެދުނު ކަމަށެވެ. އަދި ދެމީހުން އެކުގައި ޗުއްޓީ ހޭދަކޮށްލަން ތައިލެންޑަށް ދިޔަ ކަމަށް ވެސް ސާރާ އެއްބަސްވި އެވެ. ދޭތެރެ ދޭތެރެއިން ސުޝާންތު ޑްރަގް ބޭނުންކުރާ ކަމަށާއި ނަމަވެސް އޭނާ ޑްރަގް އެއްގޮތަކަށް ވެސް ބޭނުން ނުކުރާ ކަމަށް ސާރާ ބުނެފައި ވެއެވެ. ޝޫޓިންގްގައި އުޅޭއިރު ލިބޭ ބްރޭޑް ތަކުގައި ވެސް ސުޝާންތު ޑްރަގް ނަގާތަން ފެނިފައިވާ ކަމަށް ސާރާ ބުންޏެވެ.\nޝްރައްދާ ވެސް ބުނެފައި ވަނީ ހަމަ ސާރާ ބުނި ގޮތަށެވެ. "ޗިޗޯރޭ" ކުޅުނު ދުވަސްވަރު ސުޝާންތު އޭނާގެ އަމިއްލަ ވެނިޓީ ވޭންގައި އިނދެގެން ޑްރަގް ނަގާތަން ފެނުނު ކަމަށެވެ. ނަމަވެސް އޭނާ އެއްގޮތަކަށް ވެސް ޑްރަގް ބޭނުން ނުކުރާ ކަމަށް ޝްރައްދާ ވެސް ބުނެފައި ވެއެވެ.\nޝްރައްދާ އޮންލައިންކޮށް އެންސީބީ އޮއިލް އޯޑަރުކުރި ކަމުގެ ވާހަކަތަކެއް އިންޑިޔާގެ ނޫސްތަކުން ތަންކޮޅެއް ކުރިން ރިޕޯޓު ކޮށްފައި ވެއެވެ. ޝްރައްދާ ބުނީ އެ އޮއިލް ހޯދީ ބޭހެއްގެ ގޮތުގައި ބޭނުން ކުރުމަށެވެ.\nސުޝާންތު އަމިއްލައަށް މަރުވެފައި އޮއްވާ ފެނުނީ މިދިޔަ ޖޫން މަހުގެ 14 ވަނަ ދުވަހު އެވެ. އޭނާގެ މަރާ ގުޅިގެން ކުރަމުންދާ ތަހުގީގުން ހާމަވެފައިވާ ގޮތުގައި އޭނާ އާއި ލޯބިވެރިޔާ ރިއާ ޗަކްރަބަތީ ޑްރަގް ބޭނުން ކުރެ އެވެ. މިހާރު ރިއާ އާއި އޭނާގެ ބޭބެ އަދި އެމީހުންނަށް ޑްރަގް ފޯރުކޮށްދިނުމުގައި ހަރަކާތްތެރިވި ގިނަ ބަޔަކު ވަނީ ހައްޔަރުކޮށްފަ އެވެ.\nޝްރައްދާ ކަޕޫރު ސާރާ އަލީ ޚާން ސުޝާންތު ސިންގް


vnews - Interpol ge veriyaa gellunu massalaige thahqeeq faranseysi fuluhun fashaifi\nއިންޓަރޕޯލްގެ ވެރިޔާ މެންގް ހޮންގްވެއި ގެއްލުނު މައްސަލައިގެ ތަހްގީގު ފަރަންސޭސި ފުލުހުން ފަށައިފި\nއިންޓަރޕޯލްގެ ވެރިޔާ މެންގ ހޮންގވެއި:\nދުނިޔޭގެ ހުރިހާ ގައުމުތަކެއްގެ ފުލުހުން ބައިވެރިވާ ބައިނަލްއަގްވާމީ ޖަމާއަތް، އިންޓަރނޭޝަނަލް ޕޮލިސް އޮގަނައިޒޭޝަން - އިންޓަރޕޯލްގެ ވެރިޔާ މެންގ ހޮންގވެއި ގެއްލުނު މައްސަލައިގެ ތަހްގީގު ފަރަންސޭސި ފުލުހުން ފަށައިފިއެވެ.\nމެންގ އެންމެފަހުން ފެނިފައިވަނީ، އޭނާގެ އުފަން ގައުމު ކަމަށްވާ ޗައިނާއަށް ޒިޔާރަތް ކުރެއްވުމަށްޓަކައި ފުރާވަޑައިގަތުމަށް ފަރަންސޭސިވިލާތުގެ ލިޔޯންގައި ހުންނަ އިންޓަރޕޯލްގެ މައި މަރުކަޒުން ނުކުމެވަޑައި ގަންނަވަނިކޮށެވެ. އެއީ މިދިޔަ ހަފްތާގައެވެ.\nއިންޓަރޕޯލްގެ ވެރިޔާ މެންގ ހޮންގވެއި ގެއްލުނުކަން އެނގުނީ، އޭނާ ފުރާވަޑައިގެންނެވިފަހުން ޚަބަރެއް ނުވުމާއި، ފޯނަށްވެސް ނުގުޅޭތީ މެންގެ އަނބިކަނބަލުން އެކަން ރިޕޯޓްކުރުމުންނެވެ. މެންގެ އަނބިކަނބަލުން ދިރިއުޅުއްވަނީ ލިޔޯންގައެވެ.\nމެންގ ހޯދުމުގެ މަސައްކަތް ނުވަތަ އޭނާ ގެއްލުނު މައްސަލައިގެ ތަހްގީގު ފަރަންސޭސި ފުލުހުން ފަށާފައިވާއިރު، އެ ތަހްގީގާ ގުޅުންހުރި މަސްދަރަކުން ބުނެފައިވަނީ، މެންގ ގެއްލުނީ ފަރަންސޭސިވިލާތަށް ނޫންކަން އެނގޭ ކަމަށެވެ.\nސެޕްޓެމްބަރު މަހުގެ 29 ވަނަދުވަހު މެންގ ހިންގވެއި ފަރަންސޭސިވިލާތުން ފުރާވަޑައިގެންނެވިކަން ކަށަވަރުވާކަމަށް މީޑިއާއިން ރިޕޯޓްކޮށްފައިވެސް ވެއެވެ.\nއިންޓަރޕޯލްގައި ދުނިޔޭގެ 193 މެމްބަރު ގައުމު ހިމެނޭއިރު، އިންޓަރޕޯލްގެ މައިގަނޑު މަސައްކަތުގެ ތެރޭގައި، މެމްބަރު ގައުމުތަކުގެ ފުލުހުންގެ ފައުޖުތަކުގެ މެދުގައި މައުލޫމާތު ހިއްސާކުރުމާއި، ވީނުވީއެއް ނޭނގި ގެއްލޭމީހުން ހޯދުމާއި، މެމްބަރު ގައުމަކަށް ނުވަތަ ބައިނަލްއަގްވާމީ ކޯޓްތަކަށް ބޭނުންވާ މީހުން ހޯދައި ހައްޔަރުކުރުންވެސް ހިމެނެއެވެ.\nއިންޓަރޕޯލްއިން ބުނެފައިވަނީ، އެ ޖަމާއަތުގެ ވެރިޔާ ވީނުވީއެއް ނޭނގި ގެއްލުނު މައްސަލައަކީ ފަރަންސޭސިވިލާތާއި، ޗައިނާ ސަރުކާރާ ގުޅުންހުރި މައްސަލައެއް ކަމަށެވެ.\nތަހްގީގާ ގުޅުންހުރި މަސްދަރަކުން ބުނެފައިވަނީ، މިހާތަނަށް ބެލި ބެލުންތަކުން އިންޓަރޕޯލްގެ ވެރިޔާ ޗައިނާއަށް ވަޑައިގެންނެވިތަނުން ޗައިނާ ސަރުކާރުން އޭނާ ހައްޔަރުކުރީ ކަމަށް ބެލެވިފައިވާ ކަމަށެވެ. ސަބަބަކީ، އޭނާގެ ފަރާތުން ޗައިނާ ސަރުކާރަށް ހިތްހަމަނުޖެހުންތަކެއް ކުރިމަތިވެފައިވުމުންނެވެ. ނަމަވެސް އެއީ ކޮންކަމެއް ކަމެއް ސާފެއް ނުވެއެވެ.\nއިންޓަރޕޯލްގެ ސްޓާފް މެމްބަރުން ކުރައްވާ މަސައްކަތުގެ ބާވަތުން ޚާއްސަ ޕާސްޕޯޓެއްގައި ދުނިޔޭގައި ދަތުރުކުރެވުނު ނަމަވެސް، އެ ޕާސްޕޯޓަކީ އެ މެމްބަރެއްގެ އަމިއްލަ ގައުމުގައި ވަކި ޚާއްސަ ހިމާޔަތަކާއި ރައްކާތެރިކަމެއް ލިބޭ އެއްޗެއް ނޫންކަމަށް ވެއެވެ.\nމެންގަށް އިންޓަރޕޯލްގެ ރައީސްކަން ލިބިވަޑައިގެންފައިވަނީ 2016 ވަނަ އަހަރުއެވެ. އޭނާގެ މަގާމުގެ ދައުރު ހަމަވާނީ 2020 ވަނަ އަހަރުއެވެ.\nމެންގަކީ އިންޓަރޕޯލްގެ ވެރިޔާގެ އިތުރުން، އިންޓަރޕޯލްގެ ޗައިނާގެ އެންމެ އިސްވެރިޔާވެސް މެއެވެ.\nއޭނާއަކީ ޖިނާއީ އަދުލާއި ފުލުހުންގެ މަސައްކަތުގައި ސާޅީސް އަހަރުދުވަހު މަސައްކަތް ކުރައްވާފައިވާ ތަޖުރިބާކާރެކެވެ. އޭގެ އިތުރުން، ގާނޫނީ މައްސަލަތަކާއި، މަސްތުވާތަކެތީގެ މައްސަލަތަކާއި، ޓެރަރިޒަމްގެ މައްސަލަތަކުގައިވެސް އޭނާ މަސައްކަތް ކުރައްވާފައިވާ ކަމަށް އިންޓަރޕޯލްގެ ވެބްސައިޓުގައި ބުނެފައި ވެއެވެ.\nޗައިނާގައި ވެރިކަންކުރާ ކޮމިއުނިސްޓް ޕާޓީން މިއަހަރުގެ އޭޕްރީލްމަހު ބޭއްވި އެ ޕާޓީގެ އަހަރީ ކޮންފަރެންސާ ހަމައަށް މެންގ ހޮންގވެއި ކޮމިއުނިސްޓް ޕާޓީގެ ވެބްސައިޓްގައި ލިސްޓްކޮށްފައިވަނީ ސަރުކާރުގެ މިނިސްޓްރީ އޮފް ޕަބްލިކް ސެކިއުރިޓީގެ ވައިސް މިނިސްޓަރުގެ ގޮތުގައެވެ.\nނަމަވެސް، ޕާޓީގެ ކޮންފަރެންސަށްފަހު އޭނާއަށް މަގާމުވަނީ ގެއްލިވަޑައިގެންފައެވެ.


Leicester Athun Liverpool Bali Vejje – adduLIVE\nލެސްޓާ އަތުން ލިވަޕޫލް ބަލިވެއްޖެ\nDec 29, 2021, 09:07 ހަސަން ރަޝީދު\nއިނގިރޭސި ޕްރިމިއާ ލީގުގައި ރޭ ލެސްޓާ ސިޓީ އަތުން 1-0 އިން ލިވަޕޫލް ބަލިވެއްޖެ އެވެ.\nރޭގެ މެޗުން ބަލިވުމުން ލިވަޕޫލް މިހާރު އޮތީ 41 ޕޮއިންޓާ އެކު ލީގުގެ ދެވަނައިގަ އެވެ. ނަމަވެސް މިރޭ ކުޅޭ މެޗުން ލީގުގެ ތިންވަނައިގައި އޮތް ޗެލްސީ މޮޅުވެއްޖެނަމަ ލިވަޕޫލް ތިންވަނަ އަށް ވެއްޓޭނެ އެވެ. ރޭގެ މެޗުން މޮޅުވި ލެސްޓާ އޮތީ 25 ޕޮއިންޓާ އެކު ލީގުގެ ނުވަ ވަނައިގަ އެވެ.\nލެސްޓާގެ ދަނޑުގައި ރޭ ކުޅުނު މި މެޗުގެ 15 ވަނަ މިނެޓްގައި ލީޑު ނަގަން ލިވަޕޫލަށް ޕެނަލްޓީއެއް ލިބިފައިވެ އެވެ. ލިވަޕޫލްގެ މުހައްމަދު ސަލާހު ފޮނުވާލި އެ ޕެނަލްޓީ ލެސްޓާގެ ކީޕަރު ކެސްޕާ ޝްމައިކަލް މަތަކުރިއިރު، ދެން ވެސް ބޯޅަ ލިބުނީ ސަލާހަށެވެ. ނަމަވެސް އޭނާ ބޮލުން ފޮނުވާލި އެ ހަމަލާ އަމާޒުވީ ގޯލުގެ ދަނޑި އަށެވެ.\nއޭގެ ފަހުން ވެސް ލެސްޓާގެ އޭރިއާތެރެއިން ސަލާހު ޖެހި ބޯޅައެއް ޝްމައިކަލް މަތަކުރިއިރު ދެވަނަ ހާފް ފަށައިގެން ވެސް ލިވަޕޫލަަށް ލީޑުނަގަން ރަނުގެ ފުރުސަތެއް ލިބުނެވެ. އެގޮތުން މުޅިން ހުސްކޮށް އޭރިއާތެރެއިން ސަޑިއޯ މާނޭ ޖެހި ބޯޅަ ދިޔައީ ހުރަސްދަނޑިމަތިންނެވެ.\nލިވަޕޫލަށް ލީޑު ނަގަން ލިބުނު ފުރުސަތުތަކުގެ ބޭނުން ނުހިފުމުގެ ނަތީޖާއަކަށްވީ މެޗުގެ 59 ވަނަ މިނެޓްގައި ލެސްޓާ އިން ލީޑު ނެގުމެވެ. މި ގޯލު ލެސްޓާ އަށް ކާމިޔާބުކޮށްދިނީ ދެވަނަ ހާފްގައި ކުޅެން އެރި އެޑެމޯލާ ލުކްމަން އެވެ. މި ގޯލާއެކު ލިވަޕޫލަށް ބަދަލުތަކެއް ގެނައި ނަމަވެސް ލެސްޓާގެ ޑިފެންސް ފޫއަޅުވާލެވޭ ގޮތް އެޓީމަށް ވަނީ ނުވެފަ އެވެ.\nރޭގެ މެޗުން ލިވަޕޫލް ބަލިވިއިރު މިއީ ލީގުގައި އެޓީމު ދެވަނަ މެޗެވެ. އެޓީމު އެންމެ ފުރަތަމަ ބަލިވީ ވެސްޓްހަމް އަތުންނެވެ.\nލީގުގައި ލިވަޕޫލް ދެން ނިކުންނާނީ ޗެލްސީއާ ދެކޮޅަށެވެ. ލެސްޓާ ބައްދަލުކުރާނީ ނޯވިޗް ސިޓީއާ އެވެ.


Tavares ge musaara dheyn FIFA in New ah angaifi | Mihaaru\nލީގުގެ މެޗެއްގެ ތެރެއިން ނިއުގެ ކޯޗު ޓަވަރޭސް.-- ފޮޓޯ: ނިޝާން އަލީ/ މިހާރު\nޓަވަރޭސްގެ މުސާރަ ދޭން ފީފާ އިން ނިއު އަށް އަންގައިފި\n06 މާޗް 2019 - 22:19 13 comments\nނިއު ރޭޑިއަންޓަށް 2017 ވަނަ އަހަރު ކޯޗުކޮށްދިން ޕޯޗުގަލްގެ ކޯޗު ބެނާޑޯ ޓަވަރޭސް އަށް ދޭން ޖެހޭ މުސާރަ ދިނުމަށް އެ ކްލަބަށް ދުނިޔޭގެ ފުޓްބޯޅައިގެ މައި އިދާރާ ފީފާއިން އަންގައިފި އެވެ.\nނިއުގެ ކޯޗުކަމާ 2017 ވަނަ އަހަރުގެ ޖެނުއަރީ މަހު ހަވާލުވި ޓަވަރޭސް މަގާމުން ވަކިކުރީ އެ އަހަރު ޖޫން މަހު އެވެ. ނިއު އިން ބުނީ އޭނާ މަގާމުން ދުރުކުރީ ކްލަބުން ބޭނުންވި ފަދަ ނަތީޖާތަކެއް އޭނާގެ ކޯޗުކަމުގައި ނެރެވިފައިނުވާތީ ކަމަށެވެ.\nޓަވަރޭސްގެ އިރުޝާދުގެ ދަށުން 2017 ވަނަ އަހަރުގެ އެސްޓީއޯ މާލޭ ލީގުގައި ފުރަތަމަ ކުޅުނު 10 މެޗުގެ ތެރެއިން ހަތް މެޗުން މޮޅުވެ، ތިން މެޗުން ބަލިވިއިރު އެ ޓީމު އޭރު އޮތީ ލީގުގެ ދެ ވަނައިގަ އެވެ. އެ ޓީމު ބަލިވީ ލީގުގެ ފުރަތަމަ ބުރުގައި މާޒިޔާ އަތުން 2-1 އާއި އީގަލްސް އަތުން 1-0 އަދި ލީގުގެ ފަހު ބުރުގައި ގްރީން ސްޓްރީޓްސް އަތުން 3-0 އިންނެވެ.\nގްރީން ސްޓްރީޓްސް އަތުން ބަލިވި މެޗާއި އޭގެ ފަހުން ނިއު ކުޅުނު މެޗު ކަމަށްވާ ޓީސީ އަތުން 4-3 އިން މޮޅުވި މެޗުގެ ދެމެދު ގާތްގަނޑަކަށް އެއް މަސް ދުވަހުގެ ބްރޭކެއް ލިބުނެވެ. ނިއު އިން ވަނީ އެ މުއްދަތުގެ ތެރޭގައި ޓަވަރޭސަށް މަގާމުން ވަކިކުރުމުގެ ކުރިން ދޭން ޖެހޭ އެއް މަހުގެ ނޯޓިސް ވެސް ދިން ކަމަށް ބުނެފަ އެވެ. އެކަމަކު ޓަވަރޭސް ފުރައިގެން ދިޔައީ އޭނާ އަށް ދޭން ޖެހޭ އެންމެ ފަހު މަހުގެ މުސާރަ ވެސް ގަބޫލުނުކޮށް ކަންތައް ކުރިގޮތާ މެދު ހިތްހަމަ ނުޖެހޭ ކަމަށް ބުނެފަ އެވެ. ފީފާ އަށް މައްސަލަ ހުށަހެޅީ އޭނާ އަށް ލިބުނު ގެއްލުންތަކުގެ ބަދަލު ހޯދާށެވެ.\nޓަވަރޭސް ހުށަހެޅި މައްސަލައިގައި ފީފާ އަށް ނިއު އިން އެންމެ ފުރަތަމަ ޖަވާބުދާރީވިއިރު، އެ ކްލަބުން ވަނީ ކަންކުރިގޮތް އޮޅުން ފިލުވައިދީފަ އެވެ. އެކަމަކު ފީފާ އިން މިއަދު ނިއު އަށް އެންގީ ކަންތައްތައް ކޮށްފައިވަނީ އެންމެ ރަނގަޅަށް ނޫން ކަމަށް ބުނެ ޓަވަރޭސް އަށް 30 ދުވަހުގެ ތެރޭގައި މުސާރަ ދޭން އަންގައިފަ އެވެ.\nފީފާ އިން އަންގާފައިވަނީ މުސާރައިގެ ގޮތުގައި ޓަވަރޭޒަށް ދޭން ޖެހޭ 4000 އެމެރިކާ ޑޮލަރު (61،680ރ) އާއި ނިއު އިން ހަދާފައިވާ ކޮންޓްރެކްޓާއި ހިލާފުވެފައިވާތީވެ ބަދަލެއްގެ ގޮތުން ދޭން ޖެހޭ 20،000 އެމެރިކާ ޑޮލަރު (308،400ރ) އަދި ފީފާ އަށް ދޭން ޖެހޭ 7961 އެމެރިކާ ޑޮލަރު (122،758ރ) ދިނުމަށެވެ. އިންޓްރެސްޓާ އެކު ނިއު އިން ދައްކަން ޖެހޭ ޖުމްލަ އަދަދު މުޅި ޖުމްލަ 33،161 އެމެރިކާ ޑޮލަރު (511،342.62ރ) އަށް އަރާނެ އެވެ.\nނިއުގެ ކޯޗު ޓަވަރޭސް (ވ) ޗެއާމަން ޒިޔާދު ގައިގައި ބައްދާލަނީ. --ފޮޓޯ: ނިޝާން އަލީ/ މިހާރު\nނިއު އިން ޓަވަރޭސްގެ މައްސަލަ ކުރިއަށްގެންދަނީ ރާއްޖޭގެ ލޯ ފާމެއް ކަމަށްވާ ވިޝާމް އެންޑް ކޯ އެލްއެލްޕީ އާ ހަވާލުކޮށްގެންނެވެ. ނިއު އިން "މިހާރަ"ށް ބުނެފައިވަނީ ޓަވަރޭސް މައްސަލައިގައި ލޯ ފާމުން މަސައްކަތްކުރަމުން އަންނަ ކަމަށާއި ޓަވަރޭސްގެ މުސާރައިގެ ކަންތައްތަކުގައި ވެސް ފީފާއާ އެ ލޯ ފާމާ މަޝްވަރާ ކުރާނެ ކަމަށެވެ.\nމިދިޔަ މަހު ހަތް ވަނަ ދުވަހު ފީފާ އިން ވަނީ މިދިޔަ ސީޒަނުގައި ނިއު އަށް ކުޅުނު އަފްގާނިސްތާންގެ ފުލްބެކް ހާރޫން އަމީރީ އަށް ދޭން ޖެހޭ މުސާރަ ދެއްކުމަށް 45 ދުވަހުގެ މުހުލަތެއް ދީފަ އެވެ. ފީފާގެ އެންގުމުގައިވާ ގޮތުން އަމިރީ އަށް ޖުމްލަ ނިއު އިން ވަނީ އަމީރީ އަށް 45،636 ޑޮލަރު (703،707.12 ރ) ދައްކަން ޖެހެ އެވެ. ދީފައިވާ މުހުލަތު ހަމަވާނީ މި މަހު 23 އަށެވެ.\nކުޅުންތެރިންގެ މުސާރަ ކަންތައްތައް ހަމަޖައްސައިދޭނެ ގޮތެއް ނިއު އިން ހަމަޖެއްސިހާ އަވަހަކަށް އެ ކްލަބްގެ ސަސްޕެންޝަން އުވާލާނެ ކަމަށް އެފްއޭއެމުން ވަނީ ބުނެފަ އެވެ. އެކަމަކު ނިއު އިން އެންމެ ފަހުން ބުނީ ސަސްޕެންޑްކޮށްފައި އޮތުމުން، އެ މުސާރަ ދެވޭނެ ގޮތެއް ވެސް ނެތް ކަމަށާއި ސަސްޕެންޝަން އުވާލައިފި ނަމަ މަސައްކަތްކުރާނީ ދަރަނިތައް ހަލާސްކޮށް ފުރަތަމަ ޑިވިޝަނުގައި ދެމި އޮވެލެވޭވަރުގެ ޓީމެއް މި އަހަރު ނެރެން ކަމަށެވެ.\nމި އަހަރުގެ ސީޒަން އަންނަ ޖޫން މަހު ފަށަން ތާވަލްކޮށްފައިވާއިރު، ޓީމުތަކުން އަންނަނީ ކުޅުންތެރިންގެ ސޮއި ހޯދަމުންނެވެ. މިދިޔަ އަހަރުތަކުގައި ނިއު އަށް ކުޅުނު ކުޅުންތެރިން މިހާރު އަންނަނީ އެކި ޓީމަށް ސޮއިކުރަމުންނެވެ.\nކްލަބް ވެލެންސިއާ އަށް 2016 ވަނަ އަހަރު ކުޅުނު ސްޕެއިންގެ މިޑްފީލްޑަރު އެންހެލް މުނޯޒަށް ނުދީ އޮތް މުސާރަ ދެ އަހަރަށް ފަހު އޭނާ އަށް ދިނީ މިދިޔަ ނޮވެމްބަރު މަހު އެވެ. އެކި މުހުލަތުތަކެއް ދީގެން މުނޯޒަށް ޖުމްލަ އެކު ވެލެންސިއާ އިން މުނޯޒަށް 9595 ޑޮލަރު (147،954 ރުފިޔާ) ދައްކަން ޖެހުނެވެ. އަދި ދާދި ފަހުން ވިކްޓަރީ އަށް 2016 ވަނަ އަހަރު ކުޅުނު ޖަޕާނުގެ މިޑްފީލްޑަރު އަޓްސުޝީ ޝިމޯނޯ އަށް މުސާރަނުދީ އޮތް މައްސަލައެއްގައި އެ ކްލަބުން ޖަވާބުދާރީ ނުވާތީ އެ ޓީމު އަތުން ތިން ޕޮއިންޓު އުނިކުރަން ފީފާ އިން އެފްއޭއެމް އަށް އެންގި އެވެ.


Fenn elhunu kamah heekurevunu kanfathun negee kurahpeh! | ThePress\nފެން އެޅުނު ކަމަށް ހީކުރެވުނު ކަންފަތުން ނެގީ ކުރައްޕެއް!\nޒޭން ވެޑިންގް (ކ) އަދި އޭނާގެ ކަންފަތުން ނެގި ކުރަފި / ފޮޓޯ: އެންވައިޕީ\nކަންފަތު ތެރޭގައި އެއްޗެއް ގުޑާތީ، އެއީ ފެން އެޅިފައި ހުރުމުގެ ސަބަބުން ވާ ގޮތެއް ކަމަށް ނިންމައިގެން ހުރި ނިއުޒީލަންޑްގެ މީހެއްގެ ކަންފަތުން، ކުރައްޕެއް ނަގައިފިއެވެ.\nމި ހާދިސާ ކުރިމަތިވީ ނިއުޒީލަންޑް މީހެއް ކަމަށް ވާ ޒޭން ވެޑިންގްއަށެވެ. މިކަމެއް ފެށުނީ ހެނދުނުގެ ވަގުތުގައި ޕޫލްއެއްގައި ފަތާލުމަށްފަހު، ސޯފާގައި އޮށޯވެ އޮއްވާ ނިދުނު ހިސާބުންނެވެ. ވެޑިންގްއަށް ނިދިން ހޭލެވުނީ، ކަންފަތް ބެދި، އާދަޔާ ހިލާފު އިހުސާސްތަކެއް ކުރެވެން ފެށުމުންނެވެ.\nކަންފަތަށް އުނދަގޫތަކެއް ވާން ފެށުމުން ޑޮކްޓަރަށް ގޮސް، އެހީ ހޯދިއެވެ. އަދި ސިރިންޖަކުން ފެން ޖަހާ، އެންޓިބައޮޓިކްސްވެ ލިޔެދިނެވެ. އަދި އެ ކަންފަތާ ދިމާލުން ބްލޯޑްރައި ކުރަންވެސް ޑޮކްޓަރު އިރުޝާދު ދިނެވެ. އިތުރު ގުޑުމެއް އިހުސާސް ވާ ނަމަ، އަލުން ޑޮކްޓަރަށް ދެއްކުމަށްވެސް އެނގިއެވެ.\nޒޭން ބުނި ގޮތުގައި އެ ކަންފަތަށް އަޑު އިވުން ހުއްޓުނެވެ. އަދި ނިދިން މަހްރޫމްވިއެވެ.\nކެތް ނުވާ ވަރު ވުމުން ކަންފަތުގެ ޑޮކްޓަރެއްގެ އެހީ ހޯދިއެވެ. އަދި އޭނާގެ ކަންފަތުގައި ސޫތްޕެއް އޮތްކަން ދެނެގަތެވެ. ވަކި އާލާތްތަކެއް ބޭނުން ކޮށްގެން، ވެޑިންގްގެ ކަންފަތުން ކުރެފި ނެގިއެވެ. އެއީ، އެ ކުރެފި، އޭނާގެ ކަންފަތަށް ވައިންތާ3ދުވަސް ފަހުންނެވެ.


Loabi Hoadhan Meehaku Sihuru Hadhaakan Engeynee Kihineh? - Vaguthu\nލޯބި ޖައްސާ ސިޙުރު ނުވަތަ އަހަރެމެންގެ ބަހުން ބުނާނަމަ "އިސްތިރި" އަކީ ރާއްޖޭގައި ވަރަށް ޢާއްމު އެއްޗެކެވެ. މިހާރަކަށް އައިސް ޚާއްޞަކޮށް ޒުވާންކުދިން މިކަމުގެ އަވައިގައި ޖެހިފައި ވާއިރު ތިމާ ހިތާވާ ކުއްޖާ ގެއްލިއްޖެ ނަމަ، ނުވަތަ ތިމާގެ ޙަޔާތުން ދުރުވެއްޖެނަމަ، އެގޮތް މިގޮތުންވެސް އަލުން އެކަން ޙާޞިލްކުރުމަށް މަސައްކަތް ކުރުމަށްޓަކައި ފަންޑިތަ ގަބޫލުނުކުރިޔަސް، ފަންޑިތަވެރިއަކާ ދިމާއަށް ދުއްވައިގަންނަތަން ފެނެއެވެ.\nމިގޮތުން ލޯބި ހޯދުމަށް ސިހުރު ހެދިކަން އިނގޭނީ ކިހިނެއް ހެއްޔެވެ؟ އިސްތިރި ޖެހުމުން މައިގަނޑުގޮތެއްގައި އިސްތިރި ޖެހޭ މީހާގެ ކިބައިން ފެންނަ ޢަލާމާތްތަކަކީ ކޮން އަލާމާތް ތަކެއް ހެއްޔެވެ؟\nމިގޮތުން ފުރަތަމަ ކަމަކަށް ކުރިން އެހައި ލޯބި ނުވާ މީހެއް ދެކެ އާދަޔާ ޚިލާފަށް މާބޮޑަށް ލޯބިވެ އެކަމުގައި ހައްދުފަހަނަ އަޅައިގެން ދާނެވެ. އަދި ހަމައެޔާއި އެކު މީހާ ކައިރިއަށް ދާހިތްވެ އަބަދުވެސް ކައިރީ ހުންނަހިތްވާނެއެވެ. އަދި އެމީހަކު ފެނުމުން ހައްދުފަހަނަ އަޅާފައިވާފަދަ އިޙުސާސެއް ވެވުން ވެސް ހިމެނެއެވެ.\nދެވަނަ ކަމަކަށް އާދަޔާ ޚިލާފަށް ގިނައިން ޖިންސީ ގުޅުން ހިންގާހިތްވާނެއެވެ. މި ސިހިރު ގިނަ ބަޔަކު ހަދަނީ މި ބޭނުމުގައެވެ. ތިމާ ހިތްހަމަޖައްސާލުމަށްޓަކައި ޖިންސީ ގުޅުން ހިންގުމަށެވެ. މި ސިހުރު ޖެހިއްޖެނަމަ ޖިންސީ އެދުން ނުފުއްދާ އެންމެ އިރުކޮޅަކުވެސް ހުރުމަށް އުނދަގޫވެ އަބަދުވެސް ހުންނާނީ އެކަހަލަ ހިޔާލުތަކަކުއެވެ. އަދި ހުވަފެނުގައި އެމީހަކު ގިނައިން ފެނި އެމީހާއަށް ހިތްކިޔާވަރުން ނުނިދޭގޮތްވެ އެމީހާ ކައިރިއަށް ދާން ބޭނުން ބޭނުން ވާނެއެވެ.\nތިން ވަނަ ކަމަކަށް ކޮންމެ ފަދަ ކަމެއް ކޮށްގެން ނަމަވެސް، އަދި ކޮންމެ ޙާލެއްގައިވެސް އެމީހާ ބޭނުންވާނެއެވެ. އޭނާ ކިތަންމެ ނުބައި ކަމެއް ނުވަތަ ތިމާ ކިތައްމެ ނުރުހޭ ކަމެއް ކުރިކަމުގައިވިޔަސް އެކަމާ ނުރުހުން ނުވުމާއި އެކު އޭނާގެ ކިބައިން ތިމާއަށް ރަނގަޅުކަމެއް ނޫނީ ނުފެންނާނެއެވެ. އަދި އާދަޔާ ޚިލާފަށް މެއަށް ނުވަތަ ހިތަށް ތަދުވުމަކީ ވެސް މި ސިހުރުގެ އަލާމާތްތަކުގެ ތެރޭގައި ހިމެނޭ ކަންކަމެވެ.\nމިއީ އަހަރެމެންގެ މުޖްތަމައުގައި އާންމު ކަމަކަށް ވާއިރު މިކަމަށް އަހަރެމެން އެންމެންވެސް ސަމާލުވާން ވާނެއެވެ. އިސްތިރި ސިހުރު ޖެހިފައި ވާކަން ދެނެގަންނާނީ ޢަލާމާތްތަކާއި މެދު ސުވާލު އުފެއްދުމަށް ފަހު، މި ދެންނެވި ކަންކަން ވާނަމަ ރުޤުޔާ ކޮށްގެންނެވެ. ސިހުރު ހެދުމަކީ އެންމެ ބޮޑު7ފާފަތެރޭގައި ހިމެނޭ އެއް ފާފަ ކަމުގައި ވާއިރު ސިހުރު ހެދުން ވަނީ އިސްލާމްދީނުގައި ކަނޑައެޅިގެން ހަރާމް ކުރެވިފައެވެ. އެހެން ނަމަވެސް ސިހުރަކީ ޖެހޭ އެއްޗެއްކަން އަހަރެމެންނަށް އެނގެނީ މި އުންމަތަށް ފޮނުއްވެވި އެންމެ ފަހުގެ ނަބިއްޔާ އަދި ރަސޫލާ މުހައްމަދުގެފާނަށްވެސް ސިހުރު ޖެހިފައިވުމުންނެވެ.\nތިއީ އިސްތިރި ޖެހިފައިވާ މީހެއް ކަމަށް ޝައްކު ކުރެވޭނަމަ އަވަހަށް ރުގްޔާ ކުރާށެވެ. އަދި މިހެން ލޯބި ހޯދަން ސިހުރު ހަދާ މީހުންނަށް އޭގެ ހިތި އަވަސް މުސްތަގުބަލެއްގައި ފެންނާނެކަންވެސް ހަނދާން ބަހައްޓާށެވެ.\nޖުލައި 16, 2021 06:27\nމމަށަށް މީގެ އެއްޗެއް ޖެހުނު، އެކަ މަކު ސަލާމ މަތް ވީ ހަ މަ ކިރިޔާ.އައްޑޫ ވަރަށް މޮޅު ރާގީ އެއް މަށަށް ކިޔެވީ.


COVID19: Italy In Dhivehin Libigannanvee Filaavalhu – adduLIVE\nކޮވިޑް-19: އިޓަލީން ދިވެހިން ލިބިގަންނަންވީ ފިލާވަޅު\nMar 21, 2020, 16:16 މުހައްމަދު ސައީދު މޫސާ ވަޖުދީ\nދެ ހަފުތާއެއްހާ ދުވަސް ކުރިން އިޓަލީ ސަރުކާރުން އެ ގައުމުގެ ރައްޔިތުންނަށް އެންގިއެވެ.\n"ގޭގައި އުޅޭށެވެ! ބޭރުތެރެއަށް ނިކުމެ ނޫޅޭށެވެ! އެއްވުންތަކަށް ނުދާށެވެ!"\nޞިއްޙީ ދާއިރާގެ އެންގުންތަކަށް އިޓަލީގެ ރައްޔިތުންދިނީ ބީރުކަންފަތެވެ. އާޚިރު ނަތީޖާއަށް ނިކަން ބައްލަވާލައްވާށެވެ.\nކޮރޯނާ ވައިރަސް (ކޮވިޑް-19} މައިތިރިވުމެއްނެތި މުޅި ގައުމަށް ދަނީ ފެތުރެމުންނެވެ. ބަލި ކޮންޓްރޯލް ކުރުމަށް ގައުމުގެ ހުރިހާ ބާރުތަކުން ކުރަމުންދާ މަސައްކަތް ވަނީ ނާކާމިޔާބުވެފައެވެ. މުޅި ގައުމު ވަނީ ބިރުވެރިކަމާއި ނާމާންކަމުގެތެރެއަށް ވެއްޓިފައެވެ. މުޅި ގައުމަށް ވެރިވެފައިވަނީ ގިސްލުމުގެ އަޑެވެ.\nހުކުރު ދުވަހުގެ ހެނދުނުގެ ޚަބަރުތަކަށް ބަލާއިރު އިޓަލީން 41000 އަށްވުރެ ގިނަ މީހުން ބައްޔަށް ފައްސިވެފައިވެއެވެ. އަދި 3400 މީހުން ވަނީ މަރުވެފައެވެ. އެއީ ކޮރޯނާ ވައިރަސްގައި ޗައިނާއިން މަރުވި މީހުންނަށްވުރެ އިތުރު އަދަދެކެވެ.\nބުރާސްފަތިދުވަހުގެ ހެނދުނުގެ ޚަބަރުތަކަށް ބަލާއިރު އިޓަލީން އެއްދުވަހުގެތެރޭގައި 475 މީހުން މަރުވިކަމަށް ރެކޯޑުކުރެވިފައިވެއެވެ.\nމިދިޔަ ހުކުރުދުވަހު އެކަނިވެސް އިޓަލީން 627 މީހުން މަރުވެފައިވެއެވެ. މިހާރު އިޓަލީން މަރުވި މީހުންގެ އަދަދު 4032 ގައި އުޅޭއިރު އޭގެތެރޭގައި 17 ޑޮކްޓަރުން ވެސް ހިމެނެއެވެ.\nއިޓަލީއަށް ކޮރޯނަސް ވައިރަސް ފުޅާދާއިރާއެއްގައި ފެތުރިގެން ދިޔައީ އިޓަލީގެ އުތުރު ސަރަހައްދުގެ ލޮމްބާޑީއާއި މޮންޒާއިންނެވެ. ފަތުރުވެރިކަމަށް މަޝްހޫރު އަދި މަގުބޫލު ސަރަހައްދެއްކަމުގައިވާ ލޮމްބާޑީގެ އާބާދީގައި ހިމެނެނީ 10.4 މިލިއަން މީހުންނެވެ. އެ ސަރަހައްދުގެ ވެރިރަށަކީ މިލާނެވެ. މޮންޒާގެ އާބާދީގައި ދޮޅުލައްކަ މީހުން ހަމައެއްނުވެއެވެ.\n"މިއީ ހިތާމައާއި ހިތްދަތިކަމުގެ ވަގުތެއް." ލޮމްބާޑީގެ ހޮސްޕިޓަލެއްގައި ބަލި މީހުންނަށް ފަރުވާދެމުންދިޔަ ޑޮކްޓަރަކު ވިދާޅުވިއެވެ. "މި ވައިރަހަށް ކަނޑައެޅިގެން ވަކި ފަރުވާއެއް ނެތް. ބޭހާއި ވެކްސިން ހުންނަ ބަލިތަކަށް ފަރުވާ ކުރާއިރުވެސް ޑޮކްޓަރުންގެ ނަސޭހަތާއި ބަސް ގަބޫލުކުރަންޖެހޭ. ސިއްހީ ތަޖުރިބާކާރުންގެ އިރުޝާދު ގަބޫލުކުރިނަމަ އަޅުގަނޑުމެން މިހާލަތަށް ދާކަށް ނުޖެހުނީސް."\nމިއީ އިޓަލީގެ ރައްޔިތުން ކިޔަމަންތެރިވާން ޖެހިފައިވާ ވަގުތެކެވެ. މިއީ ގަދަބާރުދައްކައި ދެކޮޅުވެރިވާނެޖެހޭ ވަގުތެއްނޫނެވެ. މިއީ ބޭރުތެރެއަށް ނުނިކުމެ ގޭގައި ތިބެންޖެހިފައިވާ ވަގުތެވެ. އަދި މިއީ ލޮމްބާޑީއާއި މޮންޒާއިން ދުނިޔެ ފިލާވަޅުނަގަންވީ ވަގުތެވެ.\nދިވެހިރާއްޖޭގައި ވެސް ސްކޫލްތަކާއި ކޮލެޖުތަކާއި ޔުނިވަރސިޓީތަކާއި އޮފީސްތަކާއި މަސާޖުޕާލާތަކާއި އެފަދަ އެހެންތަންތަން ބަންދުކޮށް މަސްހުނިވެއުޅުން ވަނީ މަނާކުރެވިފައެވެ. ހުކުރުނުކޮށް ޖަމާއަތުގައި ނަމާދުނުކޮށް މިސްކިތްތަކުންދޭ މުހިއްމު ޚިދުމަތްތައް މެދުކަނޑާލައި ބޭރުތެރޭގައި ނޫޅެ، ގޭގައި ތިބުމަށް ކަމާބެހޭ ފަރާތްތަކުން ދަނީ ނަސޭހަތާއި އިރުޝާދުދެމުންނެވެ.\nރައްޔިތުން ކަރަންޓީނުކުރުމާ ދެކޮޅު ހަދާކަށް ނުޖެހެއެވެ. އެކަހެރި ކުރުމާ ދެކޮޅު ހަދާކަށް ނުޖެހެއެވެ. މުސްކުޅިން ގޭގައި ތިބެފައި ޒުވާނުން ބޭރަށްދާކަށް ނުޖެހެއެވެ. ބޭރުގައި ޒުވާނުން އުޅެއުޅެފައި ގެއަށްއަންނައިރު ވައިރަސްއާއެކު ގެއަށް އާދެވިއްޖެނަމަ ބަލި ފެތުރިގެންދާނީ ތިމާގެ މުސްކުޅި މައިންބަފައިންނާއި ތިމާގެ މީހުންގެތެރެއަށްކަން ހަނދާންކުރަންޖެހެއެވެ.\nކަނލާންގެ އިރާދަފުޅުން ދިވެއްސަކަށް އަދި މިހާތަނަށް ކްރޯނާ ވައިރަސް ނުޖެހުނަސް، ކްރޯނާ ވައިރަސް ދުނިޔެއާއި ރާއްޖޭގެ އިގުތިސާދު ފުނޑާލައިފިކަމަށް ގަބޫލުކުރަންޖެހެއެވެ. އަދި ވައިރަހުން ރައްކާތެރިވުމަށް އަޅަންޖެހޭ ހުރިހާ ފިޔަވަޅެއް އަޅަންޖެހެއެވެ.\nއުތުރު އިޓަލީގެ ލޮމްބާޑީ ސަރަހައްދުގެ މޮންޒާގައި ދިރިއުޅޭ ބަޔަކު ބުނި ގޮތުގައި ބަލިމަޑުކަން ފެތުރުމުގައި އެމީހުންނަކީ ވަރަށް ރަނގަޅު މިސާލެއްކަމަށެވެ.\n"އަޅުގަނޑުމެންގެ ފަރާތުން ފިލާވަޅުތަކެއް ލިބޭނެ. ދެ ހަފުތާ ކުރިން ސަރުކާރުން އާއްމުންނަށް އަންގަމުންދިޔަ ގޭގައި ތިބުމަށް. އެކަމަށް ރައްޔިތުން ސަމާލުކަމެއް ނުދިން. އިޖާބައެއް ނުދިން. ނިކަންބަލާބަލަ އެކަމުގެ ހިތި ނަތީޖާ."\nލޮމްބާޑީގެ ހާލަތަށް ނިކަން ބައްލަވާލައްވާށެވެ! ކްރޯނާ ވައިރަހުން އެންމެ ބޮޑު ގެއްލުމެއް ލިބިފައިވަނީ ލޮމްބާޑީއާއި މޮންޒާ އަށެވެ. އެ ސަރަހައްދުން 2500 އަށްވުރެ ގިނަ މީހުން މަރުވެފައިވެއެވެ. ވައިރަހުގެ އަސަރުކޮށްފައިވާ މީހުންގެ އަދަދު 31000 އަށްވުރެ ގިނައެވެ. މާޗު މަހުގެ9ވަނަ ދުވަހުން ފެށިގެން މުޅި އިޓަލީ ވަނީ މަހާބަންދެއްގައެވެ.\nކޮރޯނާ ވައިރަސް އެންމެ ފުރަތަމަ ފެނުނީ ޗައިނާގެ ވުހާންއިންނެވެ. ބަލި މަޑުކަން ޗައިނާއަށްފެތުރި ގައުމުން ބޭރަށް، މުޅިދުނިޔެއަށް ބޮޑު ވަބާއެއްގެ ގޮތުގައި ފެތުރިގެން ދިޔަކަމަށް ވިޔަސް އެ ބަލީގައި އެންމެ ގިނަ މީހުން ދުނިޔެދޫކޮށްފައިވަނީ އިޓަލީންނެވެ.\nދުނިޔޭގެ އެންމެ އާބާދީ ބޮޑު ޗައިނާއަށް ކޮރޯނާ ވައިރަސް ވިދުވަރެއްހެން ފެތުރެމުން ދިޔައިރު އެބަލި ކޮންޓްރޯލު ކުރާނީ ކިހިނެއް ކަމާމެދު މުޅި ދުނިޔޭގައި އޮތީ ސުއާލު އުފެދިފައެވެ. އެކަމަކު ވިސްނުންތެރިކަމާއި ރޭވުންތެރިކަމާއި ކެތްތެރިކަމާއި ހޭލުންތެރިކަމާއި ހަރުކަށިކަމުގެ ސިޔާސަތު އެންމެ ފުރިހަމައަށް ބޭނުންކޮށްގެން ޗައިނާއިން ކޮރޯނާ ވައިރަސް ކޮންޓްރޯލްކުރީ މުޅިދުނިޔެ ހައިރާންކޮށްލާފައެވެ. އެކަމަކު އެގައުމުގައި އެމެރިކާއާއި ހުޅަގުން ބޭނުންވާފަދަ ޑިމޮކްރަސީއެއް ނެތެވެ.\nއިޓަލީގައި އޮތީ ވަރުގަދަ ޑިމޮކްރަސީއެކެވެ. މުސްކުޅި އާބާދީއެކެވެ. ތަފާސް ހިސާބުތަކުން ދައްކާގޮތުގައި 2019 ވަނަ އަހަރު އިޓަލީގެ އާބާދީގެ 22.8 ޕަސެންޓަކީ 60 އަހަރުން މަތީގެ މީހުންނެވެ. ކޮރޯނާ ވައިރަހުގައި އިޓަލީން މަރުވި މީހުންގެ 90 ޕަސެންޓު މީހުންނަކީ 70 އަހަރުން މަތީގެ މީހުންނެވެ. އެމީހުންގެ ފުރާނަ ސަލާމަތް ނުކުރެވުމުގެ މައިގަނޑު ސަބެއްކަމުގައި ޑޮކްޓަރުން ފާހަގަކޮށްފައި ވަނީ، ދުންފަތުގެ އިސްތިއުމާލު ކުރުމެވެ. އިޓަލީގެ އާބާދީގެ 24 ޕަސެންޓް މީހުންނަކީ ދުންފަތުގެ އިސްތިއުމާލުކުރާ މީހުންނެވެ.\nކޮރޯނާ ވައިރަހާ ގުޅޭ ތަޖުރިބާކާރުން ބުނާ ގޮތުގައި ބަލިން ރައްކައުތެރިވުމަށް އަޅަންޖެހޭ އެންމެ މުހިއްމު އެއްފިޔަވަޅަކީ އެކަކު އަނެކަކާދެމެދު އިޖުތިމާޢީ ދުރުމިނެއް ބެހެއްޓުމެވެ.\n"އެހެން ހެދުމުން އެކަކުގެ ގައިން އަނެކަކުގެ ގަޔަށް ވައިރަސް އެރުމުގެ ނުރައްކާ ވަރަށްކުޑަވެގެންދާނެ." ތަޖުރިބާކާރަކު ވިދާޅުވިއެވެ. "މަހާ ބަންދުކުރުމާއެކު އިޖުތިމާޢީ ދުރުމިން ބެހެއްޓުމަށް ވަރަށް ޚާއްޞަ ސަމާލުކަމެއްދޭންޖެހޭ. އޭރުން ރައްކާތެރިކަމާއެކު ތިބެވޭނެ."\nބަލީގެ އިހުސާސް ނުކުރެވޭ މީހުންނަށް އަމިއްލަ ގޭގައި ކަރަންޓީނުވެގެން ތިބުމަކީ ވަރަށް ބޮޑު ވޭނެކެވެ. އެކަމަކު ހަދާން ބަހައްޓަންޖެހޭ ކަމަކީ އެއީ ފުރާނައަށް ނުރައްކާތެރި ކަމެއްނޫންކަމެވެ. ނަމަވެސް އިޖުތިމާއީ ދުރުމިނެއް ނުބެހެއްޓުމުގެ ސަބަބުން ނޫންނަމަ އަމިއްލަ ސަލާމަތަށްޓަކައި ކަރަންޓީނު ނުވެ ތިއްބާ ބަލި ޖެހިއްޖެނަމަ މަރާ ކުރިމަތިލާންޖެހިދާނެއެވެ.\nގޭގައި ތިބުމަށް ސަރުކާރުން އެންގި އެންގުންތަކަށް އަމަލުނުކޮށް ތިބުމަށްފަހު އިޓަލީ މީހުން ގޭގެއަށް ވަނީ މުޅި ސަރަހައްދަށް ބަލިމަޑުކަން ފެތުރުނުފަހުންނެވެ. އެހާހިސާބަށް ކަންތައް ދިޔައިރު ސަރަހައްދަށް ވެރިވެފައި އޮތީ ބިރުވެރިކަމެއް، ނުރައްކަލުގެ އަސަރެއްނޫނެވެ. މަރުގެ ނާމާންކަމެވެ.\n"ކުރިން ބަސް ގަބޫލުނުކޮށް ބޭރަށް ނިކުމެ ދުއްވަމުން ދިޔަ މީހުންނަށް މިހާރު ބޭރަކަށް ނުނިކުމެވޭ. ގެއިން ބޭރަށް ނިކުމެވޭނީ ޚާއްޞަ ފޯމެއް ފުރައި ހުއްދަ ހޯދައިގެން." މޮންޒާގައި ދިރިއުޅޭ އާއިލާއެއްގެ ބަޔަކު ބުންޏެވެ."ސަރުކާރުގެ އެންގުމާ ޚިލާފުވާ ފަރާތްތަކާމެދު ގާނޫނީ ފިޔަވަޅު އަޅަމުންދަނީ."\nއިޓަލީ މަހާބަންދުކުރަން ހަނގުރާމަމަތީ ސިފައިން ވަނީ މަގުމައްޗަށް ނެރެފައެވެ.\nރާއްޖޭގައި ކޮރޯނާ ވައިރަހަށް ފުރަތަމަ ފައްސިވި 13 މީހުންނަކީ ބިދޭސީންނެވެ. ނަމަވެސް ގައުމު ވަނީ ބިރުވެރިކަމެއްގެ ތެރޭގައެވެ. ރައްކައުތެރިވުމަށް ކަމާބެހޭ ފަރާތްތަކުން ދަނީ ގޮވައި އަޑުއުފުލައި އިލްތިމާސް ކުރަމުންނެވެ. ފުރަތަމަ އިވެމުން ދިޔައީ ސައިބޯނިލައިގެން ގިނަގިނައިން އަތްދޮންނަން ނަސޭހަތް ދެމުންދިޔަ އަޑެވެ.\nކެއްސައި ކިނބިހިއަޅާއިރު ނޭފަތާއި އަނގަ ނިވައިކުރުމުގެ ވާހަކަތަކެވެ. އެކަކު އަނެކަކާއި މަސްހުނި ނުވެ އިޖުތިމާޢީ ދުރުމިނެއް ބަހައްޓަންވީއެވެ. އަތާއި އަތްޖޯޑުކޮށް ސަލާމްކުރުމާއި ކަރާއި ކަރުޖައްސައި ސަލާމްކުރުން ހުއްޓާލަންވީއެވެ. މިހާރު އިވެނީ ގޭގައި މަޑުކޮށްގެން ތިބުމަށް ގައުމު އެދި ގޮވަމުންދާއަޑެވެ. ރައްޔިތުން ޖެހެނީ އެ ވާހަކަ ގަބޫލުކުރާށެވެ. ބަހާއި ޢަމަލުންނެވެ. އިޓަލީއަށް ވީގޮތް ވުމުގެ ކުރިންނެވެ. ނުރައްކަލުގެ ރަނގަބީލުގެ އަޑު ހުރިހާދިމާއަކުން އިވެމުން އެބަދެއެވެ. ނަސޭހަތާއި އިލްތިމާސްތަކާއި ހޭލުންތެރިކަމުގެ ވާހަކަތައްވެސް މެއެވެ.\nއިޓަލީއަށް ކޮރޯނާ ވައިރަސް ފެތުރިގެންދިޔައީ ބައްޔަށް ދޭންޖެހޭ ސަމާލުކަން ދޭންވީ ވަގުތު ނުދެވުމުގެ ސަބަބުންނެވެ. ވައިރަސް ފެތުރިގަންނާނީ ކޮންއިރަކު ކިހާ ބާރުމިނެއްގައި ކޮން ސަރަހައްދުތަކަކަށްކަން އެއްވެސް ބަޔަކަށް ނޭނގެއެވެ. ކަން އެހެން އޮތުމުން އަޅުގަނޑުމެން ޖެހެނީ ރައްކާތެރިކަމުގެ ފިޔަވަޅުތަކަށް އިސްކަންދީގެން، ކެތްތެރިކަމާއެކު ތިބޭށެވެ. އިޓަލީން އަޅުގަނޑުމެން ޖެހެނީ ފިލާވަޅެއް ލިބިގަންނާށެވެ.\nރައްކައުވެ ތިބިއްޔާ ދަތުރެވެ.


vnews - Colonel Nasheed aai Raees Nasheed Lanka gai bahdhalu kurahvaifi\nކާނަލް ނަޝީދާއި ރައީސް ނަޝީދު ލަންކާގައި ބައްދަލުކުރައްވައިފި\nކުރީގެ ރައީސް މުހައްމަދު ނަޝީދާއި ޑީއާރްޕީގެ ލީޑަރު މުހައްމަދު ނަޝީދު ލަންކާގައި ބޭއްވި ބައްދަލުވުމުގެ ތެރެއިން\nވެރިކަން ކުރާ ޕީޕީއެމްއާ އެކު ކޯލިޝަނެއްގެ ތެރެއިން މަސައްކަތް ކުރައްވަމުން ގެންދަވާ ޑީއާރްޕީގެ ލީޑަރު މުހައްމަދު ނަޝީދު (ކާނަލް)، ރާއްޖޭގެ ކުރީގެ ރައީސް މުހައްމަދު ނަޝީދާ ބައްދަލުކުރައްވައިފި އެވެ.\nމި ދެ ބޭފުޅުން އިއްޔެގެ ވަގުތެއްގައި ބައްދަލުކުރައްވާފައިވަނީ ސްރީލަންކާގައި ރައީސް ނަޝީދު ދިރިއުޅުއްވަމުން ގެންދަވާ ގޭގައި ކަމަށް މައުލޫމާތު ލިބިފައިވެ އެވެ.\nރައީސް ނަޝީދާއި ކާނަލް ނަޝީދު ބައްދަލުކުރެއްވި ނަމަވެސް މިބައްދަލުވުމުގައި މަޝްވަރާކުރެވުނު އެއްވެސް ކަމެއްގެ މައުލޫމާތު ވަނީ ލިބޭ ގޮތް ނުވެފަ އެވެ.\nކާނަލް ނަޝީދާއި ރައީސް ނަޝީދު ބައްދަލުކުރައްވާފައިވާ ކަން ހާމަވެފައި މިވަނީ ރައީސް ނަޝީދާއެކު ދިވެހި ސަރުކާރުން ސިއްރު މަޝްވަރާތަކެއް ކުރައްވާފައިވާނެ ކަމަށް ފިޝަރީޒް މިނިސްޓަރު މުހައްމަދު ޝައިނީ މިއަދު ވިދާޅުވެފައިވަނިކޮށެވެ.\nކާނަލް ނަޝީދު މިހާރު ލަންކާއަށް ކުރައްވާ ދަތުރުފުޅުގައި އޭނާ ވަނީ ލަންކާގައި މިވަގުތު ދިރިއުޅުއްވާ ރާއްޖޭގެ އެހެން ބައެއް އިދިކޮޅު ސިޔާސީ ބޭފުޅުންނާ ވެސް ބައްދަލުކުރައްވާފަ އެވެ.\nކާނަލް ނަޝީދު ލަންކާއަށް ވަޑައިގެން ސިޔާސީ ބައެއް ބޭފުޅުންނާ ބައްދަލުކުރެއްވި ނަމަވެސް ކާނަލް ލަންކާއަށް ކުރައްވާ ދަތުރުފުޅާ ގުޅޭ އެއްވެސް މައުލޫމާތެއް އެނގިފައެއް ނުވެ އެވެ.\nކުރިން ރައީސް ނަޝީދުގެ އަރިސް ބޭފުޅެއްގެ ގޮތުގައި ފެނިގެން ގޮސްފައިވާ ކާނަލް ނަޝީދު މީގެކުރިން އެމްޑީޕީގެ މެންބަރެއްގެ ގޮތުގައި ރައްޔިތުންގެ ހާއްސަ މަޖިލީހާއި ރައްޔިތުންގެ މަޖިލީހުގެ މެންބަރު ކަންވެސް ކުރައްވާފައިވެ އެވެ.\nއެމްޑީޕީން ވަކިވެވަޑައިގެން ކާނަލް ނަޝީދު ޑީއާރްޕީއަށް ސޮއި ކުރެއްވީ 2013 ވަނަ އަހަރުގެ ތެރޭގައި އެވެ. ކާނަލް ނަޝީދު ޑީއާރްޕީގެ ލީޑަރު ކަމާ ހަވާލުވެވަޑައިގެންނެވީ 2013 ވަނަ އަހަރުގެ ނޮވެމްބަރު މަހުގެ 18 ވަނަ ދުވަހު އެވެ.\nސަރުކާރާ ގުޅިގެން ކުރިއަށް ދިއުމަށް ޑީއާރްޕީން މިދިޔަ އަހަރުގެ ތެރޭގައި ނިންމާފައިވާއިރު ތައިލެންޑްގައި ހުންނަވާ ދިވެހި ސަފީރަކަށް ކާނަލް ނަޝީދު އައްޔަންކުރުމަށް މިދިޔަ އަހަރުގެ ޖޫން މަހުގެ 13 ވަނަ ދުވަހު އޮތް ރައްޔިތުންގެ މަޖިލީހުގެ ޖަލްސާގައި ވަނީ ރުހުން ދީފަ އެވެ. ނަމަވެސް އޭގެފަހުން އަށް މަސް ފާއިތުވެގެން ދިޔައިރު ވެސް ކާނަލް ނަޝީދު ސަފީރު ކަމަށް އައްޔަންކުރައްވާ މަގާމުގެ ފަތްކޮޅު ދެއްވާފައެއް ނުވެ އެވެ. ކާނަލް ނަޝީދު ސަފީރު ކަމަށް އައްޔަންކުރުން ލަސްވާ ސަބަބެއް ވެސް ވަނީ ސާފުވާ ގޮތް ނުވެފަ އެވެ.